വംശീയ ശുദ്ധീകരണം (ലേഖനം)\nJun 30, 2019 Jul 1, 2019 ബിന്ദു ചാന്ദ്നി\nപുരാതന കാലം മുതല്‍ക്കു തന്നെ ഇന്ത്യ അതിര്‍ത്തിക്കപ്പുറത്തു നിന്നുള്ള കുടിയേറ്റങ്ങള്‍ക്കും ആക്രമണങ്ങള്‍ക്കും സാക്ഷ്യം വഹിച്ചിട്ടുണ്ട്. ആദ്യ കുടിയേറ്റക്കാരായ ദ്രാവിഡരില് നിന്നാണു മുവായിരത്തിലേറെ വര്‍ഷം പഴക്കമുള്ള സിന്ധു നദീതട സംസ്കാരം ഉണ്ടായത്. പിന്നീട് കന്നുകാലികള്‍ക്കു വേണ്ടി പുല്‍മേടുകള് അന്വേഷിച്ചു കൊണ്ടു മധ്യ ഏഷ്യയില് നിന്നു ആര്യന്മാര് ഇന്ത്യയില് എത്തിചേര്‍ന്നു. അവര് സമുഹത്തില് ആധിപത്യം സ്ഥാപിച്ചു. അങ്ങനെ ഇന്ത്യയില് മഹത്തായ വേദകാല സംസ്കാരം ആരംഭിച്ചു. വേദ സാഹിത്യത്തില് നിന്നാണു ഹിന്ദു മത ചിന്തകളുടെ ഉത്ഭവം. വേദകാലത്തിനു ശേഷം ഇന്ത്യയില് പതിനാറു ജനപദങ്ങള് രൂപം കൊണ്ടു. ജനപദങ്ങള് തമ്മിലുള്ള മത്സരത്തില് മഗധ വിജയിക്കുകയും പുരാതന ഇന്ത്യയിലെ ആദ്യത്തെ സാമ്രാജ്യമായി തീരുകയും ചെയ്തു. അലക്സാണ്ടറുടെ ഇന്ത്യാ ആക്രമണം ക്ഷേമ രാഷ്ട്രമായ മൗര്യ സാമ്രാജ്യത്തിന്‍റെ ഉദയത്തിനു കാരണമായി. മൗര്യന്മാരുടെ അധ:പതനത്തിനു ശേഷം നിരവധി ചെറിയ രാജവംശങ്ങള് നിലവില് വന്നു. അതില് ജാതിവ്യവസ്ഥയെ അംഗീകരിക്കാത്ത ഇന്‍ഡോ…\nകേരളത്തിലെ കടുവാ പോലീസിനെ കൂട്ടിലടക്കാന് കാലമായി\nJun 30, 2019 Jun 30, 2019 കാരൂര് സോമന്\nമലയാളികള്‍ക്കിടയില് ആളിപടര്‍ന്നുകൊണ്ടിരിക്കുന്ന ഒരു ഭീതിയാണ് പോലീസ് സ്‌റ്റേഷനുകളില് നടക്കുന്ന ഭീകര മരണങ്ങള്. പീരുമേട് പോലീസ് സ്‌റ്റേഷനില് രാജ്‌കുമാര് എന്ന മനുഷന്റെ ജീവന് നഷ്ടപ്പെട്ടിരിക്കുന്നു. ഇന്ത്യയുടെ ഇരുണ്ട നാളുകള് എന്നറിയപ്പെട്ട അടിയന്തരാവസ്ഥ നമ്മുടെ മൗലികാവകാശങ്ങള് നഷ്ടപ്പെടുത്തിയതിന്റെ നാല്പത്തിനാലാം വാര്‍ഷിക ദിനത്തിലാണ് പോലീസ് സ്‌റ്റേഷനിലേക്ക് ആരോഗ്യമുള്ള ഒരു മനുഷ്യന് നടന്നുപോയിട്ട് ജീവച്ഛവമായി ധാരാളം മുറിവുകളോടെ പുറത്തേക്ക് വരുന്നത്. അടിയന്തരാവസ്ഥയുടെ മാറാലകള് ഇന്നും കേരളത്തിലെ പോലീസ് സ്‌റ്റേഷനുകളിലുണ്ടെന്നുള്ളതിന്റെ തെളിവാണിത്. അവിടെ ശുദ്ധി ചെയ്യാന് ഭരണകൂടത്തിനാകുന്നില്ല. പോലീസ്കാരുടെ ഇഷ്ടവിഭങ്ങളാണ് ഇടി, തൊഴി, ഉരുട്ടിക്കൊല, ലാത്തി, തോക്ക് മുതലായവ. മദ്ദളം പോലെ മാനുഷ്യന്റെ ശരീരവും മര്‍ദ്ദനോപകരണമാകുന്നു. ഇത് അധികാര ചൂഷക വര്‍ഗ്ഗത്തിന്റ രക്ഷാകവചങ്ങളാണ്. പോലീസിന്റെ ബോധമണ്ഡലത്തെ മരവിപ്പിക്കുന്നത് ചൂഷകവര്‍ഗ്ഗം തന്നെയാണ്. ഇംഗ്ലണ്ടിലെ സാഹിത്യകാരന് ജോര്‍ജ് ബര്‍ണാഡ്ഷാ പറഞ്ഞത് “ജീവിതത്തില് രണ്ട് ദുരന്തങ്ങളെ ഉണ്ടാകാനുള്ളൂ. ഒന്ന് നിങ്ങള് ആഗ്രഹിക്കുന്നത് കിട്ടുക, രണ്ട് നിങ്ങള് ആഗ്രഹിക്കുന്നത് കിട്ടാതിരിക്കുക”.…\nJun 30, 2019 വിനോബ്\nAMERICA PHOTO FEATURE/CARTOON\nഇവിടെ ഭരണപരിഷ്‌ക്കാരം പോകുന്നപോക്ക്\nJun 30, 2019 അപ്പുക്കുട്ടന് വള്ളിക്കുന്ന്\nപിണറായി സര്‍ക്കാറിന്റെ മൂന്നാം വാര്‍ഷികത്തിനു പിറകെ അടിയന്തരാവസ്ഥയുടെ 44-ാം വാര്‍ഷികംകൂടി കടന്നുപോയപ്പോള് സംസ്ഥാന ഭരണത്തിന്റെ അവിശ്വസനീയവും അസാധാരണവുമായ മുഖമാണ് വെളിപ്പെടുന്നത്. തടവുശിക്ഷ അനുഭവിക്കുന്ന വാടകക്കൊലയാളി ജയിലില്‍നിന്ന് വിദേശത്തുപോലും ‘ക്വട്ടേഷനെ’ടുക്കുന്നു. തടവുപുള്ളികളും മയക്കുമരുന്നു മാഫിയകളും രാഷ്ട്രീയക്കാരും ചേര്‍ന്ന് ജയില്‍ഭരണം നടത്തുന്നു. അടിയന്തരാവസ്ഥയില് നടത്തിയ കുപ്രസിദ്ധമായ ഉരുട്ടിക്കൊല പൊലീസ് സ്റ്റേഷനുകളില് നടക്കുന്നു. അധികാരം ജനങ്ങളിലേക്കെത്തിക്കാന് നിയമ-ഭരണ നടപടികളെടുത്ത സംസ്ഥാനത്ത് ഉദ്യോഗസ്ഥ മേധാവിത്വം അരങ്ങു തകര്‍ക്കുന്നു. ഇതില് രണ്ടുകാര്യങ്ങള് മുഖ്യമന്ത്രിതന്നെ നിയമസഭയില് സമ്മതിച്ചു: അടിയന്തരാവസ്ഥയുടെ വാര്‍ഷികദിനത്തില് പൊലീസ് മര്‍ദ്ദനത്തെക്കുറിച്ച് മറുപടി പറയേണ്ടിവന്നത് വിധി വൈപരീത്യമെന്ന്. ഉദ്യോഗസ്ഥ മേധാവിത്വം നഗരസഭകളില് നടമാടുന്നുവെന്ന് ആന്തൂര് സംഭവത്തിന്റെ പശ്ചാത്തലത്തില് മുഖ്യമന്ത്രി പറഞ്ഞു. നഗരസഭാ സെക്രട്ടറിമാരുടെ അധികാരം കുറയ്ക്കുന്ന നിയമനടപടി കൊണ്ടുവരുമെന്നാണ് മുഖ്യമന്ത്രി പരിഹാരമായി പറഞ്ഞത്. ഖത്തറില് സ്വര്‍ണ്ണ വ്യാപാരികൂടിയായ കൊടുവള്ളിയിലെ നഗരസഭാ കൗണ്‍സിലര് കോയിശ്ശേരി മജീദിന്റെ വെളിപ്പെടുത്തല് ഞെട്ടിക്കുന്നതാണ്. ടി.പി ചന്ദ്രശേഖരന് വധക്കേസില് മറ്റുരണ്ടു വാടകക്കൊലയാളികള്‍ക്കൊപ്പം…\nJun 30, 2019 Jun 30, 2019 അബൂതി\nസുന്ദരസുസ്മിത പുഷ്പങ്ങളുമായെത്തി നിന്നോര്‍മ്മകളെന്നെ വിളിച്ചുണര്‍ത്തി! നിന്നോര്‍മ്മ തന് പാദസര കിലുക്കമെ- ന്നകതാരില് മോഹത്തിരികള് നീട്ടി! ഇന്നീ കടല് കടന്നെത്തുന്ന കാറ്റിനു നിന്നുടെ ഗന്ധമാണോമലാളേ! ഇന്നു ഞാന് കാണുമീ പൂക്കള്‍ക്കെല്ലാം നിന് മുഖകാന്തിയാണോമലാളേ! താവക പൂവാടി പൂ ചൂടും നേരം ശലഭമാമെന്നെ നീയോര്‍ത്തീടേണേ! വിഷുപ്പക്ഷി പാടുന്ന പാട്ടു കേള്‍ക്കേ നീയെന്റെ ഗാനവുമോര്‍ത്തീടേണേ! വര്‍ഷം മഴവില്ല് വിരിയിക്കുന്നേരം പ്രിയസഖീ നീയെന്നെയോര്‍ത്തീടേണേ! രജനി തന് രാജിത പൂ വിടരും, നിന് മിഴികളെന്നെയെന്നും തേടീടേണേ!\nJun 30, 2019 Jun 30, 2019 James Kottoor\nIn Matters India, June 29, 2019 Matters India About 200 own priests of diocese, instantly and spontaneously protesting against the reinstatement of an accused Cardinal, by the Vatican, is something out of the ordinary! In suchasituation, we are left wondering, what kind ofamoral character could that person be, who still wants to impose himself as their ruler,aCardinal of the Catholic Church to boost? Priests, bishops and cardinals are expected to call themselves servants doing ”foot-washing ministry” to the poor and not rulers who lord…\nAMERICA ARTICLES TRENDING STORIES\nJun 30, 2019 Jun 30, 2019 സ്വന്തം ലേഖകന്\nതാരസംഘടനയായ ‘അമ്മ’യില് നിന്നും പുറത്തുപോയ നടിമാരെ തിരിച്ചെടുക്കണമെന്ന് മമ്മൂട്ടി. അപേക്ഷ ഫീസ് പോലും വാങ്ങാതെ തിരിച്ചെടുക്കണമെന്ന് മമ്മൂട്ടി നിര്‍ദേശിച്ചു. പ്രശ്‌നങ്ങള് പരിഹരിച്ച് മുമ്പോട്ട് പോകണം. അപാകത ഉണ്ടാകാത്തവിധം ‘അമ്മ’യുടെ ഭരണഘടന ഭേദഗതി നടപ്പാക്കണമെന്നും ജനറല് ബോഡി യോഗത്തില് മമ്മൂട്ടി ആവശ്യപ്പെട്ടു. അതേസമയം ‘അമ്മ’യുടെ ഭരണഘടന ഭേദഗതി ചെയ്യുന്നത് തല്‍ക്കാലത്തേയ്ക്ക് മാറ്റി വെച്ചു. ഭേദഗതിയില് കൂടുതല് ചര്‍ച്ച നടത്തേണ്ടതുണ്ടെന്ന് പ്രസിഡന്റ് മോഹന്‍ലാല് അറിയിച്ചു. ഇന്ന് കൊച്ചിയില് ചേര്‍ന്ന ജനറല് ബോഡിയില് എല്ലാവര്‍ക്കും അഭിപ്രായം പറയാന് സാധിച്ചിട്ടില്ല. അഭിപ്രായങ്ങള് എഴുതി നല്‍കാന് എല്ലാവര്‍ക്കും അവസരമുണ്ട്. ഇതുവരെ ആരും എതിര്‍പ്പുകള് പറഞ്ഞിട്ടില്ല. ചില മാറ്റങ്ങള് നിര്‍ദേശിച്ചിട്ടുണ്ടെന്നും മോഹന്‍ലാല് പറഞ്ഞു. പാര്‍വ്വതി തെരുവോത്തും രേവതിയും ഷമ്മി തിലകനും അഭിപ്രായം പറഞ്ഞിട്ടുണ്ട്. ഇവ പരിഗണിക്കും. രാജിവെച്ചവര് തിരിച്ചുവരുന്നതിനായി അപേക്ഷ നല്‍കിയിട്ടില്ല. അപേക്ഷ നല്‍കിയാല് അവര്‍ക്കും തിരിച്ചുവരാമെന്നും മോഹന്‍ലാല് അറിയിച്ചു. ‘അമ്മ’യുടെ ഭരണഘടനാ ഭേദഗതിയില് ഡബ്ല്യുസിസി…\nനക്ഷത്ര ഫലം (01 ജൂലൈ 2019)\nJun 30, 2019 Jun 30, 2019 .\nഅശ്വതി: കാര്യക്ഷമത വര്‍ധിക്കും. ഉദ്യോഗത്തില് സ്ഥാനക്കയറ്റമുണ്ടാകും. പുതിയ ചുമതലകള് ഏറ്റെടുക്കും. വിജ്ഞാനപ്രദമായ വിഷയങ്ങള് ആര്‍ജ്ജിക്കും. ഭരണി: സമന്വയസമീപനം സര്‍വകാര്യവിജയത്തിനു വഴിയൊരുക്കും. വിട്ടുവീഴ്ചാ മനോഭാവത്താല് ദാമ്പത്യസൗഖ്യമുണ്ടാകും. അശ്രാന്തപരിശ്രമത്താല് കാര്യവിജയമുണ്ടാകും. കാര്‍ത്തിക: മനസാന്നിധ്യത്താല് പ്രവര്‍ത്തന വിജയമുണ്ടാകും. വിമര്‍ശനങ്ങളെ അതിജീവിക്കും. സ്വയംഭരണാധികാരം ലഭിക്കും. ആരോഗ്യം തൃപ്തികരമായിരിക്കും. രോഹിണി: സുതാര്യതയുള്ള പ്രവര്‍ത്തനങ്ങളാല് അധിക്ഷേപങ്ങളില് നിന്നും വിമുക്തനാകും. ശുഭസൂചകങ്ങളായ പ്രവൃത്തികളില് സജീവമായി പ്രവര്‍ത്തിക്കും. വിജ്ഞാനികളുമായി ചര്‍ച്ചകളില് പങ്കെടുക്കുവാനവസരമുണ്ടാകും. മകയിരം: വിദ്യാര്‍ഥികള്‍ക്ക് അനുകൂല സാഹചര്യവും ഉന്മേഷവും ഉത്സാഹവും ഉണ്ടാകും. പ്രായോഗികവശം ചിന്തിച്ചു പ്രവര്‍ത്തിക്കുന്നതിനാല് മാര്‍ഗതടസം നീങ്ങും. തിരുവാതിര: ഇടപെടുന്ന കാര്യങ്ങളില് അനുകൂലസാഹചര്യമുണ്ടാകും. സഹപ്രവര്‍ത്തകരുടെ സഹായസഹകരണങ്ങളാല് ഏറ്റെടുത്ത ജോലികള് ചെയ്തു തീര്‍ക്കാനാകും. പുണര്‍തം: നിന്ദാശീലം ഉപേക്ഷിക്കണം. ഉത്സാഹവും ഉന്മേഷവും കുറയും. പരദ്രവ്യാസക്തി ഉപേക്ഷിക്കണം. വികസനപ്രവര്‍ത്തനങ്ങള്‍ക്ക് നേതൃത്വം നല്‍കും. പൂയ്യം: സാമ്പത്തിക സുരക്ഷിതത്വം ഉറപ്പുവരുത്തും. ആസൂത്രിത പദ്ധതികളില് ലക്ഷ്യ പ്രാപ്തിനേടും. സര്‍വര്‍ക്കും തൃപ്തിയായ നിലപാട് സ്വീകരിക്കും. ആയില്യം: പ്രതിസന്ധികള് തരണം ചെയ്യും. ആത്മവിശ്വാസം വര്‍ധിക്കും. പുതിയ ഉദ്യോഗാവസരം വന്നുചേരും. വരവ് വര്‍ധിക്കും.…\nGOPIO-NEW YORK SEMINAR CALLS FOR MORE AUTONOMY FOR INDIAN MUSEUMS\nJun 30, 2019 Jun 30, 2019 GOPIO Press Release\nGlobal Organization of People of Indian Origin – New York Chapter (GOPIO-New York) organizedahighly successful seminar on Rejuvenating Indian Museums by GOPIO Life Member and GOPIO Cultural Council Co-chair Vinod Daniel from Sydney, Australia. The seminar was held on June 21st at the Indian American Kerala Center in Elmont, New York, where Daniel called upon Govt. of India and state government to provide more autonomy to Indian museums. The program started with welcome greetings and messages from Kerala Center President Thambi Thalappillil and GOPIO-New York President Beena Kothari.…\nIn its continuing efforts to expand IOC, USA offices throughout USA, IOC, USA openedaNew Chapter in Michigan onSat. June 22, 2019 and installed Mr. RajwinderSingh Grewal as the Chapter President. The installation ceremony took place in the Grand Plaza Hotel, Grand Rapids, where over two hundredmember participants gathered to witness the installation ceremony of the President. Mr. Mohinder Singh Gilzian, President of IOC, USA in New York came down to Michigan to install the Chapter president. Mr. George Abraham, Vice Chairman and Mr. Harbachan Singh, Secretary-General of IOC,…


Emalayalee.com - അരിപ്പയിലൂടെ അരിച്ചിറങ്ങുന്ന ത്രിവര്‍ണം കാവിയാകുന്നു: ശശി തരൂര് പങ്കുവച്ച ചിത്രത്തിന്റെ അര്‍ത്ഥം അറിയാന് തലപുകച്ച് സോഷ്യല് മീഡിയ\nന്യൂഡല്‍ഹി | കോണ്‍ഗ്രസ് എം പി ശശി തരൂര് സാമൂഹിക മാധ്യമങ്ങളില് പങ്കുവെച്ച ചിത്രം ചര്‍ച്ചയാകുന്നു. സമാവറില് നിന്ന് ഒഴുകുന്ന ത്രിവര്‍ണത്തിലുള്ള പാനീയം അരിപ്പയില് നിന്ന് കാവിയായി പാത്രത്തില് വീഴുന്ന ചിത്രമാണ് അദ്ദേഹം പങ്കുവെച്ചത്.\n"രാജ്യത്തിന്റെ ഇപ്പോഴത്തെ അവസ്ഥയെ സൂചിപ്പിക്കുന്ന ചിത്രം മുംബയ് ആസ്ഥാനമായുള്ള അഭിനവ് കഫാരെയുടെ ഗംഭീര കലാസൃഷ്ടിയാണ്."-തരൂര് ചിത്രത്തിന് ക്യാപ്ഷന് നല്‍കി.\nഅക്ഷരങ്ങളേക്കാള് കൂടുതല് കലാ സൃഷ്ടി സംസാരിക്കുന്നു എന്നും അടിക്കുറിപ്പുണ്ട്.\nഈ അടിക്കുറിപ്പുകളോടു കൂടിയ ചിത്രമാണ് ആദ്യം തരൂര് ട്വിറ്ററില് പങ്കുവെച്ചത്. തുടര്‍ന്ന് ഫേസ്ബുക്ക് അക്കൗണ്ടിലും പോസ്റ്റ് ചെയ്തു. നിലവിലെ സ്ഥിതിയില് രാജ്യം അതിവേഗം ഹിന്ദുത്വയിലേക്ക് നീങ്ങുന്നത് സൂചിപ്പിക്കാനാണ് ഈ ചിത്രം തരൂര് പങ്കുവെച്ചതെന്നും വാദമുണ്ട്.\nചിത്രവും ക്യാപ്ഷനും കൂടിയായതോടെ പോസ്റ്റില് എന്താണ് തരൂര് ഉദ്ദേശിച്ചതെന്നാണ് ആളുകള് ചോദിക്കുന്നത്. നിലവിലെ കോണ്‍ഗ്രസിന്റെ അവസ്ഥയെ സംബന്ധിച്ചാണോ തരൂര് ഇതിലൂടെ പറയാന് ശ്രമിക്കുന്നതെന്ന് സാമൂഹിക മാധ്യമങ്ങളില് ചോദ്യമുയരുന്നുണ്ട്.\nനേരത്തേ, കോണ്‍ഗ്രസിന്റെ ഹിന്ദുത്വ ചായ്വിനെതിരെ തരൂര് ശക്തമായി രംഗത്തുവന്നിരുന്നു. ബി ജെ പിയാകേണ്ട കാര്യം കോണ്‍ഗ്രസിനില്ലെന്ന് അദ്ദേഹം തുറന്നടിച്ചിരുന്നു.\nമാത്രമല്ല, തിരഞ്ഞെടുപ്പില് വിജയിക്കുന്ന കോണ്‍ഗ്രസ് എം എല് എമാര് അതിവേഗം ബി ജെ പിയിലേക്ക് കൂടുമാറുന്ന പശ്ചാത്തലത്തില് കൂടിയാണ് ഈ ചിത്രം തരൂര് പങ്കുവെച്ചത്


കോവാക്സിന് അനുമതി; മതിയായ രേഖകളെല്ലാം സമർപ്പിച്ചതായി ഭാരത് ബയോടെക്; ലോകാരോഗ്യ സംഘടനയുടെ തീരുമാനം ഇന്ന് അറിയാം – Media Mangalam\nകോവാക്സിന് അനുമതി; മതിയായ രേഖകളെല്ലാം സമർപ്പിച്ചതായി ഭാരത് ബയോടെക്; ലോകാരോഗ്യ സംഘടനയുടെ തീരുമാനം ഇന്ന് അറിയാം\nന്യൂഡൽഹി: ഇന്ത്യൻ നിർമിത കോവിഡ് വാക്സിനായ കോവാക്സിന് അംഗീകാരം നൽകുന്നതിൽ ലോകാരോഗ്യ സംഘടനയുടെ തീരുമാനം ഇന്ന് ഉണ്ടായേക്കും. ഇത് സംബന്ധിച്ച നിർണായക യോഗം ഇന്നു നടക്കും.\nകോവിഡ് വാക്സിനായ കോവാക്സിൻ വികസിപ്പിച്ച ഇന്ത്യയിലെ ഭാരത് ബയോടെക്കിനോട് കൂടുതൽ ഡാറ്റ ആവശ്യപ്പെട്ടിരുന്നു. ഇത്തവണ മതിയായ രേഖകളെല്ലാം സമർപ്പിച്ചതായി ഭാരത് ബയോടെക് വ്യക്തമാക്കുന്നു. ലോകാരോഗ്യ സംഘടനയിലെ ഉന്നതരുമായി കേന്ദ്ര ആരോഗ്യമന്ത്രി മൻസുഖ് മാണ്ഡവ്യ ചർച്ച നടത്തിയിരുന്നു.\nഅമേരിക്ക, യൂറോപ്യൻ രാജ്യങ്ങൾ എന്നിവിടങ്ങളിൽ കോവാക്‌സിന് അനുമതി ലഭിച്ചിട്ടില്ല. ഏപ്രിൽ 19നാണ് ഭാരത് ബയോടെക് ലോകാരോഗ്യ സംഘടനയെ സമീപിച്ചത്. പിന്നോക്ക രാജ്യങ്ങളിലേക്ക് വാക്‌സിൻ എത്തിക്കുന്ന ലോകാരോഗ്യ സംഘടനയുടെ കോവാക്‌സ് പദ്ധതിയുമായി സഹകരിക്കേണ്ടതില്ലെന്ന് ഇന്ത്യ തീരുമാനിച്ചിരുന്നു. കോവാക്‌സിന് ലോകാരോഗ്യ സംഘടനയുടെ അംഗീകാരം നൽകാൻ വൈകുന്നതാണ് ഇതിന് കാരണം.\nBHARAT BIOTECH covaxin health india WHO\nകൊണ്ടോട്ടിയിൽ യുവതിയെ ബലാത്സംഗം ചെയ്യാൻ ശ്രമം; അതിക്രമം ചെറുത്ത യുവതിയെ കല്ലുകൊണ്ട് ഇടിച്ചു പരിക്കേല്‍പ്പിച്ചു\nശബരിമല നിയന്ത്രണങ്ങൾ മണ്ഡലകാലത്ത് നീക്കും; പമ്പാ സ്നാനം അനുവദിക്കും; രാത്രിയിൽ സന്നിധാനത്ത് തങ്ങുന്നതിനുള്ള വിലക്ക് തുടരും


തെറിക്കത്തുകൾ മുതൽ വധഭീഷണി വരെ; സംഘപരിവാർ ഭീഷണിക്കെതിരെ പതറാതെ സംസാരം തുടരുമെന്ന് സുനിൽ പി ഇളയിടം |\nശബരിമല വിഷയത്തിൽ സംഘപരിവാർ വാദങ്ങളെ വസ്തുതകളെ നിരത്തി ഖണ്ഡിച്ചതിനെ തുടർന്നുണ്ടായ ആക്രമണങ്ങളിൽ ഭയന്ന് സംസാരം നിർത്താൻ ഉദ്ദേശ്യമില്ലെന്ന് വ്യക്തമാക്കി സുനിൽ പി ഇളയിടം. ഒരു മാരക ശക്തിയോടാണ് ഏറ്റുമുട്ടുന്നത് എന്ന ഉത്തമ ബോധ്യത്തോടെ മാത്രമേ ഹൈന്ദവ വർഗീയതയോട് ആർക്കും എതിരിടാനാകു. ഗാന്ധിജിയെ വെടിവെച്ച് കൊന്ന പാരമ്പര്യമാണ് അതിന്റേത്. എങ്കിലും സമരം തുടരാനാകില്ലെന്ന് സുനിൽ പി ഇളയിടം പറഞ്ഞു\nശബരിമല വിഷയത്തിൽ സംസാരിച്ചു തുടങ്ങിയതിന് പിന്നാലെ സംഘടിതമായ ആക്രമണങ്ങളാണ് നടന്നത്. തെറിക്കത്തുകൾ മുതൽ വധഭീഷണി വരെ വന്നു. എങ്കിലും പതറാതം സംസാരം തുടരും. ഭയം വിതച്ച് ഭയം കൊയ്യുന്ന ഒരു ലോകമായി ഈ നാടിനെ മാറ്റിയെടുക്കാൻ ആർക്കും എളുപ്പം സാധ്യമാകില്ലെന്ന് അറിയാം.\nമതനിരപേക്ഷത, ജനാധിപത്യം, സാമൂഹ്യ നീതി തുടങ്ങിയ അടിസ്ഥാന മൂല്യങ്ങൾക്ക് വേണ്ടി വൈജ്ഞാനികമായ പ്രചാരണ പ്രവർത്തനങ്ങളിൽ ഏർപ്പെടുകയാണ് ഞാൻ കുറച്ചുകാലങ്ങളായി ചെയ്തുവരുന്നത്. മതവർഗീയതക്കെതിരായ സമരത്തിന്റെ ദൃഡീകരണത്തിന് നമ്മുടെ കാലം ഇത്തരം പ്രചാരണപ്രവർത്തനങ്ങൾ കൂടുതൽ ആവശ്യപ്പെടുന്നുണ്ടെന്നാണെന്റെ വിശ്വാസമെന്നും അദ്ദേഹം കൂട്ടിച്ചേർത്തു.\n← കെപി ശശികലക്ക് വേണ്ടി നടത്തിയ ഹർത്താലിനെതിരെ സിപിഎം; ശബരിമലയെ തകർക്കാനുള്ള സംഘപരിവാർ അജണ്ട\nമഹാനവമിക്കും വൃശ്ചികം ഒന്നിനും ഹർത്താൽ; ഹിന്ദു മതവിശ്വാസികൾ പവിത്രമെന്ന് കരുതുന്ന ദിനങ്ങളിൽ ഹർത്താൽ നടത്തിയതാര്: ചോദ്യമുയർത്തി കടകംപള്ളി →\nന്യൂനമർദം അതിതീവ്രാവസ്ഥയിലേക്ക്; ഇന്നും നാളെയും ശക്തമായ മഴ ലഭിക്കും


DYFI യുടെ 'പൊതിച്ചോറ് വിതരണം' മാതൃകയാക്കണമെന്ന് KPCC പ്രസിഡന്‍റ് കെ.സുധാകരന് | congress workers should follow dyfi free lunch distribution asamodel says kpcc president k sudhakaran – News18 Malayalam\nDYFI യുടെ 'പൊതിച്ചോറ് വിതരണം' മാതൃകയാക്കണമെന്ന് KPCC പ്രസിഡന്‍റ് കെ.സുധാകരന്\nരാവിലെ മുതല് രാത്രിവരെ ഖദറിട്ട് ഉടയാതെ നില്‍ക്കുന്നതല്ല രാഷ്ട്രീയ പ്രവര്‍ത്തനമെന്ന് പ്രതിപക്ഷ നേതാവ് വി.ഡി സതീശനും പറഞ്ഞു\nLast Updated : April 28, 2022, 08:38 IST\nകേരളത്തിലെ എല്ലാ ജില്ലകളിലെയും സര്‍ക്കാര് ആശുപത്രികളില് (Government Hospital) ഡിവൈഎഫ്ഐ (DYFI) നടത്തുന്ന ഉച്ചഭക്ഷണവിതരണം മാതൃകയാക്കണമെന്ന് കെപിസിസി പ്രസിഡന്‍റ് കെ.സുധാകരന് (K.Sudhakaran). ഒരു ദിവസം പോലും അവര് ഭക്ഷണ വിതരണം മുടക്കിയിട്ടില്ല, ഇത്തരം ശൈലികള് കോണ്‍ഗ്രസ് ഏറ്റെടുത്ത് നടപ്പാക്കണമെന്നും സുധാകരന് പറഞ്ഞു.\nകോണ്‍ഗ്രസ് കോഴിക്കോട് ജില്ലാ നേതൃസംഗമവേദിയിലായിരുന്നു കെപിസിസി പ്രസിഡന്‍റ് ഡിവൈഎഫ്ഐ മാതൃകയെ ഉയര്‍ത്തി കാണിച്ചത്. രാവിലെ മുതല് രാത്രിവരെ ഖദറിട്ട് ഉടയാതെ നില്‍ക്കുന്നതല്ല രാഷ്ട്രീയ പ്രവര്‍ത്തനമെന്ന് പ്രതിപക്ഷ നേതാവ് വി.ഡി സതീശനും പറഞ്ഞു. സാമൂഹിക സേവനവും ജീവകാരുണ്യ പ്രവര്‍ത്തനവും കൂടിച്ചേരുന്നതാണ് രാഷ്ട്രീയമെന്ന് സതീശന് ചൂണ്ടിക്കാട്ടി.\nമോദിയുടെ സദ്ഭരണം പഠിക്കാന് പിണറായി എന്നാണ് ഡല്‍ഹിയില് പോകുന്നത്; പരിഹാസവുമായി പ്രതിപക്ഷ നേതാവ്\nതിരുവനന്തപുരം: ഗുജറാത്തിലേക്ക് (gujarat) ചീഫ് സെക്രട്ടറിയെ അയയ്ക്കാനുള്ള സംസ്ഥാന സര്‍ക്കാര് തീരുമാനത്തിനെതിരെ പ്രതിപക്ഷ നേതാവ് (VD Satheesan).\nഗുജറാത്തില് സദ്ഭരണമാണ് നടക്കുന്നതെന്നാണ് മുഖ്യമന്ത്രി പിണറായി വിജയന്റെ കണ്ടെത്തല്. ആ സദ്ഭരണം പഠിക്കുന്നതിന് ചീഫ് സെക്രട്ടറിയെ ഗുജറാത്തിലേക്ക് അയച്ചിരിക്കുകയാണ്. മോദിയുടെ സദ്ഭരണം പഠിക്കാന് പിണറായി ഇനി എന്നാണ് ഡല്‍ഹിയിലേക്ക് പോകുന്നതെന്നു കൂടി അറിഞ്ഞാല് മതിയെന്ന് അദ്ദേഹം പരിഹസിച്ചു.\nപകല് ബി.ജെ.പി വിരോധം പറയുകയും രാത്രിയാകുമ്പോള് സംഘപരിവാറുമായി സന്ധി ചേരുകയും ചെയ്യുന്ന നിലപാടാണ് സി.പി.എമ്മിന്റേത്. സി.പി.എമ്മിന്റെ പാര്‍ട്ടി കോണ്‍ഗ്രസിലും കോണ്‍ഗ്രസിനെ തകര്‍ത്ത് ബി.ജെ.പിയെ സഹായിക്കുകയെന്ന ലൈനാണ് കേരള ഘടകം സ്വീകരിച്ചത്.\nആ നിലപാടിന് നേതൃത്വം നല്‍കിയതും പിണറായി വിജയനാണ്. സംഘപരിവാറുമായുള്ള സി.പി.എം ബന്ധത്തിനിടയില് ഇടനിലക്കാരുണ്ടെന്ന് അദ്ദേഹം പറഞ്ഞു. ഗുജറാത്ത് സര്‍ക്കാരും കേരള സര്‍ക്കാരും തമ്മില് ബന്ധമുണ്ടാക്കാനുള്ള ശ്രമമാണ് ഇപ്പോള് നടക്കുന്നത്. ഇത് സി.പി.എമ്മിന്റെ ബി.ജെ.പി-സംഘപരിവാര് ബന്ധത്തിനുള്ള ഏറ്റവും അവസാനത്തെ തെളിവാണിതെന്നും അദ്ദേഹം കൂട്ടിച്ചേര്‍ത്തു\nഗുജറാത്തിൽ ഇ-ഗവേണൻസിനായി നടപ്പാക്കിയ ഡാഷ് ബോർഡ് സിസ്റ്റം പഠിക്കാൻ ചീഫ് സെക്രട്ടറി വി പി ജോയ് (chief secretary vp joy) ആണ് ഗുജറാത്ത് സന്ദർശിക്കുന്നത്. ഇന്നു മുതൽ 29 വരെയാണ് സന്ദർശനം. ചീഫ് സെക്രട്ടറിയുടെ സ്റ്റാഫ് ഓഫിസർ ഉമേഷ് ഐഎഎസും അദ്ദേഹത്തെ അനുഗമിക്കുന്നുണ്ട്.\nസാധാരണക്കാരുടെ പരാതികൾ തീർപ്പാക്കാനാണ് ഈ സംവിധാനം രൂപീകരിച്ചത്. സർക്കാർ ഉദ്യോഗസ്ഥരെ കൂടുതൽ ഉത്തരവാദിത്തമുള്ളവരാക്കി മാറ്റുക ലക്ഷ്യമാക്കിയാണ് പദ്ധതി നടപ്പാക്കിയത്.\nFirst published: April 28, 2022, 08:37 IST


ബംഗാളില് 57കാരന് മരിച്ചു; ഇന്ത്യയില് കോവിഡ് മരണം എട്ടായി – vatakara News\nHome/News/ബംഗാളില് 57കാരന് മരിച്ചു; ഇന്ത്യയില് കോവിഡ് മരണം എട്ടായി\nന്യൂഡല്‍ഹി: രാജ്യത്ത് കോവിഡ്19 ബാധിച്ച് ഒരു മരണം കൂടി. ബംഗാളില് ചികിത്സയില് ആയിരുന്ന 57കാരനാണ് മരിച്ചത്. ഇതോടെ ഇന്ത്യയില് കൊറോണ വൈറസ് ബാധിച്ചു മരിച്ചവരുടെ എണ്ണം എട്ടായി. ഇതുവരെ 415 പേര്‍ക്കു രോഗം സ്ഥിരീകരിച്ചിട്ടുണ്ടെന്നു കേന്ദ്ര ആരോഗ്യ മന്ത്രാലയം അറിയിച്ചു. ഇന്നു 19 പേര്‍ക്ക് കൂടി രോഗം സ്ഥിരീകരിച്ചു.\nമഹാരാഷ്ട്രയില് കോവിഡ്19 ബാധിതരുടെ എണ്ണം 89 ആയെന്ന് സംസ്ഥാന ആരോഗ്യ മന്ത്രി അറിയിച്ചു. മുംബൈയില് 14 പേര്‍ക്കും പുണെയില് ഒരാള്‍ക്കുമാണു പുതുതായി രോഗം സ്ഥിരീകരിച്ചത്. ഗുജറാത്തില് 29 പേര്‍ക്കാണ് കോവിഡ്19 സ്ഥിരീകരിച്ചിട്ടുള്ളത്. കര്‍ണാടകയില് ഒരാള്‍ക്കു കൂടി കോവിഡ്19 സ്ഥിരീകരിച്ചു. ഇതോടെ സംസ്ഥാനത്ത് ആകെ രോഗബാധിതരുടെ എണ്ണം 27 ആയി. തെലങ്കാനയില് 33 പേര്‍ക്ക് കോവിഡ് സ്ഥിരീകരിച്ചു. രാജസ്ഥാനില് കോവിഡ് ബാധിതരുടെ എണ്ണം 28 ആയി.\nസംസ്ഥാനങ്ങളില് കൂടുതല് ആളുകള്‍ക്ക് രോഗം സ്ഥിരീകരിച്ചതോടെ രാജ്യത്തെ മിക്കയിടങ്ങളിലും അടച്ചിടല് നടപ്പാക്കുകയാണ്. പഞ്ചാബില് സംസ്ഥാന സര്‍ക്കാര് പൂര്‍ണ കര്‍ഫ്യു പ്രഖ്യാപിച്ചു. അവശ്യ സേവനങ്ങള്‍ക്കു മാത്രമാണ് ഇളവ്.\nതമിഴ്നാട്ടിലും പുതുച്ചേരിയിലും നിരോധനാജ്ഞ; ചരക്ക് നീക്കത്തിന് തടസമില്ല


ദില്ലിയിലെ പ്രകടനം മോശം, കോണ്‍ഗ്രസ് തോല്‍ക്കുമെന്ന് നേരത്തേ അറിയാമായിരുന്നുവെന്ന് സന്ദീപ് ദീക്ഷിത് | Sandeep Dikshit criticise congress leaders on poor performance in delhi election\nദില്ലിയിലെ പ്രകടനം മോശം, കോണ്‍ഗ്രസ് തോല്‍ക്കുമെന്ന് നേരത്തേ അറിയാമായിരുന്നുവെന്ന് സന്ദീപ് ദീക്ഷിത്\n''സംഘടനയില് ദില്ലിയുടെ ചുമതലയുള്ളവരില് അശ്രദ്ധയുണ്ടായി. ദില്ലി കോണ്‍ഗ്രസില്‍നിന്നും എഐസിസിയില് നിന്നുമുള്ള രണ്ട് മൂന്ന് പേര്‍ക്കാണ് ഇതിന്‍റെ ഉത്തരവാദിത്വം''\nദില്ലി: ദില്ലി നിയമസഭാ തെരഞ്ഞെടുപ്പില് കോണ്‍ഗ്രസിന്‍റേത് മോശം പ്രകടനമായിരിക്കുമെന്ന് വിലയിരുത്തി കോണ്‍ഗ്രസ് നേതാവും ദില്ലി മുന് മുഖ്യമന്ത്രി ഷീലാ ദീക്ഷിതിന്‍റെ മകനുമായ സന്ദീപ് ദീക്ഷിത്. ദില്ലിയിലെ പ്രകടനത്തില് കോണ്‍ഗ്രസ് പാര്‍ട്ടി ഘടകത്തെ വിമര്‍ശിക്കുകയാണ് അദ്ദേഹം.\n''ഞാന് വിശ്വസിക്കുന്നത് കോണ്‍ഗ്രസിന്‍റെ പ്രകടനം വളരെ മോശം ആയിരിക്കുമെന്നാണ്. എനിക്ക് അത് സെപ്തംബര് മുതല് തന്നെ അറിയാമായിരുന്നു''വെന്നും ദീക്ഷിത് വാര്‍ത്താ ഏജന്‍സിയായ എഎന്‍ഐയ്ക്ക് നല്‍കിയ അഭിമുഖത്തില് വ്യക്തമാക്കി.\nസംഘടനയില് ദില്ലിയുടെ ചുമതലയുള്ളവരില് അശ്രദ്ധയുണ്ടായി. ദില്ലി കോണ്‍ഗ്രസില്‍നിന്നും എഐസിസിയില് നിന്നുമുള്ള രണ്ട് മൂന്ന് പേര്‍ക്കാണ് ഇതിന്‍റെ ഉത്തരവാദിത്വം.\nദില്ലി തെരഞ്ഞെടുപ്പില് 2015 ന് സമാനമായി ഒരു സീറ്റില് പോലും മുമ്പിലെത്താന് കോണ്‍ഗ്രസിനായിട്ടില്ല. അന്തിമ ചിത്രം പുറത്തുവരാന് നിമിഷങ്ങള് മാത്രം ബാക്കി നില്‍ക്കെ ഇനിയൊരു സീറ്റിലെങ്കിലുമുള്ള വിജയം പോലും കോണ്‍ഗ്രസിന് പ്രതീക്ഷിക്കാനുമാകില്ല. അതേസമയം 58 സീറ്റുകളിലാണ് ആംആദ്മി ലീഡ് നിലനിര്‍ത്തിയിരിക്കുന്നത്. 12 പേരുടെ മുന്നേറ്റവുമായി ബിജെപിയും.\nനെടുങ്കണ്ടം കസ്റ്റഡി കൊലപാതകം: ഒന്നാം പ്രതി എസ്ഐ സാബുവിനെ സിബിഐ അറസ്റ്റ് ചെയ്തു


ഭാര്യയെയും മക്കളെയും വെട്ടിക്കൊലപ്പെടുത്തി ഗൃഹനാഥന് ആത്മഹത്യ ചെയ്തു -\nകൊല്ലം: കൊട്ടാരക്കരയില് ഒരു കുടുംബത്തിലെ മൂന്നുപേരെ വെട്ടിക്കൊലപ്പെടുത്തിയ ശേഷം ഗൃഹനാഥന് ആത്മഹത്യ ചെയ്തു. കൊട്ടാരക്കര നീലേശ്വരത്ത് പൂജപ്പുര വീട്ടില് അനിത, മക്കളായ ആദിത്യരാജ് (24) അമൃത (23) എന്നിവരാണ് മരിച്ചത്. ഭാര്യയെയും മക്കളെയും വെട്ടിക്കൊലപ്പെടുത്തിയ ശേഷം രാജേന്ദ്രന് ആത്മഹത്യ ചെയ്യുകയായിരുന്നു.\nരാവിലെ വീട് തുറക്കാതിരുന്നതിനെ തുടര്‍ന്ന് അയല്‍വാസികളെത്തി പരിശോധിച്ചപ്പോഴാണ് വിവരം പുറത്തറിയുന്നത്. കൊട്ടാരക്കര പോലീസ് സ്ഥലത്തെത്തി പരിശോധന നടത്തുകയാണ്. മരണകാരണം സംബന്ധിച്ച് വിവരങ്ങള് ലഭ്യമായിട്ടില്ല. ഓട്ടോ ഡ്രൈവറാണ് രാജേന്ദ്രന്.


പണം പിന്‍വലിക്കാനല്ലാത്ത എടിഎം ഇടപാടുകള് ഇനി വെറുതേ\nപണം പിന്‍വലിക്കലല്ലാത്ത എല്ലാ എടിഎം ഇടപാടുകളും സൗജന്യമായിരിക്കുമെന്ന് റിസര്‍വ് ബാങ്ക്. ബാലന്‍സ് പരിശോധന, ചെക്ക് ബുക്കിന് അപേക്ഷിക്കല്, നികുതി അടയ്ക്കല്, പണം കൈമാറ്റം ചെയ്യല് എന്നിവ ഇനി എത്രവേണമെങ്കിലും സൗജന്യമായി നടത്താം. നിലവില് നിശ്ചിത എണ്ണത്തില് കൂടുതലുള്ള എല്ലാ എടിഎം ഇടപാടുകള്‍ക്കും ബാങ്കുകള് ചാര്‍ജ് ഈടാക്കിയിരുന്നു. വിശദവിവരങ്ങള് അറിയാം: ഹാര്‍ഡ് വേര്, സോഫ്റ്റ് വേര് തുടങ്ങിയവയുടെ സാങ്കേതിക തകരാറുമമൂലം എടിഎമ്മില്‍നിന്ന് പണം പിന്‍വലിക്കാന് കഴിയാതെവന്നാല് അത് ഇടപാടായി കണക്കാക്കാന് പാടില്ല. എടിഎമ്മില് പണമില്ലാതെ വന്നതുമൂലം പണം ലഭിക്കാതെ വന്നാല് അത് ഇടപാടായി കണക്കാക്കില്ല. നിലവില് അത് ഇടപാടായി കണക്കാക്കിയിരുന്നു. നിലവില് രാജ്യത്തെ ഏറ്റവും വലിയ ബാങ്കായ എസ്ബിഐ സേവിങ്‌സ് ബാങ്ക് അക്കൗണ്ട് ഉടമകള്‍ക്ക് സൗജന്യമായി എട്ട് എടിഎം ഇടപാടുകളാണ് അനുവദിച്ചിട്ടുള്ളത്. അതില്‍തന്നെ എസ്ബിഐയില്‍നിന്ന് അഞ്ചും മറ്റു ബാങ്കുകളില്‍നിന്ന് മൂന്ന് ഇടപാടുകളുമാണ് ഇത്.\nBlogs, Tech, Tech Newsrbi\_new\_rules\_atm\_translations\nഓണ്‍ലൈന് വ്യാപാരരംഗത്തെ പ്രധാനികളിലൊന്നായ ഫ്‌ലിപ്കാര്‍ട്ടും ഇന്ത്യയില് വീഡിയോ സ്ട്രീമിങ് ആരംഭിക്കാനൊരുങ്ങുന്നു. നെറ്റ്ഫ്‌ലിക്‌സ്, ആമസോണ് പ്രൈം എന്നിവയ്ക്കുള്ള വലിയ സ്വീകാര്യത കണക്കിലെടുത്താണ് ഫ്‌ലിപ്കാര്‍ട്ടും പുതിയ ചുവടുവയ്പ് നടത്തുന്നത്. ആമസോണിന്റെ പ്രൈമിന് ഇന്ത്യന് വിനോദരംഗത്ത് സുപ്രധാന പങ്കാണുള്ളത്. എല്ലാ പ്രാദേശിക ഭാഷകളിലുമുള്ള പരിപാടികള് ഇതില് സംപ്രേഷണം ചെയ്യുന്നുണ്ട്. കൂടാതെ, അന്തര്‍ദേശീയതലത്തിലുള്ള പരിപാടികളും ഉണ്ട്. ഫ്‌ലിപ്കാര്‍ട്ട് പ്ലസ് ലോയല്‍റ്റി പ്രോഗ്രാമില് അംഗമായിട്ടുള്ള ഉപയോക്താക്കള്‍ക്കാണ് സേവനം ലഭ്യമാകുക. സെപ്തംബറോടെ സ്ട്രീമിങ് ആരംഭിക്കുമെന്നാണ് വിവരം. ഇതിനായി ഫ്‌ലിപ്കാര്‍ട്ട് തുടക്കത്തില് സ്വന്തമായി ഉള്ളടക്കങ്ങള് നിര്‍മിക്കില്ല. പകരം വാള്‍ട്ട് ഡിസ്നി, ബാലാജി ടെലിഫിലിംസ് എന്നിവയില്‍നിന്നുള്ള ഉള്ളടക്കമായിരിക്കും ഉപയോഗിക്കുക. പിന്നീട് ഫ്‌ലിപ്പ്കാര്‍ട്ട് സ്വന്തമായി വീഡിയോ നിര്‍മിക്കും.\nB-news, Blogs, Business, Tech, Tech Newsflipcart\_starting\_video\_streaming\nഎടിഎം കാര്‍ഡ് വലിപ്പത്തില് പോക്കറ്റിലൊതുങ്ങും 10000 എംഎഎച്ച് പവര്‍ബാങ്ക്\nശബ്ദോപകരണങ്ങളിലൂടെ ഇന്ത്യന് വിപണിയില് ശ്രദ്ധേയരായ ഹോങ് കോങ് കമ്പനി സൗണ്ട് വണ് പുതിയ പവര്‍ബാങ്ക് പുറത്തിറക്കി. മൊബൈല് ഫോണുകള്, ടാബ്ലെറ്റുകള്, പോര്‍ട്ടബിള് സ്പീക്കറുകള് ഉള്‍പ്പടെയുള്ളവ റീച്ചാര്‍ജ് ചെയ്യാന് സാധിക്കുന്ന 10000 എംഎഎച്ച് സൗണ്ട് വണ് 1003 പവര്‍ബാങ്ക് ആണ് പുറത്തിറക്കിയത് ഗുണമേന്മയുള്ള ലിഥിയം പോളിമര് സെല്ലുകള് ഉപയോഗിച്ചാണ് ഈ പവര്‍ബാങ്ക് നിര്‍മിച്ചതെന്ന് സൗണ്ട് വണ് പറയുന്നു. ആറ് മണിക്കൂര് കൊണ്ട് ബാറ്ററി പൂര്‍ണമായും ചാര്‍ജ് ചെയ്യാനാവും. പോക്കറ്റില് ഒതുങ്ങും വിധം പരമാവധി വലിപ്പം കുറച്ചാണ് പവര്‍ബാങ്ക് രൂപകല്‍പന ചെയ്തിട്ടുള്ളത്. സര്‍ക്യൂട്ട്, കറന്റ്, വോള്‍ടേജ് ഓവര്‍ലോഡ്, അമിതമായി ചൂടാവുക, ചാര്‍ജര്‍പിന് തെറ്റായി കയറ്റുക ഉള്‍പ്പടെയുള്ള പ്രശ്‌നങ്ങളില് സംരക്ഷണം ഉറപ്പുവരുത്തുന്നുണ്ടെന്ന് സൗണ്ട് വണ് പറഞ്ഞു. മൈക്രോ യുഎസ്ബി വഴിയാണ് സൗണ്ട് വണ് 1003 പവര്‍ബാങ്ക് ചാര്‍ജ് ചെയ്യുന്നത്. രണ്ട് ഔട്ട്പുട്ട് സോക്കറ്റുകള് പവര്‍ബാങ്കിനുണ്ടാവും. ഇതില് ഒരു ഔട്ട് പുട്ട് വഴി…\nBlogs, Tech, Tech Newsatmcard\_size\_10000mah\_pocket\_powerbank\nവ്യാജവാര്‍ത്തകള് ഇനി ഇന്‍സ്റ്റഗ്രാമിനോട് വേണ്ട\nഓണ്‍ലൈനില് പ്രചരിക്കുന്ന ഉള്ളടക്കങ്ങളുടെ വസ്തുതാ പരിശോധന ശക്തിപ്പെടുത്തുന്നതിനായി ഇന്‍സ്റ്റാഗ്രാമില് ഫ്‌ളാഗിങ് ഫീച്ചര് അവതരിപ്പിച്ച് ഫെയ്‌സ്ബുക്ക്. അമേരിക്കയിലാണ് ഈ ഫീച്ചര് ആദ്യം എത്തുക. ആഴ്ചകള്‍ക്കുള്ളില് ഈ ഫീച്ചര് മറ്റ് അന്താരാഷ്ട്ര ഉപയോക്താക്കളിലേക്കും എത്തും. ഇന്‍സ്റ്റാഗ്രാമില് തെറ്റായ ഉള്ളടക്കങ്ങള് കണ്ടാല് ഉപയോക്താക്കള്‍ക്ക് അത് ചൂണ്ടിക്കാണിക്കാം. ഫെയ്‌സ്ബുക്കിന്റെ വസ്തുതാ പരിശോധകര് ആ ഉള്ളടക്കം പരിശോധിക്കും. പക്ഷെ ഉള്ളടക്കം തെറ്റാണെന്ന് വസ്തുതാ പരിശോധകര് തിരിച്ചറിഞ്ഞാലും അത് ഇന്‍സ്റ്റാഗ്രാമില് നിന്നും നീക്കം ചെയ്യപ്പെടില്ല. ഉപയോക്താക്കളുടെ ന്യൂസ് ഫീഡില് കാണിക്കുന്നതിന് പകരം അവ എക്‌സ്‌പ്ലോര് എന്നതിന് കീഴിലും, ഹാഷ്ടാഗുകളിലുമാണ് കാണിക്കുക. തെറ്റായ ഉളളടക്കങ്ങള്‍ക്കെതിരെ പരാതിപ്പെടാന് ഇന്‍സ്റ്റാഗ്രാം പോസ്റ്റിന്റെ വലതു ഭാഗത്ത് മുകളിലായുള്ള ത്രീ ഡോട്ട് മെനുവില് ക്ലിക്ക് ചെയ്യുക. ഇങ്ങനെ ലഭിക്കുന്ന വിവരങ്ങള് വ്യാജ ഉള്ളടക്കം തിരിച്ചറിയാനുള്ള നിര്‍മിത ബുദ്ധി സാങ്കേതിക വിദ്യ പരിശീലിപ്പിക്കാന് ഉപയോഗിക്കും.\nBlogs, Social Media, Techfake\_news\_identify\_Instagram\nഇതിലും മികച്ച മാതൃകയുണ്ടോ; ചികില്‍സയ്ക്കായി നല്‍കിയ പണത്തില് നിന്ന് 10,000 രൂപ സഹായം നല്‍കി ശരണ്യ\nമുഖ്യമന്ത്രിയുടെ പ്രളയ ദുരിതാശ്വാസ നിധിയിലേക്ക് പതിനായിരം രൂപ നല്‍കി സീരിയല് താരം ശരണ്യ ശശി. ട്യുമര് ബാധയെ തുടര്‍ന്ന് ഏഴാമതും ശസ്ത്രക്രിയ കഴിഞ്ഞ് ജീവിതത്തിലേക്ക് തിരിച്ചു വന്നു കൊണ്ടിരിക്കുകയാണ് ശരണ്യ. തന്റെ ചികിത്സയ്ക്കായി മുഖ്യമന്ത്രിയുടെ ദുരിതാശ്വാസ നിധിയില് നിന്നും അനുവദിച്ച തുകയില് നിന്നും ഒരു പങ്കാണ് താരം ദുരിതമനുഭവിക്കുന്നവര്‍ക്കായി തിരിച്ചുനല്‍കിയത് . സ്വാതന്ത്ര്യ ദിനത്തില് മുഖ്യമന്ത്രിയുടെ ദുരിതാശ്വാസനിധിയിലേക്ക് ഒരു പങ്കു നല്‍കാനായതില് തനിക്ക് സന്തോഷമുണ്ടെന്നും തനിക്ക് ലഭിച്ച തുകയില് നിന്നും ഒരു പങ്ക് തിരിച്ചുനല്‍കുകയാണെന്നും ശരണ്യ ഫെയ്‌സ്ബുക്ക് കുറിപ്പിലൂടെ വ്യക്തമാക്കി. ഇക്കഴിഞ്ഞ ജൂണിലാണ് ട്യൂമര് ബാധയെ തുടര്‍ന്ന് ശരണ്യയ്ക്ക് ഏഴാമതും ശസ്ത്രക്രിയ വേണ്ടി വന്നത്. സാമ്പത്തികമായി ഏറെ ബുദ്ധിമുട്ടുകള് നേരിടുന്ന ശരണ്യയെ സഹായിക്കണമെന്ന് അഭ്യര്‍ഥിച്ച് സീരിയല് താരം സീമ.ജി.നായര് രംഗത്തുവന്നതും വാര്‍ത്തയായിരുന്നു. തുടര്‍ന്ന് ശസ്ത്രക്രിയയ്ക്ക് വിധേയയായ ശരണ്യ ഇപ്പോള് സുഖം പ്രാപിച്ചു വരികയാണ്.\nBlogs, Entertainment, Film Newssaranya\_\_donation\_flood\_relief\_fund\nസാരിയില് പരീക്ഷണങ്ങളുമായി അനുശ്രീ\nസാരിയില് മനോഹരിയായി നടി അനുശ്രീ. ലേബല്‍എം ഫാഷന് ബ്രാന്‍ഡിന് വേണ്ടിയുള്ള ഫോട്ടോഷൂട്ടിലാണ് അനുശ്രീ പുതിയ മേക്കോവറില് എത്തിയിരിക്കുന്നത്. അനുശ്രീയുടെ ചിത്രങ്ങള് സാമൂഹിക മാധ്യമങ്ങളില് വൈറലായി മാറിയിരിക്കുകയാണ്. മമ്മൂട്ടി ചിത്രം മധുരരാജയിലാണ് അനുശ്രീ അവസാനമായി വേഷമിട്ടത്. ഉള്‍ടയാണ് റിലീസിനെത്തുന്ന അനുശ്രിയുടെ ഏറ്റവും പുതിയ ചിത്രം\nBlogs, Entertainment, Film Newsanusree\_in\_saree\_glamour\_film\nപെരുമഴക്കാലത്ത് തിയറ്റര് നിറച്ച് അമ്പിളിയെ സ്വീകരിച്ചവര്‍ക്ക് നന്ദിയുമായി സംവിധായകന്\nസൗബിന് സാഹിര് നായകനായെത്തിയ അമ്പിളി എന്ന ചിത്രത്തെ സ്വീകരിച്ച പ്രേക്ഷകര്‍ക്ക് നന്ദി പറഞ്ഞുകൊണ്ട് സംവിധായകന് ജോണ്‍പോള് ജോര്‍ജ്. പ്രളയക്കെടുതിക്കിടയില് അമ്പിളിയുടെ പ്രമോഷനും മറ്റും നിര്‍ത്തി വച്ചിരിക്കുകയായിരുന്നു. എന്നിട്ടും ഓഗസ്റ്റ് 9ന് തിയറ്ററുകളിലെത്തിയ അമ്പിളിയെ പെരുമഴയത്തും തിയറ്ററുകള് നിറച്ച് നിറമനസോടെ സ്വീകരിച്ചതിന് നന്ദിയുണ്ടെന്ന് ജോണ്‍പോള് ഫെയ്‌സ്ബുക്കില് കുറിച്ചു. അമ്പിളിയുടെ രണ്ടാമത്തെ ടീസര് പുറത്തുവിട്ടുകൊണ്ടായിരുന്നു ജോണ്‍പോളിന്റെ കുറിപ്പ് ജോണ്‍പോളിന്റെ കുറിപ്പ് വായിക്കാം വീണ്ടുമൊരു പ്രളയ ദുരിതത്തെ ഒരുമിച്ച് അതിജീവിച്ചുകൊണ്ടിരിക്കുകയാണ് നമ്മള്. മറ്റെല്ലാം മറന്നും മാറ്റിവച്ചും, പരസ്പരം കൈകോര്‍ത്തും കൈത്താങ്ങായും നമ്മുക്കിടയിലെ മനുഷ്യര് സേവന നിരതരായപ്പോള് അമ്പിളി എന്ന സിനിമയുടെ പ്രമോഷനും പ്രചരണവുമെല്ലാം ഞങ്ങള് താല്‍ക്കാലികമായി നിര്‍ത്തിവച്ചിരിക്കുകയായിരുന്നു. ഓഗസ്റ്റ് 9ന് തിയറ്ററുകളിലെത്തിയ അമ്പിളിയെ പെരുമഴയത്തും തിയറ്ററുകള് നിറച്ച് നിറമനസോടെ സ്വീകരിച്ചതിന് ഹൃദയത്തില് തൊട്ട് നന്ദി. എന്റെ ആദ്യ സിനിമ തിയറ്ററില് കണ്ടവരുടെ അഞ്ചിരട്ടിയെങ്കിലും അമ്പിളിയെ ആദ്യദിവസങ്ങളില് തന്നെ തിയറ്ററുകളിലെത്തി കണ്ടുവെന്നത് സംവിധായകന്…\nBlogs, Entertainment, Film Newsambili\_success\_thanking\_johnpoulgeorge\nമുഖക്കുരു പൊട്ടിക്കുന്നത് നല്ലതാണോ?\nഎല്ലാ പെണ്‍കുട്ടികളെയും അലട്ടുന്ന പ്രശ്നമാണ് മുഖക്കുരു. മുഖക്കുരു വന്നാല് മിക്കവരും അതിനെ പൊട്ടിച്ച് കളയാറാണ് പതിവ്. മുഖക്കുരു പൊട്ടിച്ച് കളയുന്നത് നല്ലശീലമല്ലെന്ന് ഓര്‍ക്കുക. കാരണം, മുഖക്കുരു പൊട്ടിക്കുന്നത് പ്രധാനമായും രണ്ട് പ്രശ്നങ്ങള്‍ക്ക് വഴിവയ്ക്കുന്നു. ഒന്ന് അണുബാധ, രണ്ട് മുഖത്ത് ആഴത്തിലുള്ള പാടുകളുണ്ടാകാം. മുഖക്കുരു വന്നാല് ശ്രദ്ധിക്കേണ്ട ചില കാര്യങ്ങള് എന്തൊക്കെയാണെന്ന് നോക്കാം… ഒന്ന്… വീര്യം കുറഞ്ഞ ക്ലെന്‍സര് ഉപയോഗിക്കാന് ശ്രമിക്കുക. നല്ല തോതില് സുഗന്ധമുള്ള ക്ലെന്‍സറുകള് കഴിയുന്നതും ഒഴിവാക്കുന്നതാണ് നല്ലത്. ചൂടും തണുപ്പും മാറി മാറി പ്രയോഗിക്കുന്നത് മുഖക്കുരുവുണ്ടാക്കുന്ന അസ്വസ്ഥതകള് മാറാന് ഏറെ സഹായകമാണ്. ഐസ് ക്യൂബ് ഉപയോ?ഗിച്ച് മുഖം മസാജ് ചെയ്യുന്നത് മുഖക്കുരു മാറാന് സഹായിക്കും. ദിവസത്തില് രണ്ട് തവണയെങ്കിലും ഇത് ചെയ്യാം. രണ്ട്… ചൂട് വയ്ക്കുന്നതും മുഖക്കുരുവുണ്ടാക്കുന്ന വേദനയും, വീക്കവും കുറയ്ക്കാന് സഹായകമാകും. ചൂടുള്ള വെള്ളത്തില് മുക്കിയ വൃത്തിയുള്ള തുണി മുഖക്കുരുവുള്ളയിടങ്ങളില് അമര്‍ത്തിവയ്ക്കുക. മുഖക്കുരു…\nBlogs, Glamour, Lifestylepimples\_breaking\_not\_good\_beauty\_tips


നടി പായല് ചക്രവര്‍ത്തിയുടെ മരണത്തില് ദുരൂഹത; വിദഗ്ധ അന്വേഷണം ആവശ്യപ്പെട്ട് മാതാപിതാക്കള് – Chandrika Daily\nBy chandrika Friday September 7, 2018 12:11 pm\nനടി പായല് ചക്രവര്‍ത്തിയുടെ മരണത്തില് ദുരൂഹത; വിദഗ്ധ അന്വേഷണം ആവശ്യപ്പെട്ട് മാതാപിതാക്കള്\nകൊല്‍ക്കത്ത: കഴിഞ്ഞ ദിവസം ഹോട്ടല് മുറിയില് മരിച്ച നിലയില് കണ്ടെത്തിയ നടി പായല് ചക്രവര്‍ത്തിയുടെ മരണത്തില് ദുരൂഹത. അടുത്ത കുറച്ചു ദിവസങ്ങളില് പായല് കടുത്ത മാനസ്സിക സമ്മര്‍ദ്ദത്തിലായിരുന്നുവെന്ന്…\nകൊല്‍ക്കത്ത: കഴിഞ്ഞ ദിവസം ഹോട്ടല് മുറിയില് മരിച്ച നിലയില് കണ്ടെത്തിയ നടി പായല് ചക്രവര്‍ത്തിയുടെ മരണത്തില് ദുരൂഹത. അടുത്ത കുറച്ചു ദിവസങ്ങളില് പായല് കടുത്ത മാനസ്സിക സമ്മര്‍ദ്ദത്തിലായിരുന്നുവെന്ന് മാതാപിതാക്കള് പൊലീസിന് മൊഴി നല്‍കി.\nപായലിന്റെ സിലിഗുഡി യാത്രയെക്കുറിച്ച് തങ്ങള്‍ക്ക് ഒന്നും അറിയില്ലെന്നും റാഞ്ചിയിലേക്ക് പോകുന്നുവെന്നാണ് പറഞ്ഞിരുന്നതെന്നും അന്വേഷണ സംഘത്തോട് പറഞ്ഞു. ആത്മഹത്യയാണന്ന പ്രാഥമിക നിഗമനത്തിലായിരുന്നു അന്വേഷണസംഘം. എന്നാല് സംഭവത്തിലെ ദുരൂഹത ചൂണ്ടിക്കാട്ടി മാതാപിതാക്കള് രംഗത്തുവന്നതോടെ കൂടുതല് അന്വേഷണം നടത്താനുള്ള തീരുമാനത്തിലാണ് പൊലീസ്.\nബുധനാഴ്ചയാണ് സിലിഗുഡിയിലെ ഹോട്ടല് മുറിയില് പായലിന്റെ മൃതദേഹം കണ്ടെത്തിയത്. ഗാങ്‌ടോക്കിലേക്ക് പോകുന്നതിനായി ചൊവ്വാഴ്ച വൈകിട്ടാണ് പായല് ചര്‍ച്ച് റോഡിലെ ഹോട്ടലില് റൂം ബുക്ക് ചെയ്തത്. എന്നാല് പുലര്‍ച്ചെ വിളിക്കണമെന്നാവശ്യപ്പെട്ട സമയം കഴിഞ്ഞിട്ടും മുറി തുറക്കാത്തതിനെത്തുടര്‍ന്ന് ഹോട്ടല് ജീവനക്കാര് വിവരം പൊലീസിനെ അറിയിക്കുകയായിരുന്നു. പൊലീസെത്തി റൂം തുറന്നപ്പോഴാണ് നടി മരിച്ച നിലയില് കണ്ടെത്തിയത്.


ചേലേരിയിൽ ജോലിക്കിടെ ടെറസില്‍നിന്നു വീണ് തൊഴിലാളി മരിച്ചു - കണ്ണൂരാൻ വാർത്ത\nHome Unlabelled ചേലേരിയിൽ ജോലിക്കിടെ ടെറസില്‍നിന്നു വീണ് തൊഴിലാളി മരിച്ചു\nചേലേരിയിൽ ജോലിക്കിടെ ടെറസില്‍നിന്നു വീണ് തൊഴിലാളി മരിച്ചു\nകയ്യങ്കോട്:- വീടിന്റെ ടെറസില്‍നിന്നു വീണ് തൊഴിലാളി മരണപെട്ടു . ചേലേരി കയ്യങ്കോട് ആയികുന്നുന്മേല് കെ സി ഹക്കീം ആണ് മരണപ്പെട്ടത്. 46 വയസ്സായിരുന്നു.\nഇന്നലെ വൈകുന്നേരമാണ് സംഭവം. ജോലിക്കിടെ അബദ്ധത്തില് താഴെ വീണ ഹക്കീമിനെ ഉടനെ ആശുപത്രിയിലെത്തിച്ചങ്കിലും രക്ഷിക്കാനായില്ല .\nപരേതനായ കാദര്‍കുട്ടിയുടെയും നഫീസയുടെയും മകനാണ്. ഭാര്യ: ഖൈറുന്നിസ.\nമക്കള് :- ആമിദ്, ഉമൈദ്, മുഹമ്മദ്.\nസഹോദരങ്ങള് :- ഇബ്‌റാഹീം, മജീദ്, നൂറുദ്ദീന്.\nമയ്യില് പോലിസ് ഇന്‍ക്വസ്റ്റ് നടത്തി മൃതദേഹം ബന്ധുക്കള്‍ക്ക് കൈമാറും


സണ്ണി ലിയോണ് എന്ന മാദകത്തിടമ്പു പറയുന്നത് തെലുങ്കും, തമിഴും,കന്നഡയും, മലയാളവും ഉള്‍പ്പെടുന്ന തെക്കേ ഇന്ത്യന് സിനിമാ ഇന്‍ഡസ്ട്രി തന്‍റെ വളര്‍ച്ചയ്ക്ക് ഏറെ സഹായകരമാകും എന്നാണ്. പക്ഷെ ന്യായമായ ഒരു സംശയം എല്ലാവർക്കും ഉണ്ടാകും, സണ്ണി ലിയോണിനു ഇനി വളരാന് എന്താണുള്ളത്? അവര് ഇപ്പോഴേ ലോക പ്രശസ്തയല്ലേ? രണ്ഗീല, വീരമാ ദേവി എന്നീ ചിത്രങ്ങളിലൂടെ സണ്ണി ലിയോണ് തെക്കേ ഇന്ത്യന് സിനിമാ രംഗത്തേക്ക് ചുവടു വച്ചിരിക്കയാണ്. അവർക്കു തന്നെ തോന്നിയിരിക്കണം മുബൈ സിനിമയില് നിന്ന് നേടാനാകാത്തതു ഇനി തെലുങ്കും തമിഴും അതുമല്ലെങ്കില് മലയാളവും നിര്‍ലോഭം നല്കികൊണ്ടിരിക്കുമെന്ന്. സണ്ണി ലിയോണ് അടുത്തയിടെ ഒരു മലയാള സിനിമയിലും അഭിനയിച്ചു. പടം വമ്പന് ഹിറ്റായി. അവര് പറയുന്നത് ചെയ്യുന്ന പ്രവൃത്തി എന്തായാലും അത് ആസ്വദിച്ചു ചെയ്‌താല് വിജയം സുനിശ്ചിതമാണെന്നാണ്. അങ്ങിനെ വരുമ്പോള് എത്ര കഠിനമായ പ്രവൃത്തിയും വളരെ ആസ്വാദ്യകരമാകുമത്രേ?\nഅവര് അഭിനയിച്ച രണ്ഗീലയും വീരമാ ദേവിയും വിജയമായിരുന്നു.ഇപ്പോള് സണ്ണി ലിയോനിനു നല്ല ആത്മവിശ്വാസം വന്നിട്ടുണ്ട്. തെക്കേ ഇന്ത്യയില് വന്നപ്പോള് എനിക്ക് പലതും അറിയാന് കഴിഞ്ഞു. ഒരു പുതിയ സംസ്കാരവും പൈതൃകവും മനസ്സിലാക്കാന് ശ്രമിക്കുന്നത് ഏറെ ആസ്വാദ്യകരമാണ്, ഞാനത് ആസ്വദിക്കുകയും ചെയ്തു, ഇപ്പോള് ബോളിവുഡ്ടില് സണ്ണിലിയോണ് എന്ന 38 കാരിയായ മാദക റാണി കൊക്കകോള എന്നൊരു സിനിമയില് അഭിനയിച്ചു കൊണ്ടിരിക്കുന്നു.ഈ സിനിമ ഒരു ഹൊറര് കോമഡിയാണ്. എല്ലാവർക്കും,എല്ലാ ജൻഡ്‌സുകളിൽപ്പെട്ടവർക്കും വളര്‍ന്നുവരാനും രക്ഷപ്പെടാനും ഇപ്പോള് ഇന്ത്യന് സിനിമ ഇന്‍ഡസ്ട്രിയില് സാധ്യതകളുണ്ട്.\nഇക്കാലത്ത് നല്ലതും ആസാദ്യകരവുമായ കാഴ്ചാ വിഭവങ്ങള് (സിനിമ തന്നെ) നല്‍കിയാല് അത് ജനം രണ്ടുകയ്യും നീട്ടി സ്വീകരിക്കുമെന്നാണ്. അതുകൊണ്ട് ജനങ്ങള് ആഗ്രഹിക്കുന്ന നല്ലത് നല്‍കിയാല് അവര് അത് സ്വീകരിക്കുമത്രേ? പ്രേക്ഷകരെ മനസ്സിലാക്കി അവര്‍ക്ക് നല്ലത് നല്‍കുകയെ വേണ്ടൂ.\nTags:mammootty and sunny leonsunny leon songsAmerican-Canadian-Indian actresssunny leon moviessunny leon latest moviessunny leonmadurarajasunny leone


IRCTC's Paradise on Earth Kashmir Travel Package From Bengaluru: Itinerary, Charges, Booking And Details - Malayalam Nativeplanet\n»കാശ്മീരിന്‍റെ കാഴ്ചകളിലേക്ക് പറന്നിറങ്ങാം..പഹല്‍ഗാമും ഗുല്‍മാര്‍ഗും കാണാം.. മികച്ച പാക്കേജുമായി ഐആര്‍സി‌ടിസി\nPublished: Monday, June 13, 2022, 13:04 [IST]\nഭൂമിയിലെ സ്വര്‍ഗ്ഗമായ കാശ്മീരിന്‍റെ സൗന്ദര്യം ഒരിക്കലെങ്കിലും കണ്ണുനിറയെ കാണണമെന്ന് ആഗ്രഹിക്കാത്തവര് കാണില്ല.. എന്നാല് യാത്രാ പ്ലാനിങ്ങ് മുതല് നിരവധി കടമ്പകള് ആലോചിക്കുമ്പോള് പലരും യാത്രതന്നെ മാറ്റിവെക്കും.. ദേവദാരു മരങ്ങളുടെ കാടും അതിശയിപ്പിക്കുന്ന കുങ്കുമപ്പാ‌ടങ്ങള്, ഗംഭീരമായ മഞ്ഞു പുതച്ച പർവതങ്ങൾ, മനോഹരമായ ശിക്കാരകൾ എന്നിങ്ങനെ മനസ്സിലേക്ക് നേരി‌ട്ട് കയറിക്കൂ‌ടിയ നിരവധി കാഴ്ചകള് ഇവി‌ടെയുണ്ട്. കുറച്ചു ബുദ്ധിമുട്ട് സഹിച്ചും ലീവുകള് കൂ‌ട്ടിവെച്ചുമ‌ൊക്കെ സമയം കണ്ടെത്തി നിര്‍ബന്ധമായും പോയിരിക്കേണ്ട യാത്രകളിലൊന്നായി കാശ്മീര് യാത്രാ മാറുന്നതും ഇങ്ങനെ കുറച്ചു കാരണങ്ങള് കൊണ്ടാണ്. ലിറ്റില് സ്വിറ്റ്സര്‍ലന്‍ഡ് എന്നു വിളിക്കപ്പെ‌ടുന്ന കാശ്മീരിലേക്ക് ബാംഗ്ലൂരില് നിന്നും ഒരു പാക്കേജ് ഒരുക്കിയിരിക്കുകയാണ് ഐആര്‍സി‌ടിസി. വിശദമായി വായിക്കാം\nപാരഡൈസ് ഓണ് എര്‍ത്ത് കാശ്മീര് പാക്കേജ്\nപാരഡൈസ് ഓണ് എര്‍ത്ത് കാശ്മീര് പാക്കേജ് എത്സ് ബാംഗ്ലൂര് എന്നു പേരി‌ട്ടിരിക്കുന്ന ഈ പാക്കേജില് കാശ്മീരിലെ പ്രധാന ഇടങ്ങള് സന്ദര്‍ശിക്കുന്നു. പര്‍വ്വത കാഴ്ചകളിലേക്ക് സഞ്ചാരികളെ എത്തിക്കുന്ന ഈ എയര് പാക്കേജ് ആരംഭിക്കുന്നത് ബാംഗ്ലൂരില് നിന്നാണ്. ഐആര്‍സി‌ടിസിയു‌ടെ വെബ്സൈറ്റില് പറഞ്ഞിരിക്കുന്നതനുസരിച്ച് സെപ്റ്റംബര് 25 നാണ് യാത്ര ഷെഡ്യൂള് ചെയ്തിരിക്കുന്നത്. 30 സീറ്റുകളാണ് യാത്രയ്ക്കുള്ളത്.\nആറ് പകലും അഞ്ച് രാത്രിയും\nആറ് പകലും അഞ്ച് രാത്രിയും നീണ്ടുനില്‍ക്കുന്ന യാത്ര ബാംഗ്ലൂരില് നിന്നും ആരംഭിച്ച് ഡല്‍വി വഴി കാശ്മീരിലെത്തും. കാശ്മീരിലെ ഗുല്‍മാര്‍ഗ്, പഹല്‍ഗാം, ശ്രീനഗര്, സോന്മാര്‍ഗ്, എന്നിവി‌ടങ്ങളാണ് പ്രധാനമായും സൈറ്റ്-സീയിങ്ങില് ഉള്‍പ്പെടുത്തിയിരിക്കുന്നത്. ശ്രീനഗറില് ഹൗസ് ബോട്ടില് ഒരുക്കിയിരിക്കുന്ന ഡിന്നര് ആണ് യാത്രയുടെ മറ്റൊരാകര്‍ഷണം.\nPC: Raimond Klavins\nബാംഗ്ലൂരിലെ കെംപെഗൗഡ അന്താരാഷ്ട്ര വിമാനത്താവളത്തില് നിന്നും 2022 സെപ്റ്റംബര് 25 നാണ് യാത്ര ഷെഡ്യൂള് ചെയ്തിരിക്കുന്നത്. രാവിലെ 7.00 മണിക്ക് വിമാനയാത്ര ആരംഭിച്ച് 11.55ന് ശ്രീനഗര് വിമാനത്താവളത്തിലെത്തും. യാത്രയ്ക്ക് രണ്ട് മണിക്കൂര് മുന്‍പെങ്കിലും ബാംഗ്ലൂര് വിമാനത്താവളത്തില് എത്തിച്ചേരേണ്ടതാണ്.\nശ്രീനഗര് വിമാനത്താവളത്തില് നിന്നും നേരെ ഹോട്ടലിലേക്ക് പോകും. അവിടുന്ന് വൈകുന്നേരത്തോ‌ടെ യാത്രക്കാര്‍ക്ക് അവരുടെ സ്വന്തം ചിലവില് ഷിക്കാര യാത്ര നടത്താം. ഒപ്പം തന്നെ ചാര് ചിനാറില് സൂര്യാസ്തമയം കാണുവാനും ഈ സമയം പ്രയോജനപ്പെ‌ടുത്താം. രാത്രി ഡിന്നറും താമസവും ഹോട്ടലില്.\nയാത്രയുടെ രണ്ടാം ദിവസം ശ്രീനഗര് കാഴ്ചകള്‍ക്കായാണ് മാറ്റിവെച്ചിരിക്കുന്നത്. പ്രഭാതഭക്ഷണത്തിനു ശേഷം ശങ്കരാചാര്യ ക്ഷേത്രത്തില് ദര്‍ശനം. അതിനു ശേഷം ശ്രീനഗറിലെ വിവിധ ഗാര്‍ഡനുകള് സന്ദര്‍ശിക്കും. ദർശനത്തിനുശേഷം, മുഗൾ ഗാർഡൻസ്, ചെഷ്മഷാഹി, പരിമഹൽ, ബൊട്ടാണിക്കൽ ഗാർഡൻ, ഷാലിമാർ ഗാർഡൻസ് എന്നിവയാണ് ലിസ്റ്റില് ഉള്‍പ്പെ‌ടുത്തിയിരിക്കുന്നത്. തുടർന്ന് ദാൽ തടാകത്തിന്റെ തീരത്ത് സ്ഥിതി ചെയ്യുന്ന പ്രശസ്തമായ ഹസ്രത്ബാൽ ദേവാലയം സന്ദർശിക്കും. അത്താഴവും രാത്രി താമസവും ഹോട്ടലിൽ.\nമൂന്നാം ദിവസം പ്രഭാത ഭക്ഷണത്തിനു ശേഷം ഗുല്‍മാര്‍ഗിലേക്ക് പോവുകയാണ്. ഇവിടുത്തെ പ്രസിദ്ധ കേബിള് കാര് റൈഡ് ആയ ഗൊണ്ടോള റൈഡില് പോകുവാന് താല്പര്യമുള്ളവര്‍ക്ക് പോകാം. എന്നാല് അത് പാക്കേജില് ഉള്‍പ്പെടുത്തിയിട്ടില്ലാത്തതിനാല് സ്വന്തം ചിലവില് വേണം യാത്ര ചെയ്യുവാന്. മറ്റു കാഴ്ചകള്‍ക്കു ശേഷം വൈകിട്ടോടെ ശ്രീനഗറിലെ ഹോട്ടലിലേക്ക് തിരികെ വരും, . അത്താഴവും രാത്രി താമസവും ഹോട്ടലിൽ.\nയാത്രയുടെ നാലാം ദിവസം പഹല്‍ഗാം സന്ദര്‍ശനത്തിനായാണ് മാറ്റിവെച്ചിരിക്കുന്നത്. യാത്രാമധ്യേ കുങ്കുമ വയലുകളും അവന്തിപുര അവശിഷ്ടങ്ങളും അനന്ത്നാഗ് സൾഫർ സ്പ്രിംഗും സന്ദര്‍ശിക്കും. പ്രകൃതിഭംഗി തന്നെയാണ് ഇവിടുത്തെ യാത്രയില് ആസ്വദിക്കുവാനുള്ളത്. വൈകുന്നേരം ശ്രീനഗറിലേക്ക് മടങ്ങും. അത്താഴവും രാത്രിയും താമസവും ശ്രീനഗറിൽ.\nസോന്മാര്‍ഗിലേക്കാണ് അ‍ഞ്ചാം ദിവസത്തെ യാത്ര പ്ലാന് ചെയ്തിരിക്കുന്നത്. പ്രഭാതഭക്ഷണത്തിന് ശേഷം, ഹോട്ടലിൽ നിന്ന് ചെക്ക്ഔട്ട് ചെയ്യുക. സിന്ധ് നദിയു‌ടെ അതിമനോഹരമായ ഒരു കാഴ്ച ഇവിടെ നിങ്ങള്‍ക്ക് ആസ്വദിക്കാം. സോന്മാര്‍ഗില് പകല് ചിലവഴിച്ച ശേഷം വൈകുന്നേരത്തോടെ ശ്രീനഗറിലേക്ക് തിരികെ വന്ന് ഹൗസ് ബോട്ടിൽ ചെക്ക് ഇൻ ചെയ്യും.ഹൗസ് ബോട്ടിൽ അത്താഴവും രാത്രി താമസവും ഇവിടെയാണ്. മുഴുവൻ താമസസമയത്തും ഹൗസ്ബോട്ട് നിശ്ചലമായിരിക്കും, ക്രൂയിസിംഗ് ലഭ്യമല്ല.\nPC:YASER NABI MIR\nപ്രഭാതഭക്ഷണത്തിന് ശേഷം, ഹൗസ്ബോട്ടിൽ നിന്ന് ചെക്ക് ഔട്ട് ചെയ്‌ത് 13:45-ന് ബെംഗളൂരുവിലേക്കുള്ള മടക്ക വിമാനത്തിൽ കയറാൻ ശ്രീനഗർ വിമാനത്താവളത്തിൽ എത്തിച്ചേരേണ്ടതാണ്. വൈകിട്ട് 6.50ന് (18.50)ന് ബെംഗളൂരുവിലെത്തും.\nയാത്രയില് നിങ്ങള് ഉപയോഗിക്കുവാന് താല്പര്യപ്പെ‌ടുന്ന താമസസൗകര്യം അനുസരിച്ച് ടിക്കറ്റ് നിരക്കില് വ്യത്യാസങ്ങള് വരും, സിംഗിള് ഒക്യുപന്‍സിക്ക്48,120/-രൂപ ആയിരിക്കും. ഡബിള് ഒക്യുപന്‍സിക്ക് 39,090/- രൂപയും ട്രിപ്പിള് ഒക്യുപന്‍സിക്ക് 38,310/-രൂപയും ആയിരിക്കും. 5-11 വയസ്സ് വരെ കുട്ടികളില് ബെഡ് ആവശ്യമുള്ളവര്‍ക്ക് 35,260/- രൂപയും ബെഡ് ആവശ്യമില്ലാത്തവര്‍ക്ക് 33,780/- രൂപയും ആണ്. ബെഡ് ആവശ്യമായി വന്നേക്കില്ലാത്ത രണ്ടു മുതല് രണ്ടു മുതല് നാല് വയസ്സ് വരെ പ്രായത്തിലുള്ള കുട്ടികള്‍ക്ക് 29,330/- രൂപയും ആണ് ടിക്കറ്റ് നിരക്ക്.\nഇക്കണോമി ക്ലാസിൽ വിസ്താര എയർലൈൻസിന്റെ വിമാന ടിക്കറ്റുകൾ (ബെംഗളൂരു-ഡൽഹി-ശ്രീനഗർ-ഡൽഹി-ബെംഗളൂരു), ശ്രീനഗറിൽ പ്രഭാതഭക്ഷണത്തിനും അത്താഴത്തിനുമൊപ്പം രാത്രി ഹോട്ടൽ താമസം, പ്രഭാതഭക്ഷണത്തിനും അത്താഴത്തിനുമൊപ്പം ശ്രീനഗറിൽ രാത്രി ഹൗസ്ബോട്ട് താമസം, IRCTC ടൂർ എസ്കോർട്ടിന്റെ സേവനങ്ങൾ, ടെമ്പോ ട്രാവലറില് വിവിധ ഇ‌ടങ്ങളിലേക്കുള്ള യാത്ര,\nഡ്രൈവർ അലവൻസ്, ടോൾ, പാർക്കിംഗ് എന്നിവയും യാത്രാ ടിക്കറ്റില് ഉള്‍പ്പെടുത്തിയതാണ്.\nRead more about: irctc kashmir srinagar travel packages


വര്‍ക്കേഴ്സ് ഫോറം: ഇന്ത്യാ പാകിസ്ഥാന് അതിര്‍ത്തിയില് സമാധാനം പുലരണം\nകഴിഞ്ഞ ദിവസങ്ങളില് ഇന്ത്യ പാകിസ്ഥാന് അതിര്‍ത്തിയില് അരങ്ങേറിയ അസ്വസ്ഥാജനകമായ സംഭവങ്ങള് തുടരാനും വഷളാവാനും ഇരു രാജ്യങ്ങളും യാതൊരു കാരണവശാലും അനുവദിച്ചുകൂട. അത് ഇരു രാജ്യങ്ങളിലെയും സമാധാനകാംഷികളായ ജനങ്ങളുടെ താല്‍പര്യങ്ങള്‍ക്ക് എതിരാണ്. ഏതാണ്ട് ഒരു ദശാബ്ദമായി തുടരുന്ന അതിര്‍ത്തിയിലെ വെടിനിര്‍ത്തല് കരാര് അഭംഗുരം തുടരുന്നതിനും പരസ്പര വിശ്വാസം വളര്‍ത്തുന്നതിനും രണ്ട് രാജ്യങ്ങളിലെയും രാഷ്ട്രീയ സൈനിക നേതൃത്വം സത്വര നടപടികള് കൈക്കൊള്ളണം. കഴിഞ്ഞ ഒരു വര്‍ഷക്കാലത്തിനിടയില് നിയന്ത്രണരേഖയില് എഴുപതിലേറെ വെടിനിര്‍ത്തല് കരാര് ലംഘനങ്ങള് ഉണ്ടായതായാണ് വെളിപ്പെടുന്നത്. ഇത്തരത്തില് അതിര്‍ത്തിയിലെ സമാധാനാന്തരീക്ഷം തുടര്‍ച്ചയായി ലംഘിക്കപ്പെടുന്നത് ഇനിയും അനുവദിച്ചുകൂട. വാണിജ്യ രംഗത്തും ജനങ്ങള് തമ്മിലുള്ള പരസ്പര ബന്ധത്തിലും ഗണ്യമായ പുരോഗതിയിലേക്ക് ഇരു രാജ്യങ്ങളും നീങ്ങുന്ന കാലഘട്ടമാണിത്. അത്തരം പരസ്പരം പ്രയോജനപ്രദമായ ബന്ധങ്ങളെ തകര്‍ക്കുന്ന യാതൊന്നും സംഭവിച്ചുകൂട. രണ്ട് ഇന്ത്യന് സൈനികരെ വധിക്കുകയും അവരിലൊരാളുടെ മൃതദേഹം അന്താരാഷ്ട്ര മര്യാദകളെ കാറ്റില് പറത്തി വികൃതമാക്കുകയും ചെയ്ത പാക് നടപടി അങ്ങേയറ്റം അപലപനീയവും പ്രാകൃതവുമാണ്. അതിലുള്ള അമര്‍ഷവും രൂക്ഷമായ പ്രതികരണവും സ്വാഭാവികം മാത്രമാണ്. എന്നാല് ഈ സംഭവങ്ങള് സൃഷ്ടിക്കുന്ന വൈകാരിക അന്തരീക്ഷത്തിനപ്പുറം വിവേകപൂര്‍ണമായ നിലപാട് സ്വീകരിക്കാന് ഇരു രാഷ്ട്രങ്ങള്‍ക്കും കഴിയണം.\nപാകിസ്ഥാന് കേന്ദ്രീകരിച്ചു പ്രവര്‍ത്തിക്കുന്ന വിദ്വംസക ശക്തികള് ഇന്ത്യാ പാകിസ്ഥാന് ബന്ധങ്ങള് സാധാരണവല്‍ക്കരിക്കുന്നതിനെയും ഇരു രാജ്യങ്ങളും തമ്മില് സമാധാനപരവും സഹവര്‍ത്വത്തില് അധിഷ്ടിതമായ അയല് ബന്ധങ്ങള് വളര്‍ത്തുന്നതിനെയും എക്കാലത്തും എതിര്‍ത്തു പോന്നിട്ടുണ്ട്. അത്തരം ഭീകരവാദ, വിദ്വംസക ശക്തികളെ സഹായിക്കുന്ന നിലപാടുകളാണ് പാകിസ്ഥാന് സൈനിക നേതൃത്വവും ഐ എസ് ഐ അടക്കമുള്ള പ്രതിലോമ ശക്തികളും അവലംബിച്ചുപോന്നിട്ടുള്ളത്. അഫ്ഗാനിസ്ഥാനിലെ കൈപ്പേറിയ അനുഭവങ്ങളെ തുടര്‍ന്ന് പാകിസ്ഥാന് സൈനിക നേതൃത്വത്തിന്റെ അറിവോടും അനുമതിയോടെയും പ്രവര്‍ത്തിച്ചുവരുന്ന ഭീകരവാദ പ്രസ്ഥാനങ്ങള്‍ക്കെതിരെ അമേരിക്ക പ്രത്യക്ഷവും പരോക്ഷവുമായി നടത്തുന്ന ആക്രമണങ്ങള് പാക് സൈനിക സംവിധാനത്തെ ഏറെ ദുര്‍ബലമാക്കിയിട്ടുണ്ട്. പരിമിതവും പരാജയവുമായ പാക് ജനാധിപത്യ ഭരണസംവിധാനത്തെ മുന്‍പെന്നപോലെ വേഗത്തില് തകിടം മറിക്കാന് കഴിയാത്ത സ്ഥിതിവിശേഷത്തെയും സൈന്യത്തിന് നേരിടേണ്ടിവരുന്നു. സൈന്യത്തിന് കൈമോശം വന്ന സമഗ്ര മേധാവിത്വം തിരിച്ചുപിടിക്കാന് ആഗ്രഹിക്കുന്ന ശക്തമായ ഒരു വിഭാഗം പാകിസ്ഥാന് സൈന്യത്തില് സജീവമാണ്. അവരും പാകിസ്ഥാനിലെ ഇന്ത്യാ വിരുദ്ധ ശക്തികളും തമ്മില് ഒളിഞ്ഞും തെളിഞ്ഞുമുള്ള കൂട്ടുകെട്ടുകളും കുപ്രസിദ്ധമാണ്. പാകിസ്ഥാനിലെ രാഷ്ട്രീയ സംവിധാനത്തിന് പട്ടാളത്തിനുമേലുള്ള നിയന്ത്രണം തുലോം ദുര്‍ബലമാണെന്ന വസ്തുതയും വിസ്മരിക്കാവുന്നതല്ല.\nഇന്ത്യന് ഭരണാധികാര വൃത്തങ്ങളും അഭൂതപൂര്‍വമായ വെല്ലുവിളികളെയാണ് നേരിടുന്നത്. ആഭ്യന്തര സാമ്പത്തിക രംഗത്തെ സ്‌ഫോടനാത്മകമായ സ്ഥിതിവിശേഷം ഭരണ നേതൃത്വത്തെ പ്രലോഭിപ്പിക്കുക തികച്ചും സ്വാഭാവികം മാത്രം. രാജ്യത്തെ വൈകാരികത ആളിക്കത്തിച്ച് അധികാരം നിലനിര്‍ത്താന് മുമ്പും ശ്രമങ്ങള് നടന്നിട്ടുണ്ട്. അതുകൊണ്ടുതന്നെ ജനങ്ങള് ഇപ്പോഴത്തെ സംഭവവികാസങ്ങളെ ജാഗ്രതയോടെയും വിവേകപൂര്‍വവും സമീപിക്കേണ്ടതുണ്ട്. ഇന്ത്യാ പാക് അതിര്‍ത്തിയിലെ യാഥാര്‍ഥ്യങ്ങളിലേക്ക് വെളിച്ചം വീശുന്ന മാധ്യമ റിപ്പോര്‍ട്ടുകള് അവധാനതയോടെ വിലയിരുത്തപ്പെടണം. അതിര്‍ത്തിക്ക് ഇരുപുറത്തുമായി വിഭജിക്കപ്പെട്ട കുടുംബങ്ങള്, അതിര്‍ത്തിയിലൂടെ നിയമാനുസൃതവും അല്ലാതെയും തുടരുന്ന കച്ചവടബന്ധങ്ങള് എന്നിവയെല്ലാം അവഗണിക്കാനാവാത്ത യാഥാര്‍ഥ്യങ്ങളാണ്. ഇരു രാജ്യങ്ങളും തമ്മിലുള്ള ബന്ധങ്ങളില് വിയോജിപ്പിനേക്കാള് ഏറെ യോജിപ്പിന്റെ മേഖലകള് കണ്ടെത്താനാവും. അക്കാര്യത്തില് ഏറെ മുന്നേറാനും സമീപകാലത്ത് കഴിഞ്ഞിട്ടുണ്ട്. ഔപചാരികമായ ആശയവിനിമയത്തോടൊപ്പം അനൗപചാരിക തലത്തില്, പൗരന്മാര് പരസ്പരമുള്ള, ആശയ വിനിമയത്തിനും സാംസ്‌കാരിക സംവാദത്തിനും അര്‍ഹമായ പ്രാധാന്യം നല്‍കേണ്ടിയിരിക്കുന്നു. ഇപ്പോഴത്തെ അനിഷ്ട സംഭവങ്ങള് കൈവിട്ടുപോകാന് അനുവദിക്കുന്നത് രണ്ട് ജനതകളുടെ സമാധാനപൂര്‍ണമായ ഭാവിയിലായിരിക്കും കരിനിഴല് വീഴ്ത്തുക.


ആ പത്രസമ്മേളനത്തില് കപില് സിബലിന് എന്തായിരുന്നു കാര്യം; കോണ്‍ഗ്രസിനെതിരെ രൂക്ഷവിമര്‍ശനവുമായി രവിശങ്കര് പ്രസാദ്\nJanam TV Web Desk Jan 22, 2019, 01:55 pm IST\nന്യൂഡല്‍ഹി: 2014ല് ഇലക്ട്രോണിക് വോട്ടിംഗ് മെഷീന് ഹാക്ക് ചെയ്തുവെന്ന ആക്ഷേപത്തില് കോണ്‍ഗ്രസിനെതിരെ രൂക്ഷ വിമര്‍ശനവുമായി കേന്ദ്ര മന്ത്രി രവിശങ്കര് പ്രസാദ്. കോണ്‍ഗ്രസ് സ്‌പോണ്‍സേഡ് പരിപാടിയായിരുന്നു അത്. കപില് സിബലിന് ആ പരിപാടിക്ക് പോകേണ്ട ആവശ്യം എന്തായിരുന്നു? കോണ്‍ഗ്രസിന് വേണ്ടി ആ പരിപാടിക്ക് മേല്‍നോട്ടം കൊടുക്കാനാണ് അദ്ദേഹം അവിടെ ഉണ്ടായിരുന്നത്. ഈ ആക്ഷേപങ്ങളെല്ലാം ഇന്ത്യയെ തരം താഴ്ത്തുന്നതിന് വേണ്ടിയാണ്. 2014ലെ ജനവിധിയെ പരിഹസിക്കുന്നതിന് വേണ്ടിയായിരുന്നോ പരിപാടിയെന്നും അദ്ദേഹം ചോദിച്ചു.\nയാതൊരു വിധ തെളിവുകളുമില്ലാതെയാണ് ഈ ആരോപണങ്ങളെല്ലാം നടത്തിയിരിക്കുന്നത്. ഒന്നിനും ഒരു അടിസ്ഥാനവുമില്ല. 2014ല് ഞങ്ങളായിരുന്നില്ല യുപിഎ ആയിരുന്നു അധികാരത്തില്. യാതൊരു അധികാരവും ഇല്ലാതിരുന്ന ഒരു അവസരത്തില് തങ്ങള് അത് ഹാക്ക് ചെയ്തുവെന്നു പറയുന്നതിന്റെ യുക്തി എന്താണെന്നും രവിശങ്കര് പ്രസാദ് ചോദിച്ചു.


തട്ടിയെടുത്ത പണം തിരികെ കിട്ടാൻ ആക്രി കച്ചവടക്കാരനെ തട്ടിക്കൊണ്ടു പോയി; മോചന ദ്രവ്യമായി പത്ത് ലക്ഷം - Samakalika Malayalam\nതട്ടിയെടുത്ത പണം തിരികെ കിട്ടാൻ ആക്രി കച്ചവടക്കാരനെ തട്ടിക്കൊണ്ടു പോയി; മോചന ദ്രവ്യമായി പത്ത് ലക്ഷം ചോദിച്ചു; യുവാക്കൾ കുടുങ്ങി\nBy സമകാലിക മലയാളം ഡെസ് | Published: 04th February 2020 07:55 AM |\nLast Updated: 04th February 2020 07:55 AM | A+A A- |\nതൃശൂർ: രണ്ട് ലക്ഷം രൂപ തട്ടിയെടുത്ത വ്യാപാരിയെ തടവിലാക്കി പത്ത് ലക്ഷം മോചന ദ്രവ്യം ആവശ്യപ്പെട്ട യുവാക്കളുടെ സംഘത്തിലെ നാല് പേർ പിടിയിൽ. സേലത്തെ ആക്രി കച്ചവടക്കാരൻ കലരാംപട്ടി വീരാവാഞ്ചി ഗോപാലകൃഷ്ണനെ മണ്ണുത്തിയിലേക്കു വിളിച്ചു വരുത്തിയ ശേഷം കത്ത‍ി മുനയിൽ നിർത്തി എറണാകുളത്തേക്കു തട്ടിക്കൊണ്ടു പോയ സംഘത്തെയാണ് പൊലീസ് ക‍ുടുക്കിയത്.\nകൊല്ലം പെരിനാട് സ്വദേശി രാജേഷ്, തിരുവനന്തപുരം കല്ലിയൂർ സ്വദേശികളായ മഹേഷ്, രജീഷ്, മണ്ണാർക്കാട് സ്വദേശി സുനിൽ എന്നിവരെയാണ് പിടികൂടിയത്. കൂട്ടാളികളായ മറ്റു നാല് പേർ ഒളിവിലാണ്. ഗോപാലകൃഷ്ണന്റെ വീട്ടുകാരോടാണ് മോചന ദ്രവ്യമായി സംഘം 10 ലക്ഷം ആവശ്യപ്പെട്ടത്.\nസംഭവത്തെക്കുറിച്ച് പൊലീസ് പറയുന്നത്: യുവാക്കളുടെ സംഘം നാല് മാസം മുൻപ് ഗോപാലകൃഷ്ണനെ പരിചയപ്പെട്ടിരുന്നു. സുനിൽ ആയിരുന്നു ഇടനിലക്കാരൻ. ഗോപാലകൃഷ്ണനു നോട്ടിരട്ടിപ്പ് ഇടപാടുണ്ടായിരുന്നെന്നു സംശയമുണ്ടെങ്കിലും പൊലീസ് സ്ഥിരീകരിച്ചിട്ടില്ല. സുനിൽ വഴി രണ്ട് ലക്ഷം രൂപ ഗോപാലകൃഷ്ണനു കൈമാറാൻ രാജേഷും സംഘവും സേലത്തു പോയി. സംശയം തോന്നിയപ്പോൾ പണം കൈമാറാതെ രക്ഷപ്പെടാൻ ഇവർ ശ്രമിച്ചു. എന്നാൽ, ഗോപാലകൃഷ്ണനും സംഘവും യുവാക്കളെ വളയുകയും പണം പിടിച്ചെടുക്കുകയും ചെയ്തെന്നാണ് ആരോപണം.\nനഷ്ടപ്പെട്ട പണം തിരിച്ചുപിടിക്കാൻ യുവാക്കൾ ആസൂത്രണം ചെയ്ത വിദ്യയാണ് തട്ടിക്കൊണ്ടു പോകൽ. 10 ലക്ഷം രൂപയുടെ ഇടപാടുണ്ടെന്നു തെറ്റിദ്ധരിപ്പിച്ച് കഴിഞ്ഞ 30ന് ഉച്ചയ്ക്ക് 12.30ന് ഗോപാലകൃഷ്ണനെ ഇവർ മണ്ണുത്തി ആറാംകല്ലിലെ ലോഡ്ജിലേക്കു വിളിച്ചു വരുത്തി. രാജേഷിന്റെ നേതൃത്വത്തിൽ ആയുധധാരികളായ എട്ടംഗ സംഘം ഇവിടെ കാത്തു നിന്നു. ഗോപാലകൃഷ്നൊപ്പമുണ്ടായിരുന്ന നാല് പേരെ വിരട്ടിയോടിച്ച ശേഷം കാറിൽ എറണാകുളത്തേക്കു കടത്തുകയായിരുന്നു.\nഗോപാലകൃഷ്ണന്റെ കൂട്ടാളി സേലത്തെത്തിയപ്പോഴാണ് വീട്ടുകാർ വിവരമറിയുന്നത്. ഇതോടെ ഇവർ സേലം സ്റ്റേഷനിൽ പരാതി നൽകി. മണ്ണുത്തി പൊലീസ് മൊബൈൽ ടവർ കേന്ദ്രീകരിച്ചു നടത്തിയ അന്വേഷണത്തിനൊടുവിൽ കാക്കനാട് ഇൻഫോ പാർക്കിനു സമീപത്തെ വീട്ടിൽ നിന്നാണ് സംഘത്തെ പിടികൂടിയത്.\nവ്യാപാരി കത്ത‍ി മുന പൊലീസ് മോചന ദ്രവ്യം സംഘം


ഇന്ധന വില വർദ്ധനവ് – മുരിയാട് പഞ്ചായത്തിൽ കോൺഗ്രസ് ധർണ – IRINJALAKUDALIVE.com\nഇന്ധന വില വർദ്ധനവ് – മുരിയാട് പഞ്ചായത്തിൽ കോൺഗ്രസ് ധർണ\nമുരിയാട് : അന്യായമായ പെട്രോൾ ഡിസൽ വില വർദ്ധനവിനെതിരെയും പെട്രോളിയം ഉല്പന്നങ്ങളുടെ വില ജി.എസ്.ടി യുടെ പരിധിയിൽ കൊണ്ടുവരണമെന്നും ആവശ്യപ്പെട്ട് മുരിയാട് മണ്ഡലം കോൺഗ്രസ് കമ്മറ്റിയുടെ ആഭിമുഖ്യത്തിൽ മുരിയാട് പെട്രോൾ പമ്പ് പരിസരത്തുവെച്ച് ധർണ സംഘടിപ്പിച്ചു.\nകോൺസ്സ് മണ്ഡലം പ്രസിഡന്‍റ് തോമസ് തൊകലത്ത് ധർണ്ണ ഉദ്ഘാടനം ചെയ്തു. പഞ്ചായത്ത് അംഗങ്ങളായ ശ്രീജിത്ത് പട്ടത്ത്, കെ വൃന്ദ കുമാരി, സേവ്യർ ആളൂക്കാരൻ, നിത അർജുൻ, അമൽജിത്ത് എന്നിവർ നേതൃത്വം നൽകി.\nപുല്ലൂർ മേഖലയിൽ പ്രസാദ് പാറപ്പുറത്ത്, ഉദ്ഘാടനം ചെയ്തു. തോമസ് ചേനത്ത് പറമ്പിൽ, ജോയ്സൻ മാമ്പിള്ളി, അജി തൈവളപ്പിൽ, സുനിലൻ, ഡേവിസ് കൂനൻ എന്നിവർ നേതൃത്വം നൽകി.\nമുരിയാട് മേഖലയിൽ യൂത്ത് കോൺഗ്രസ്സ് മണ്ഡലം പ്രസിഡന്‍റ് ജെസ്റ്റിൻ ജോർജ് ഉദ്ഘാടനം ചെയ്തു. മണ്ഡലം വൈസ് പ്രസിഡന്‍റ് മുരളി മഠത്തിൽ, ഷൈജോ അരിക്കാട്ട്, ലിജോ മഞ്ഞളി, എം.ജെ സേവിയർ എന്നിവർ നേതൃത്വം നൽകി.


kanthapuram backs muslim league\nകോഴിക്കോട്: കഴിഞ്ഞ നിയമസഭാ തിരഞ്ഞെടുപ്പില് യു.ഡി.എഫിന് പിന്തുണ നല്‍കാന് കാരണം സി.പി.ഐ.എം സെക്രട്ടറി പിണറായി വിജയനോ എല്.ഡി.എഫ് നേതാക്കളോ സഹായം തേടാതിരുന്നതുകൊണ്ടാണെന്ന് കാന്തപുരം എ.പി അബൂബക്കര് മുസ്‌ല്യാര്. റിപ്പോര്‍ട്ടര് ചാനലില് ക്ലോസ് എന്‍കൗണ്ടറില് പങ്കെടുത്ത് സംസാരിക്കുകയായിരുന്നു അദ്ദേഹം.\n‘കഴിഞ്ഞ ലോക്‌സഭാ തിരഞ്ഞെടുപ്പ് സമയത്ത് എല്.ഡി.എഫിന് പിന്തുണ നല്‍കില്ലെന്ന് നേരത്തെ തന്നെ അവരോട് വ്യക്തമാക്കിയിരുന്നതാണ്. കേന്ദ്ര മന്ത്രിസഭയില് പങ്ക് ചേരുകയോ സര്‍ക്കാറിനെ പിന്തുണക്കുകയോ ചെയ്യാത്ത നിങ്ങളെ എങ്ങിനെയാണ് പിന്തുണക്കാനാകില്ലെന്ന് അവരോട് ചോദിച്ചിരുന്നു. ഇത്തരത്തില് നിങ്ങള് പാര്‍ലിമെന്റിലേക്ക് പോയിട്ട് കാര്യമില്ലെന്നും തങ്ങള് പിന്തുണ നല്‍കില്ലെന്നും അറിയിച്ചിരുന്നു. എന്നാല് നിയമസഭാ തിരഞ്ഞെടുപ്പിന്റെ കാര്യത്തില് ആ സമയത്ത് പരിഗണിക്കാമെന്നും പറഞ്ഞിരുന്നു.\nഈ സമയത്ത് മുസ്‌ലിം ലീഗ് നേതൃത്വം തങ്ങളുമായി അനുരഞ്ജന ചര്‍ച്ചകള് നടത്തിക്കൊണ്ടിരിക്കയായിരുന്നു. ഇക്കാര്യം അറിഞ്ഞിട്ടും പിണറായി വിജയനോ മറ്റ് എല്.ഡി. എഫ് നേതാക്കളോ തങ്ങളെ പിന്തുണ തേടി സമീപിച്ചില്ല. തങ്ങള് രാഷ്ട്രീയ കക്ഷികളല്ലാത്തത് കൊണ്ട് അങ്ങോട്ട് പോയി പിന്തുണ കൊടുത്തില്ല. ആ സമയത്ത് പിണറായി തങ്ങളുമായി ബന്ധപ്പെടുകയും തങ്ങള് ഉന്നയിച്ച ഉപാധികളില് ചില ഉറപ്പ് നല്‍കുകയും ചെയ്തിരുന്നുവെങ്കില് പിന്തുണ നല്‍കാമായിരുന്നു. എന്നാല് അതുണ്ടായില്ല’- കാന്തപുരം വ്യക്തമാക്കുന്നു.\nലീഗ് യു.ഡി.എഫ് നേതൃത്വവുമായി സംസാരിച്ചതിന്റെ അടിസ്ഥാനത്തിലാണ് അവര്‍ക്ക് പിന്തുണ നല്‍കാന് തീരുമാനിച്ചതെന്ന് അദ്ദേഹം പറഞ്ഞു എന്തായിരുന്നു തങ്ങളുടെ ഉപാധികളെന്ന് ഇപ്പോള് പറയാന് കഴിയില്ല. ഇക്കാര്യം രഹസ്യമൊന്നുമല്ല. സമയമാവുമ്പോള് ജനങ്ങളോട് പറയും. ഇവയില് ചിലതൊക്കെ യു.ഡി.എഫിന്റെ പരിഗണനയിലാണെന്നും അദ്ദേഹം പറഞ്ഞു.\nകഴിഞ്ഞ നിയമസഭാ തിരഞ്ഞെടുപ്പില് തങ്ങളുടെ പിന്തുണകൊണ്ടാണ് മുസ്‌ലിം ലീഗിന് വന് വിജയം നേടാന് കഴിഞ്ഞത്. അല്ലെങ്കില് രണ്ടോ മൂന്നോ സീറ്റുകളില് ഒതുങ്ങുമായിരുന്നു. ഭരണം തന്നെ യു.ഡി.എഫിന് ലഭിക്കുമായിരുന്നില്ല. തങ്ങളുടെ ഉപാധികള് അനുസരിച്ച് പ്രവര്‍ത്തിച്ചാല് 2014ലെ ലോക്‌സഭാ തിരഞ്ഞെടുപ്പിലും പിന്തുണ തുടരുന്ന അവസ്ഥയുണ്ടാവും.\nഎന്നാല് പിന്തുണ ഏകപക്ഷീയമായി യു.ഡി.എഫിന് നല്‍കുന്ന സാഹചര്യമുണ്ടാവില്ല. പ്രതിപക്ഷവും ക്ഷീണിക്കാന് പാടില്ല. അപ്പോള് ഭരണപക്ഷം തോന്നിയത് പോലെ ചെയ്യും. അത് സംഭവിക്കാന് പാടില്ല. ബുദ്ധിയുള്ളവര് പ്രതിപക്ഷത്ത് നിന്നും ഉണ്ടാവണം.\nതങ്ങള് ലീഗുമായി ഒരിക്കലും ബന്ധം വിച്ഛേദിച്ചിട്ടില്ല. രാഷ്ട്രീയ പാര്‍ട്ടിയല്ലാത്തതിനാല് ആരുമായും അടുപ്പമോ അകലമോ പാലിക്കേണ്ടെന്നാണ് തീരുമാനമെടുത്തത്. എന്നാല് ഇന്ത്യന് യൂണിയന് മുസ്‌ലിം ലീഗ് തങ്ങളുടെ സ്ഥാപനങ്ങളിലേക്ക് വരാതിരിക്കുകയായിരുന്നു. പിന്നീട് തങ്ങളുടെ ചില സമ്മേളനങ്ങളിലേക്ക് പോവരുതെന്ന് ലീഗ് നേതാക്കളുടെ പ്രഖ്യാപനമുണ്ടായി. ഇതോടെ തങ്ങള് തമ്മില് അകലം കൂടി. ലീഗിലെ ചിലര് പുത്തന് വാദികള്‍ക്ക് അനുകൂലമായി നിലപാടുമായി മുന്നോട്ട് പോയി. അപ്പോള്‍പ്പിന്നെ ലീഗുമായി ഏറ്റുമുട്ടുന്ന അവസ്ഥയുണ്ടായി.\nപിന്നീട് അടുത്ത കാലത്താണ് മുസ്‌ലിം സമുദായം ഒറ്റക്കെട്ടായി നില്‍ക്കണമെന്ന കാര്യം ഞങ്ങള് മനസ്സിലാക്കിയത്. സമുദായ പ്രാതിനിധ്യത്തിന് വേണ്ടി ഒറ്റക്കെട്ടായി നില്‍ക്കണം എന്നതിന്റെ അടിസ്ഥാനത്തില് എതിര്‍പ്പില് നിന്ന് അവരും തങ്ങളും പിന്‍മാറുകയായിരുന്നു. അനുരഞ്ജനത്തിന് ലീഗ് മുന്‍കയ്യെടുത്തുവെന്ന് പറയാന് കഴിയില്ല. ഇരു പക്ഷവും ഒരുപോലെ പ്രവര്‍ത്തിച്ചു.\nഅന്തരിച്ച മുഹമ്മദലി ശിഹാബ് തങ്ങളുടെ കാലത്ത് തന്നെ ഇതിനുള്ള ശ്രമം തുടങ്ങിയിരുന്നു. ലീഗുമായി സഖ്യമൊന്നുമുണ്ടായിട്ടില്ല. അവര് വോട്ട് ചോദിച്ചു അപ്പോള് ഞങ്ങള് നിബന്ധന പറഞ്ഞു, അത്രമാത്രം. തങ്ങളെ അവസരവാദികളെന്ന് വിളിക്കുന്നത് വാസ്തവ വിരുദ്ധമാണ്. നേട്ടമുള്ളിടത്ത് നില്‍ക്കുകയല്ല ഞങ്ങള് ചെയ്യുന്നത്, ഞങ്ങള് നില്‍ക്കുന്നിടത്ത് നേട്ടമുണ്ടാവുകയാണ് ചെയ്യുന്നതെന്നും അദ്ദേഹം പറഞ്ഞു.


കൊവിഡ് ബാധിച്ച് മരിച്ചയാളുടെ ശവസംസ്‌കാരത്തിനിടെ നാട്ടുകാരുടെ ആക്രമണം; പാതി കത്തിയ മൃതദേഹവുമായി ബന്ധുക്കൾ ഓടി രക്ഷപ്പെട്ടു; ഒടുവിൽ ചിതയൊരുക്കി അധികൃതർ - BIGNEWSLIVE | Latest Malayalam News\nജമ്മു: കൊവിഡ് ബാധിച്ച് മരണത്തിന് കീഴടങ്ങിയയാളുടെ മൃതദേഹത്തെ പോലും ഉപദ്രവിച്ച് ചിലർ. കൊവിഡ് ബാധിച്ച് മരിച്ചയാളുടെ ശവസംസ്‌കാരത്തിനിടെ സമീപവാസികൾ ആക്രമണം നടത്തുകയായിരുന്നു. ഇതോടെ പാതികത്തിയ മൃതദേഹവുമായി കുടുംബത്തിന് ഓടിരക്ഷപ്പെടേണ്ടിവന്നു. ഒടുവിൽ അധികൃതരുടെ ഇടപെടലിനെത്തുടർന്ന് വേറൊരിടത്ത് ശവസംസ്‌കാരം നടത്തി.\nജമ്മു ദോഡ സ്വദേശിയായ 72കാരന്റെ കുടുംബത്തിനാണ് ഈ ദുര്യോഗം. ജമ്മുമേഖലയിൽ കൊവിഡ് ബാധിച്ച് മരിക്കുന്ന നാലാമത്തെയാളാണ് ഇദ്ദേഹം. ജമ്മു മെഡിക്കൽ കോളേജിൽ തിങ്കളാഴ്ചയാണ് 72കാരൻ മരിച്ചത്. തുടർന്ന് റവന്യൂ ഉദ്യോഗസ്ഥരുടെയും ആരോഗ്യപ്രവർത്തകരുടെയും സഹകരണത്തോടെ തൊട്ടടുത്ത ദൊമാനയിലുള്ള ശ്മശാനത്തിൽ ചിതയൊരുക്കുകയായിരുന്നു.\nഇതിനിടെയാണ് ചിത കത്തിത്തുടങ്ങിയപ്പോഴേക്കും നാട്ടുകാർ സംഘടിതരായി വന്ന് ആക്രമണം അഴിച്ചുവിട്ടത്. പരേതന്റെ അടുത്തബന്ധുക്കളും ഭാര്യയും രണ്ടുമക്കളും മാത്രമേ ഉണ്ടായിരുന്നുള്ളൂ. കല്ലുംവടികളുമായി വന്ന അക്രമികളിൽനിന്നു രക്ഷപ്പെടാൻ മൃതദേഹം തിരിച്ചെടുത്ത് ആംബുലൻസിൽ കയറ്റി രക്ഷപ്പെടേണ്ടിവന്നെന്ന് മരിച്ചയാളുടെ മകൻ പറഞ്ഞു. പോലീസുകാർ ഉണ്ടായിരുന്നെങ്കിലും ഇടപെട്ടില്ല. കൂടെവന്ന ഉദ്യോഗസ്ഥർ അപ്രത്യക്ഷരായി. എന്നാൽ ആരോഗ്യപ്രവർത്തകരും ആംബുലൻസ് ഡ്രൈവറും ആത്മാർത്ഥമായി സഹകരിച്ചു അദ്ദേഹം പറഞ്ഞു.\nപിന്നീട് കനത്ത സുരക്ഷയിൽ, ഭഗവതി നഗറിലുള്ള ശ്മശാനത്തിൽ മുതിർന്ന റവന്യൂ ഉദ്യോഗസ്ഥരുടെ സാന്നിധ്യത്തിൽ ശവസംസ്‌കാരം നടന്നു. സ്വന്തംജില്ലയായ ദോഡയിലേക്കു മൃതദേഹംകൊണ്ടുപോകാൻ അനുമതിതേടിയെങ്കിലും ഇവിടെത്തന്നെ സംസ്‌കരിക്കാൻ അധികൃതർ നിർബന്ധിക്കുകയായിരുന്നു.\nബംഗളൂരു അതീവഗുരുതരാവസ്ഥയില്, 24 മണിക്കൂറിനിടെ 1,267പേര്‍ക്ക് കോവിഡ്\nകോവിഡ് ബാധിതരുടെ എണ്ണം ഉയരുന്നു, വടകര മുനിസിപ്പാലിറ്റിയിലെ മുഴുവന് വാര്‍ഡുകളും കണ്ടെയ്‌ന്മെന്റ് സോണില്\nകൊവിഡ് ഭീതിയില് തൃശ്ശൂര്; ഇന്ന് രോഗം സ്ഥിരീകരിച്ച 42 പേരില് 32 പേര്‍ക്കും രോഗം ബാധിച്ചത് സമ്പര്‍ക്കത്തിലൂടെ; കുന്നംകുളത്ത് ഒരാളില് നിന്ന് 19 പേര്‍ക്ക് രോഗം\nകൊവിഡ് പിടിപ്പെട്ടതിനു പിന്നാലെ ശരീരത്തിന് ഇരുണ്ട നിറമായി; അപൂര്‍വ്വ അവസ്ഥയില് മരണത്തോട് മല്ലടിച്ച ഡോക്ടര് ഒടുവില് മരണത്തിന് കീഴടങ്ങി


കൊച്ചിയും ബാംഗ്ലൂരും മാറി നിൽക്ക്... ഇന്ത്യയിലെ വൃത്തിയുള്ള നഗരങ്ങൾ ഇതാണത്രെ!! | Most Cleanest Cities in India 2019 - Malayalam Nativeplanet\n»കൊച്ചിയും ബാംഗ്ലൂരും മാറി നിൽക്ക്... ഇന്ത്യയിലെ വൃത്തിയുള്ള നഗരങ്ങൾ ഇതാണത്രെ!!\nUpdated: Thursday, March 14, 2019, 13:34 [IST]\nഇന്ത്യ - 7,814,682 | ലോകം - 42,463,322\n16 hrs ago ബേക്കല് കോട്ട വീണ്ടും ഒരുങ്ങുന്നു..സഞ്ചാരികള്‍ക്ക് സ്വാഗതം\n18 hrs ago തിരിച്ചുപിടിക്കുവാന് കേരളാ ടൂറിസം!പുതിയ 26 ടൂറിസം പദ്ധതികള്‍ക്ക് തുടക്കം\n19 hrs ago ആകാശക്കാഴ്ചകളിലേക്ക് സൈക്കിളോടിച്ച് പോകാം, പോത്തുണ്ടി ഡാം റെഡി\n1 day ago കൊടുങ്ങല്ലൂരമ്മയും കാഞ്ചി കാമാക്ഷിയും വാഴുന്ന ഊരകം ക്ഷേത്രം\nഓരോ ദിവസവും വികസനത്തിലേക്ക് കുതിച്ചുകൊണ്ടിരിക്കുന്ന നാടാണ് നമ്മുടേത്. എത്ര മുൻപോട്ട് കുതിച്ചു എന്നു പറഞ്ഞാലും അതിന്റെ ഫലം ലഭിക്കണമെങ്കിൽ തീർച്ചയായും നഗരത്തിന്റെ വൃത്തിയും ഒരു ഘടകം തന്നെയാണ്. പച്ചപ്പും ഹരിതാഭവും ഒക്കെയുള്ള ഇടങ്ങളെ ആരും തന്നെ അറിയാതെ സ്നേഹിച്ചു പോകും. നമ്മുടെ രാജ്യത്തിന്റെ കാര്യമെടുത്താൽ വൃത്തിയുടെ കാര്യത്തിൽ രണ്ട് അറ്റങ്ങളിലും നിൽക്കുന്ന ഇടങ്ങൾ ഒരുപാടുണ്ട്. ചിലയിടങ്ങൾ വൃത്തിയായി തന്നെ കാലങ്ങളായി സംരക്ഷിച്ചു പോരുമ്പോൾ മറ്റു ചിലയിടങ്ങൾ വൃത്തി എന്ന വാക്കു കേട്ടിട്ടുപോലുമില്ലാത്ത വിധത്തിലാണ് നിലനിൽക്കുന്നത്. നഗര വികസന മന്ത്രാലയത്തിന്‍റെ നേതൃത്വത്തിൽ നടത്തിയ സർവ്വേയിൽ വൃത്തിയുടെ കാര്യത്തിൽ മുന്നിൽ നിൽക്കുന്ന ഏറ്റവും പ്രധാനപ്പെട്ട നഗരങ്ങൾ പരിചയപ്പെടാം...\nവൃത്തിയുടെ കാര്യത്തിൽ തങ്ങൾക്കാരെയും തോൽപ്പിക്കുവാൻ പറ്റില്ല എന്നു പറഞ്ഞ് മറ്റു സ്ഥലങ്ങൾക്ക് ഒരു വെല്ലുവിളിയായി നിൽക്കുന്നത്. മധ്യ പ്രദേശിലെ ഏറ്റവും വലുതും ജനസാന്ദ്രതയേറിയതുമായ ഇടമാണെങ്കിലും വൃത്തിയുടെയും ശുചിത്വത്തിന്റെയും കാര്യത്തിൽ ഇവിടം ഒരു വിട്ടുവീഴ്ചയ്ക്കും തയ്യാറല്ല.മധ്യ പ്രദേശിലെ സാമ്പത്തിക തലസ്ഥാനവും ഒട്ടേറെ വ്യാവസായിക കേന്ദ്രങ്ങൾ സ്ഥിതി ചെയ്യുന്ന ഇടവും കൂടിയായിരുന്നിട്ടും ഈ നഗരം പരിപാലിക്കുന് രീതി കണ്ടു പഠിക്കേണ്ടതു തന്നെയാണ്.\nകൂടുതൽ വായിക്കാം ഇൻഡോർ\nതടാകങ്ങളുടെ നാട് എന്നറിയപ്പെടുന്ന ഭോപ്പാലാണ് വൃത്തിയുടെ കാര്യത്തിൽ അടുത്ത നഗരം. മധ്യ പ്രദേശിന്റെ തലസ്ഥാനമായ ഇവിടം വൃത്തിയുടെ മാത്രമല്ല, കാഴ്ചകളുടെയും നഗര പരിപാലനത്തിന്റെയും ഒക്കെ കാര്യത്തിൽ മുൻപിൽ തന്നെയാണ്. 1984 ൽ നടന്ന ഭോപ്പാൽ വാതക ദുരന്തം ഈ നാടിനെ ഏറെ പിന്നോട്ട് ഓടിച്ചെങ്കിലും അതിൽ നിന്നെല്ലാം കരകയറി മധ്യ പ്രദേശിലെ എണ്ണപ്പെട്ട ഇടങ്ങളിലൊന്നായി ഇവിടം മാറിയിരിക്കുകയാണ്.\nകൂടുതൽ വായിക്കാം ഭോപ്പാൽ\nഇന്ത്യയിൽ ഏറ്റവും അധികം ജനങ്ങൾ വസിക്കുന്ന ചണ്ഡിഗഡ്ഒരേ സമയം പഞ്ചാബിന്റെയും ഹരിയാനയുടെയും തലസ്ഥാനമായി വർത്തിക്കുന്നു. ഈ വർഷത്തെ സ്വച്ഛ് സർവ്വേക്ഷൻ സർവ്വേ അനുസരിച്ച് ഭോപ്പാൽ കഴിഞ്ഞ് മൂന്നാം സ്ഥാനത്താണ് ചണ്ഡിഗഡ് ഉള്ളത്.\nവിസാഗ് എന്നറിയപ്പെടുന്ന വിശാഖപട്ടണം സഞ്ചാരികൾക്കിടയിൽ ഏറെ അറിയപ്പെടുന്ന ഇടമാണ്. ഒട്ടേറെ സന്ദർശകർ എത്താറുണ്ടെങ്കിലും വൃത്തിയുടെ കാര്യത്തിൽ ഇവിടെ ഒരു മാറ്റവും സംഭവിക്കാറില്ല.\nഗുജറാത്തിൽ തപി നദിയ്ക്ക് സമീപം സ്ഥിതി ചെയ്യുന്ന സൂറത്ത് ഇന്ത്യയിലെ തന്നെ ഏറ്റവും വലിയ വ്യവസായ നഗരങ്ങളിലൊന്നാണ്. ഒരു കാലത്ത് പട്ടു നൂലുകൾക്ക് പേരുകേട്ടിരുന്ന ഇവിടം ഇന്ന് ഫാബ്രിക് ഷോപ്പുകൾ കൊണ്ട് പ്രസിദ്ധമാണ്. നഗരത്തിനുള്ളിൽ മനോഹരമായി പരിപാലിക്കുന്ന പച്ചപ്പാണ് ഇവിടുത്തെ പ്രത്യേകത. സൂറത്ത് കാസിൽ, സെമിത്തേരികൾ, കൊളോണിയൽ കാലത്തെ കെട്ടിടങ്ങൾ തുടങ്ങിയവ ഇവിടെ കാണം.\nവൃത്തിയുടെ കാര്യത്തിൽ ലോക രാജ്യങ്ങൾക്കിടയിൽ അറിയപ്പെടുന്നയത്രയും പ്രസിദ്ധനമാണ് മൈസൂര്. ലക്ഷക്കണക്കിന് സഞ്ചാരികൾ ഇവിടം എത്തിച്ചേരുമെങ്കിലും അലക്ഷ്യമായി കിടക്കുന്ന ഒരു ചപ്പുചവറു പോലുംഇവിടെ ഒരിടത്തും കാണുവാൻ സാധിക്കില്ല. കൊട്ടാരങ്ങളും മാർക്കറ്റും ഒക്കെയാണ് ഇവിടുത്തെ കാഴ്ചകൾ.\nതമിഴ്നാട്ടിലെ പുരാതന നഗരങ്ങളിലൊന്നായ തിരുച്ചിറപ്പള്ളിയാണ് വൃത്തിയുള്ള നഗരങ്ങളിൽ തമിഴ്നാട്ടിൽ നിന്നും ഉൾപ്പെട്ടിരിക്കുന്ന ആദ്യ ഇടം. കാവേരി നദിയുടെയും കൊല്ലിടം നദിയുടെയും ഇടയിലായി സ്ഥിതി ചെയ്യുന്ന ഇവിടം ഹിന്ദു വിശ്വാസമനുസരിച്ച് പുണ്യപ്പെട്ട ഇടം കൂടിയാണ്.ഇവിടുത്തെ മലൈകോട്ടെ ക്ഷേത്രമാണ് സന്ദർശിക്കുവാൻ പറ്റിയ ഇടം.\nഇന്ത്യയുടെ ഒരു മിനി പരിച്ഛേദം തന്നെ കാണുവാൻ സാധിക്കുന്ന ഇടമാണ് ന്യൂ ഡെൽഹി. രാജ്യത്തിന്റെ എല്ലാ ഭാഗങ്ങളിൽ നിന്നും ആളുകൾ വന്നെത്തി വസിക്കുന്ന ഇവിടം സാധാരണ ഗതിയിൽ മാലിന്യങ്ങൾ നിറടേണ്ട ഇടമാണ്. എന്നാൽ വൃത്തിയുടെ കാര്യത്തിൽ മുൻപിലാണ് ഇവിടം നിൽക്കുന്നത്.\nമുംബൈയിലെ പടിഞ്ഞാറൻ കടൽത്തീരത്തോട് ചേർന്നു സ്ഥിതി ചെയ്യുന്ന നവിമുംബൈ ഇവിടുത്തെ ആസൂത്രിത നഗരങ്ങളിലൊന്നാണ്. മുംബൈയിലെ ടൗൺഷിപ്പുകളിലൊന്നായ ഇവിടെ ഒരു പുതിയ എയർപോർട്ട് വരുന്നുണ്ട്. വികസനത്തിലേക്ക് 1971 മുതൽ ഇവിടം കുതിച്ചുകൊണ്ടിരിക്കുകയാണ്.\nആന്ധ്രാ പ്രദേശിന്റെ ആത്മീയ തലസ്ഥാനം എന്നറിയപ്പെടുന്ന ഇടമാണ് തിരുപ്പതി. തിരുമല വെങ്കിടേശ്വര ക്ഷേത്രത്തിന്റെ പേരിൽ പ്രസിദ്ധമായ ഇവിടം ഇന്ത്യയിൽ ഏറ്റവും അധികം തീർഥാടകർ എത്തുന്ന ഇടം കൂടിയാണ്. 2012 ൽ ഇന്ത്യയിടെ മികച്ച പൈതൃക നഗരമായും ഇവിടം തിരഞ്ഞെടുക്കപ്പെട്ടിട്ടുണ്ട്.\nമുൻപ് ബറോഡ എന്നറിപ്പെട്ടിരുന്ന വഡോധര പൈതൃകം കൊണ്ടും സംസ്കാരം കൊണ്ടും പാരമ്പര്യം കൊണ്ടുമെല്ലാം പ്രസിദ്ധമായിരിക്കുന്ന ഇടമാണ്. വിശ്വാമിത്രി നദിയുടെ തീരത്താണ് ഇവിടം സ്ഥിതി ചെയ്യുന്നത്.\nഇന്ത്യയിലെ ഏറ്റവും വൃത്തിയുള്ള നഗരങ്ങളിൽ ഉൾപ്പെടുത്തുവാൻ പറ്റിയ ഒരിടമാണ് രാജ്കോട്ട്. ഗുജറാത്തിലെ ആ നഗരം വികസനത്തിന്റെ പാതയിലൂടെ വരുന്ന ഒരിടമാണ്.\nവടക്കു കിഴക്കൻ ഇന്ത്യയിൽ നിന്നും 2019 ലെ വൃത്തിയുള്ള നഗരങ്ങളുടെ പട്ടികയിൽ ഇടം പിടിക്കുവാൻ കഴിഞ്ഞ ഒരേയൊരിടമാണ് സിക്കിമിന്റെ തല്സഥാനമായ ഗാംഗ്ടോക്ക്. പച്ച പുതച്ച മലനിരകളും കുന്നുകളും ഒക്കെയായി പ്രകൃതി ഭംഗിയുള്ള ഇവിടെ മാലിന്യ സംസ്കരണത്തിനും പുനരുപയോഗത്തിനും മികച്ച മാതൃകകളുണ്ട്.\nഇന്ത്യയിലെ ഏറ്റവും മനോഹരമായ തീരങ്ങളുള്ള മംഗലാപുരമാണ് വൃത്തിയുള്ള നഗരങ്ങളിൽ ഏറ്റവും അവസാനത്തേത്. കർണ്ണാടകയുടെ സാമ്പത്തിക, വ്യാവസായി കലസ്ഥാനം കൂടിയാണ് ഇവിടം.\nടിപ്പു സുൽത്താന്‍റെ ബാറ്ററി മുതൽ പറഞ്ഞു തീരാത്ത ഒരായിരം കഥകളുമായി മാഗലാപുരം\nസിറോ വാലി മുതല് വാല്‍പാറ വരെ...ഇന്ത്യയിലെ മനോഹരങ്ങളായ ഗ്രാമങ്ങള്\n2020 ഓഗസ്റ്റിലെ ആഘോഷങ്ങള് ഇവയാണ്!\nറിവേഴ്സ് വെള്ളച്ചാട്ടം മുതല് ആനചാടിയ ആനയടിക്കുത്ത് വരെ...അറിയാം ഇന്ത്യയിലെ ഈ വെള്ളച്ചാട്ടങ്ങള്\nറിപ്പബ്ലിക് ദിനം 2020- ചരിത്രവും പരേഡും അറിയേണ്ടതെല്ലാം\nനിറങ്ങളിൽ നിറഞ്ഞു നിൽക്കുന്ന മറ്റൊരിന്ത്യ\nRead more about: india city mumbai gangtok


മില്‍ക്ക് പ്ലാന്റില് ജോലി ചെയ്യുന്നയാള് പാലില് കുളിക്കുന്ന വീഡിയോ പുറത്ത് - മീഡിയ മലയാളം (Media Malayalam)\nമില്‍ക്ക് പ്ലാന്റില് ജോലി ചെയ്യുന്നയാള് പാലില് കുളിക്കുന്ന വീഡിയോ പുറത്ത്\nമില്‍ക്ക് പ്ലാന്റില് ജോലി ചെയ്യുന്നയാള് പാലില് കുളിക്കുന്ന വീഡിയോ പുറത്ത്. ടര്‍ക്കിയിലെ കൊനിയയില് നിന്നാണ് വിചിത്രമായ വീഡിയോ പുറത്തുവന്നിരിക്കുന്നത്. കൊനിയയിലെ സെന്‍ട്രല് അനറ്റോളിയനിലുള്ള ഒരു മില്‍ക്ക് പ്ലാന്റില് ജോലി ചെയ്യുന്നയാളാണ് ഫാക്ടറിക്കകത്ത് ഉപയോഗിക്കുന്ന ടാങ്കിന് സമാനമായ പാത്രത്തില് പാല് നിറച്ച് കുളിക്കുന്നത്.\nപ്ലാന്റിലെ ജീവനക്കാരനായ എമിര് സായര് എന്നയാളാണ് വീഡിയോയിലുള്ളത്. എമിറിന്റെ കൂടെത്തന്നെ ജോലി ചെയ്യുന്ന ഉഗുര് എന്നയാളാണ് വീഡിയോ ആദ്യം ടിക് ടോക്കിലൂടെ പങ്കുവച്ചത്.\nചുരുങ്ങിയ സമയത്തിനകം തന്നെ വീഡിയോ സമൂഹമാധ്യമങ്ങളിലും മറ്റുമായി വൈറലാവുകയായിരുന്നു. തുടര്‍ന്ന് സംഭവം വലിയ വിവാദങ്ങള്‍ക്കും ചര്‍ച്ചകള്‍ക്കുമാണ് വഴിയൊരുക്കിയത്.\nആളുകളുടെ ആരോഗ്യത്തെ ബാധിക്കുന്ന തരത്തിലാണ് ജീവനക്കാരുടെ ഇത്തരത്തിലുള്ള പെരുമാറ്റമെന്നും ഇത് അനുവദിക്കാനാകില്ലെന്നും ചൂണ്ടിക്കാട്ടി നിരവധി പേര് പ്ലാന്റിനെതിരെയും രംഗത്ത് വന്നു. ഇതോടെ പ്ലാന്റ് താല്‍ക്കാലികമായി അടച്ചുപൂട്ടിയിരിക്കുകയാണിപ്പോള്.\nസംഭവത്തില് അന്വേഷണവും പ്രഖ്യാപിക്കപ്പെട്ടിട്ടുണ്ട്. അതേസമയം എമിറിനെയും ഉഗുറിനെയും ജോലിയില് നിന്ന് പിരിച്ചുവിട്ടതായാണ് കമ്പനി അറിയിക്കുന്നത്. എമിര് കുളിച്ചത് പാലിലല്ലെന്നും പ്ലാന്റിലെ പാത്രങ്ങള് വൃത്തിയാക്കാനുപയോഗിക്കുന്ന ലായനിയും വെള്ളവും യോജിപ്പിച്ച മിശ്രമിതമാണ് അതെന്നുമാണ് കമ്പനി നല്‍കുന്ന വിശദീകരണം. എന്തായാലും സംഭവം ഇത്രത്തോളം വലിയ ചര്‍ച്ചകള്‍ക്ക് ഇടയാക്കിയതിനാല് ഇരുവര്‍ക്കും ഇനി ജോലിയില് തിരികെ പ്രവേശിക്കാനാവില്ല. മറ്റ് നിയമപ്രശ്‌നങ്ങള് കൂടി പരിഹരിച്ച് പ്ലാന്റ് വീണ്ടും തുറക്കാനാണ് ഉടമസ്ഥരിപ്പോള് ശ്രമിച്ചുകൊണ്ടിരിക്കുന്നത്.\nVideo of a, milk plant worker, bathing in milk, is out\nmilk plant worker\nPrevious articleവനിതാ ട്വന്റി20 ചലഞ്ച് ഫൈനലിൽ സൂപ്പർനോവാസിനെ അട്ടിമറിച്ച് ട്രെയിൽബ്ലെയ്സേഴ്സിന് കിരീടം\nNext articleതനിക്ക് ഇഷ്‍ടമായ വ്യക്തിയെ വിവാഹം ചെയ്യാന് അച്ഛന് അനുവദിക്കുന്നില്ലെന്ന് ആരോപിച്ച് യുവതി കോടതിയെ സമീപിച്ചു


ജസ്‌നക്കായുള്ള അന്വേഷണം മറ്റു സംസ്ഥാനങ്ങളിലേക്ക്, വിവരം നല്‍കുന്നവര്‍ക്ക്5ലക്ഷം\nഗോവ, പൂനെ അടക്കമുള്ള സ്ഥലങ്ങളിലെ മലയാളി അസോസിയേഷനുകളുടെ സഹകരണത്തോടെയാണ് തിരച്ചില്. വിവരങ്ങള് നല്‍കുന്നവര്‍ക്ക്5ലക്ഷം പ്രതിഫലം വാഗ്ദാനം ചെയ്തുകൊണ്ട് ബഹുഭാഷയിലുള്ള പോസ്റ്ററുകളും പതിക്കുന്നുണ്ട്.\n19 Jun, 2018 at 01:59 AM\nപത്തനംതിട്ട മുക്കൂട്ട് തറയില് നിന്ന് കാണാതായ ഡിഗ്രി രണ്ടാം വര്‍ഷ വിദ്യാര്‍ഥിനി ജസ്‌ന മരിയ ജയിംസിനെക്കുറിച്ചുള്ള വിവരങ്ങള്‍ക്കായി വിവിധ സംസ്ഥാനങ്ങളിലേക്ക് അന്വേഷണം വ്യാപിപ്പിച്ച് പ്രത്യേക അന്വേഷണ സംഘം. ഗോവ, പൂനെ അടക്കമുള്ള സ്ഥലങ്ങളിലെ മലയാളി അസോസിയേഷനുകളുടെ സഹകരണത്തോടെയാണ് തിരച്ചില് നടക്കുന്നത്. വിവരങ്ങള് നല്‍കുന്നവര്‍ക്ക്5ലക്ഷം പ്രതിഫലം വാഗ്ദാനം ചെയ്തുകൊണ്ട് ബഹുഭാഷയിലുള്ള പോസ്റ്ററുകളും അന്വേഷണ സംഘം വിവിധ ഇടങ്ങളില് പതിക്കുന്നുണ്ട്.\nജസ്‌ന മരിയ ജയിംസിനെ കാണാതായി 90 ദിവസങ്ങള് പിന്നിടുന്ന പശ്ചാത്തിലത്തിലാണ് വിവിധ ദക്ഷിണേന്ത്യന് സംസ്ഥാനങ്ങളിലും ഗോവ, പൂനെ അടക്കമുള്ള ഇടങ്ങളിലും പ്രത്യേക സംഘം അന്വേഷണം നടത്തുന്നത്. അതത് സംസ്ഥാനങ്ങളിലെ പൊലീസ് സേനാംഗങ്ങളുടെ പങ്കാളിത്തവും മലയാളി അസോസിയേഷനുകളുടെ പിന്തുണയും പ്രത്യക അന്വേഷണ സംഘത്തിന് ലഭിക്കുന്നുണ്ട്.\nജസ്‌നയെക്കുറിച്ചുള്ള വിവരങ്ങള് നല്‍കുന്നവര്‍ക്ക്5ലക്ഷം പ്രതിഫലം പ്രഖ്യാപിച്ചിട്ടുണ്ട്. ഇത് പരസ്യപ്പെടുത്തി ബഹുഭാഷയിലുള്ള പോസ്റ്ററുകള് ബസ് സ്റ്റാന്‍ഡ്, റെയില്‍വെ സ്‌റ്റേഷന് തുടങ്ങി ജനത്തിരക്കുള്ള മേഖലകളില് പതിപ്പിച്ചിട്ടുണ്ട്. കോട്ടയം ഇടുക്കി പത്തനംതിട്ട ജില്ലകളിലെ വിവിധ ഇടങ്ങളില് പൊലീസ് വിവര ശേഖരണ പെട്ടി സ്ഥാപിച്ചിരുന്നു.\nഅഞ്ച് ദിവസത്തിനുള്ളില് ഏകദേശം അന്‍പതോളം വിവരങ്ങള് പൊലീസിന് ഈ വിധം ലഭിച്ചു. എന്നാല് അന്വേഷണത്തില് വഴിത്തിരിവാകുന്ന ഏതെങ്കിലം തരത്തിലുള്ള വിവരങ്ങളോ സൂചനകളോ പൊലീസിന് ലഭിച്ചിട്ടില്ല. കഴിഞ്ഞ മാര്‍ച്ച് 22 ന് രാവിലെയാണ് പത്തനംതിട്ട വെച്ചൂച്ചിറ മുക്കൂട്ട് തറയില് നിന്നും ജസ്‌ന മരിയ ജയിംസിനെ കാണാതായത്.\nJasna Missing Casejasna james


നമ്മുടെ കണ്ണുകള് കാവലാളാകണം, ഈ ഒറ്റമുറി വീടുകള്‍ക്ക്\n5 May 2016 9:18 AM GMT\nപെരുമ്പാവൂര് ഒരു ഓര്‍മ്മപ്പെടുത്തലാണ്. സൗമ്യയെയും നിര്‍ഭയയെയും മറന്നുപോയവര്‍ക്കുള്ള ഓര്‍മപ്പെടുത്തല്. നീതിയും നിയമവും പാലിക്കപ്പെടുന്നുണ്ടോയെന്നു ആവര്‍ത്തിച്ചു ചോദിക്കുമ്പോള് തിരിച്ചറിയേണ്ടത് സ്ത്രീകള് സുരക്ഷിതരല്ലെന്ന യാഥാര്‍ത്ഥ്യമാണ്. പെരുമ്പാവൂരില് ജിഷയ്ക്ക് സംഭവിച്ചത് മറ്റൊരു പെണ്‍കുട്ടിക്കും ഇനി സംഭവിക്കില്ലെന്നു പറയാന് നമുക്ക് കഴിയില്ല. കാരണം, ഇവിടെ ഒരുപാട് ജിഷമാര് യാതൊരു സുരക്ഷിതത്വവുമില്ലാതെ ജീവിക്കുന്നുണ്ട്.\nജിഷമോളുടെ അവസ്ഥ ഒരു പെണ്‍മകള്‍ക്കും സംഭവിക്കരുതെന്നു ഉള്ളുതേങ്ങി പറയുകയാണ് കേരളത്തിലെ ഓരോ അമ്മമാരും. അവരിലൊരാളാണ് വിജയകുമാരിയും. അറുപത്തിമൂന്നു വയസുള്ള ഈ അമ്മയ്ക്ക് അതു പറയുമ്പോള് കണ്ണീരടക്കാന് കഴിയുന്നില്ല. കാരണം, ഒരു പതിനെട്ടുകാരി ഈ വീട്ടിലുമുണ്ട്.\nചവിട്ടിയാല് തുറക്കുന്ന വാതിലുകളെക്കുറിച്ച് നമ്മള് ആകുലപ്പെട്ടുകൊണ്ടിരിക്കുകയാണ്. ഈ ആകുലതയില് ആത്മാര്‍ത്ഥയുണ്ടെങ്കില് സിന്ധുവും അമ്മയും താമസിക്കുന്ന വീടൊന്നു ശ്രദ്ധിക്കണം. ഇവിടെ ചവിട്ടി തുറക്കാന് ഒരു കതകുപോലുമില്ല. അകത്ത് സിന്ധു സുരക്ഷിതയായി ഉറങ്ങാന് വിജയകുമാരി ഉമ്മറത്താണ് കിടക്കുന്നത്, തന്നെ കടന്ന് ഒരപകടവും പൊന്നുമോളെ തേടി ചെല്ലാതിരിക്കാന് ഈ അമ്മ കണ്‍പോളകള് ചിമ്മി കിടക്കുമ്പോള് അകത്ത് സിന്ധു സമാധാനത്തോടെ ഉറങ്ങാറുണ്ടെന്ന് പറയാന് കഴിയില്ല. അവളുടെയുള്ളിലും ഭയമാണ്...ഇരയെത്തേടിയെത്തുന്ന വേട്ടക്കാരന്റെ കാല്‍പ്പെരുമാറ്റം കേള്‍ക്കുന്നുണ്ടോയെന്ന ആധി.\nപാലക്കാട് ജില്ലയില് കൊപ്പം പഞ്ചായത്തിലാണ് ബിരുദവിദ്യാര്‍ത്ഥിയായ സിന്ധുവിന്റെ വീട്. ഒരു കാലിന് ശേഷിക്കുറവുള്ള ഈ പെണ്‍കുട്ടിയുടെ ജീവിതത്തിലെ ഏകയാശ്രയം പ്രായമായ അമ്മമാത്രമാണ്. ആരോരുമില്ലാത്ത ഈ അമ്മയും മകളും ജീവിതത്തില് ഇതുവരെ തേടിയെത്താത്ത സന്തോഷങ്ങള് സ്വപ്‌നം കണ്ടാണ് ഓരോ ദിവസവും തള്ളി നീക്കുന്നത്.\nവിജയലക്ഷ്മി കൂലിപ്പണിയെടുത്തും ഭിക്ഷയാചിച്ചു കിട്ടുന്നതുകൊണ്ടാണ് ഈ രണ്ടു ജീവനുകളും ഭക്ഷണം കഴിച്ചു കിടക്കുന്നതു തന്നെ.\nഞാന് ഇല്ലാതായാല്, എന്റെ മകള്...പൂര്‍ത്തിയാക്കനാകാത്ത ഈ ഭയമാണ് വിജയലക്ഷ്മിയെ ഓരോദിവസവും നെരിപ്പോടിലെന്നപോലെ നീറ്റുന്നത്.\nനാലുസെന്റ് ഭൂമിയില് ഒരുമുറിവീട്ടിലാണ് സിന്ധുവും വിജയലക്ഷ്മിയും കഴിയുന്നത്. യാതൊരു അടച്ചുറപ്പുമില്ലാത്തത്. കക്കൂസും കുളിമുറിയും ഒന്നു തന്നെ. അതിനുള്ളത് മുറിപ്പാവടകൊണ്ടൊരു വാതിലും. അതിന്റെ മറമാത്രമാണ് ഈ പെണ്‍കുട്ടിയുടെ മാനത്തിന്റെ അടച്ചുറപ്പ്.\nജിഷയുടെ ജീവിതം ആ പെണ്‍കുട്ടിയുടെ ക്രൂരമായ മരണത്തിനുശേഷമാണ് നമ്മള് അറിഞ്ഞതെങ്കില് ഇവിടെ സിന്ധുവിന്റെ ദൈന്യതകള് മുന്‍കൂട്ടി പറയുകയാണ്. ഈ പെണ്‍കുട്ടിയെയും ഏതെങ്കിലും നരാധമനു വിട്ടുകൊടുത്തശേഷം നാം രോഷം കൊണ്ടിട്ടും പ്രകടനം നടത്തിയിട്ടും കാര്യമില്ലല്ലോ.\nഒരു വീട് കിട്ടാന് വേണ്ടി മുഖ്യമന്ത്രിയുടെ ജനസമ്പര്‍ക്ക പരിപാടിയില് അപേക്ഷ നല്‍കാന് വിജയലക്ഷ്മി പോയിരുന്നു. മുഖ്യനെ പൊതിഞ്ഞു നിന്ന ജനക്കൂട്ടത്തിന്റെ തിക്കിലും തിരക്കിലും പെട്ട് ഈ അമ്മ ശ്വാസം കിട്ടാതെ കുഴഞ്ഞു വീണു. പക്ഷേ പിന്നെയും പോയി, അപേക്ഷ കൊടുത്തു. ഇതുവരെയായിട്ടും ഒന്നും നടന്നില്ലെന്നു മാത്രം.\nപ്രായം തളര്‍ത്തുന്ന അവശതയുണ്ട്. എന്നാലും സര്‍ക്കാര് ഓഫിസുകളില് കയറിയിറങ്ങുകയാണ് വിജയകുമാരി, ആ മോള്‍ക്കുവേണ്ടി...\nപ്രായം തികഞ്ഞൊരു പെണ്ണും പ്രായം തളര്‍ത്തിയൊരമ്മയും ഇങ്ങനെയൊരു കൂരയ്ക്കുള്ളില് ജീവിക്കുന്നുണ്ടെന്ന കാര്യം ഇവരുടെ അയല്‍വാസികള്‍ക്കും അറിയാം. പെരുമ്പാവൂരിലെ പെണ്‍കുട്ടിയുടെ കരച്ചില് കേള്‍ക്കാതെ പോയ അയല്‍വാസികള് കേരളത്തിന്റെ മൊത്തം പരിച്ഛേദമാണെന്നു പറയേണ്ടിവരും വിജയകുമാരിയുടെ അനുഭവം കേള്‍ക്കുമ്പോള്. എനിക്കും എന്റെ മോള്‍ക്കും അയല്‍ക്കാരുടെ പക്കല് നിന്നും കിട്ടിയിരിക്കുന്നത് മര്‍ദ്ദനം മാത്രമാണന്നു പറഞ്ഞു നിര്‍ത്തുകയാണ് വിജയകുമാരി.\nകുടിവെള്ളംപോലുമില്ലാതെ ദുരിതമനുഭവിച്ചിരുന്ന സിന്ധുവിന്റെ കുടുംബത്തിന് ആശ്വാസമായെത്തിയത് സഹപാഠികളും അധ്യാപകരുമായിരുന്നു. അവര് ഒത്തുകൂടി വീടിനടുത്തൊരു കിണര് കുഴിച്ചുകൊടുത്തു.\nവിജയകുമാരിയുടെത് നിയമപരമായുള്ള വിവാഹമായിരുന്നില്ല. സിന്ധുവിന് രണ്ടുവയസ് പ്രായമുള്ളപ്പോള് അച്ഛന് ഉപേക്ഷിച്ചുപോയി. മറ്റു ബന്ധുക്കളാരുമില്ല. എങ്കിലും നന്മയുള്ള കുറച്ചുപേരുടെ സഹായമുണ്ട്. ഇല്ലായിരുന്നെങ്കില് പട്ടിണി കിടന്നു തങ്ങള് പണ്ടേ മരിച്ചുപോകുമായിരുന്നുവെന്നു വിജയകുമാരി പറയുന്നു.\nപഠിച്ചൊരു ജോലി നേടണം, എന്റെ അമ്മയെ നോക്കണം; സിന്ധുവിന്റെ ഏക സ്വപ്നമിതാണ്. ജിഷയ്ക്ക് ഉണ്ടായിരുന്നതും ഇതേ സ്വപ്നം തന്നെയായിരുന്നല്ലോ. പക്ഷേ ആ പെണ്‍കുട്ടിക്ക് താന് കണ്ട സ്വപ്‌നം സാക്ഷാത്കരിക്കാന് കഴിഞ്ഞില്ല. അമ്മയെ തീരാദുഖത്തിലേക്ക് തള്ളിയിട്ട് അവള് പോയി. ഇവിടെ സിന്ധുവും സുരക്ഷിതമായൊരു ജീവിതം സ്വപ്‌നം കാണുകയാണ്. ഈ പെണ്‍കുട്ടിയ്‌ക്കെങ്കിലും അവളുടെ സ്വപ്‌നം യാഥാര്‍ത്ഥ്യമാക്കാന് കഴിയണം. സിന്ധു ജീവിക്കണം, സുരക്ഷിതയായി. പഠിച്ച് ജോലി നേടണം. അതിനു സമൂഹം ഈ പെണ്‍കുട്ടിക്ക് കാവല് നില്‍ക്കണം...\nജിഷമോളുടെ അവസ്ഥ ഇനിയൊരു മോള്‍ക്കും ഉണ്ടാകരുതേയെന്നു കണ്ണീരില് കുതിര്‍ന്ന മുഖവുമായി വിജയകുമാരി ആവര്‍ത്തിക്കുമ്പോള്, നമുക്ക് തിരിച്ചു പറയാന് കഴിയണം' ഇല്ല, ഇനിയൊരു ജിഷമോള് ഉണ്ടാകില്ല,,, ഞങ്ങളതിന് അനുവദിക്കില്ല...'\nസിന്ധുവിന് ഒരു വീട് ഒരുക്കണമെന്ന് ആഗ്രഹിക്കുന്നവര്‍ക്ക് സഹായിക്കാം\nMICR Code 000186


നോക്കിയ ലൂമിയ 925 ഓണ്‍ലൈന് പ്രീ ബുക്കിങ് ആരംഭിച്ചു; വില 33,999 « Reporter TV - Malayalam News Channel - Latest News Kerala,India,World,Politics,Movies,Entertainment,Sports,Business and Breaking News\nUpdated at 4:54 PM (IST)\nനോക്കിയ ലൂമിയ 925 ഓണ്‍ലൈന് പ്രീ ബുക്കിങ് ആരംഭിച്ചു; വില 33,999\nStory Dated: August 10, 2013 4:41 PM\nGoogleFacebookTwitterPrintEmail നോക്കിയയുടെ ഏറ്റവും പുതിയ ഒന്നാംനിര ഫോണായ ലൂമിയ 925 ഇന്ത്യന് ഓണ്‍ലൈന് മാര്‍ക്കറ്റില്. ഫ്ളിപ്കാര്‍ട്ടും ഇന്ത്യാടൈംസും ഉള്‍പ്പെടെയുള്ള ഓണ്‍ലൈന് സ്റ്റോറുകളാണ് ഫോണ് മുന്‍കൂര് ഓഡറുകള് സ്വീകരിച്ചു തുടങ്ങിയത്. 33,999 രൂപയാണ് ഓണ്‍ലൈന് വില. ആഗസ്റ്റ് നാലാം വരാമാണ് നോക്കിയയുടെ ഈ പുത്തന് സ്മാര്‍ട് ഫോണ് ഇന്ത്യയില് ഔദ്യോഗികമായി ഇറങ്ങുക എന്നാണ് റിപ്പോര്‍ട്ട്. രണ്ട് നിറങ്ങിളിലാണ് ഫോണ് വിപണിയിലിറങ്ങുക. കറുപ്പും ഗ്രേയും.\nലണ്ടനില് നടന്ന ചടങ്ങിലാണ് ലൂമിയ 925 നോക്കിയ പുറത്തിറക്കിയത്. മെറ്റല് ഫ്രെയിമും പോളി കര്‍ബണേറ്റ് ബാക്ക് കവറുമാണുള്ളത്. ഡിസ്പളെ 768×1280 റസല്യൂഷനോടുകൂടിയ 4.5 ഇഞ്ചാണ്. കലകള് വീഴുന്നത് തടയാനാകുന്ന ഗൊറില്ലാ ഗ്ളാസുകളാണ് ഫോണിന്‍റെ ഡിസ്പളെയ്ക്ക് ഉണ്ടാകും. 1.5GHz ഡ്യുയല് കോര് സ്നാപ്ഗ്രാഗണ് പ്രൊസസ്സര് ഫോണിലുണ്ടാകും. 1ജിബി റാമുള്ള ഈ സ്മാര്‍ട് ഫോണില് 16 ജിബിയാണ് ഇന്‍റേണല് സ്റ്റോറേജ്.\n8.7 മെഗാപിക്സല് പിന്‍ക്യാമറയും 1.2 മെഗാപിക്സല് വൈഡ് ആഗിള് മുന്‍ക്യാമറയും നോക്കിയ ഫോണില് കരുതിയിട്ടുണ്ട്. നേരത്തെ വിപണിയിലിറക്കിയ ലൂമിയ 920 നെക്കാള് മികച്ചതാണെന്നാണ് നോക്കിയ അവകാശപ്പെടുന്നു. 2000mAh ബാറ്ററിയാണ് ഫോണിന് ശക്തിപകരുക. വിഡോസ് 8 ലാണ് ഫോണ് പ്രവര്‍ത്തിക്കുക.\nGoogleFacebookTwitterPrintEmail Tags: നോക്കിയ ലൂമിയ 925\nഐഫോണിനെ പരിസഹിച്ച് നോക്കിയ പരസ്യം; ചിത്രങ്ങളെടുക്കാന് മികച്ചത് ലൂമിയ 925 എന്ന് നോക്കിയ\nലൂമിയ 925 ന് ഫോട്ടോ എടുക്കാനുള്ള കഴിവുകളെ പ്രകീര്‍ത്തിച്ചുകൊണ്ടുള്ള പരസ്യത്തിലാണ് ഐഫോണിനെ നേരിട്ട് ഹ... Read More\tSimilar stories


ചർമ്മസംരക്ഷണത്തിന് ബീറ്റ്റൂട്ട് ജ്യൂസ്\nHome Health ചർമ്മസംരക്ഷണത്തിന് ബീറ്റ്റൂട്ട് ജ്യൂസ്\nധാരാളം പോഷകഗുണങ്ങൾ അടങ്ങിയ പച്ചക്കറിയാണ് ബീറ്റ്റൂട്ട്. ആരോഗ്യത്തിന് മാത്രമല്ല ചർമ്മസംരക്ഷണത്തിനും നല്ലൊരു പ്രതിവിധിയാണ് ബീറ്റ്റൂട്ട്. സോഡിയം, പൊട്ടാസ്യം, ജീവകം സി, ബീറ്റെയ്ൻ എന്നിവയുടെ ഉറവിടമാണ് ബീറ്റ്റൂട്ട്. കണ്ണിന് ചുറ്റുമുള്ള കറുത്ത പാട്, മുഖക്കുരു, മുഖത്തെ ചുളിവുകൾ എന്നിവ മാറ്റാൻ ബീറ്റ്റൂട്ട് ജ്യൂസ് സഹായിക്കുന്നു.\nഒരു ടീസ്പൂൺ പാൽ, ഒരു ടീസ്പൂൺ വെളിച്ചെണ്ണ, രണ്ട് ടീസ്പൂൺ ബീറ്റ്റൂട്ട് ജ്യൂസ് എന്നിവ ഒരുമിച്ച് മിക്സ് ചെയ്ത് മുഖത്തിടുക. 10 മിനിറ്റ് നല്ല പോലെ മസാജ് ചെയ്യുക. ശേഷം ചെറുചൂടുവെള്ളത്തിൽ മുഖം കഴുകുക. ആഴ്ച്ചയിൽ മൂന്ന് തവണ ഇത് ചെയ്യുക.\nരണ്ട് ടീസ്പൂൺ ഓറഞ്ച് തൊലി പൊടിച്ചത്, ഒരു ടീസ്പൂൺ ബീറ്റ്റൂട്ട് ജ്യൂസ് എന്നിവ മിക്സ് ചെയ്ത ശേഷം മുഖത്തിടുക. 15 മിനിറ്റ് കഴിഞ്ഞ് മുഖം ചെറുചൂടുവെള്ളത്തിൽ കഴുകുക. ആഴ്ച്ചയിൽ രണ്ട് ദിവസമെങ്കിലും പുരട്ടുക. മുഖം നിറം വയ്ക്കാൻ ഈ ഫേസ് പാക്ക് വളരെ നല്ലതാണ്.\nഒരു ടീസ്പൂൺ ബീറ്റ്റൂട്ട് ജ്യൂസും, രണ്ട് ടീസ്പൂൺ ബദാം ഓയിലും ചേർത്ത് മുഖത്തിടുക. ശേഷം 10 മിനിറ്റ് മസാജ് ചെയ്യുക. ഉണങ്ങി കഴിഞ്ഞാൽ തണുത്ത വെള്ളത്തിലോ ചെറുചൂടുവെള്ളത്തിലോ മുഖം കഴുകുക. മുഖക്കുരു, മുഖത്തെ ചുളിവുകൾ എന്നിവ മാറാൻ ഈ പാക്ക് വളരെയധികം സഹായിക്കും.\nമൂന്ന് ടീസ്പൂൺ തെെര്, നാല് ടീസ്പൂൺ ബീറ്റ്റൂട്ട് ജ്യൂസ് എന്നിവ നല്ല പോലെ മിക്സ് ചെയ്യുക. 15 മിനിറ്റ് മുഖത്തിടുക. ശേഷം ചെറുചൂടുവെള്ളത്തിൽ ഒരു സ്പൂൺ റോസ് വാട്ടർ ചേർത്ത് മുഖം കഴുകുക.\n“പാനിപ്പറ്റ്” ;പുതിയ പോസ്റ്റർ പുറത്തിറങ്ങി\n“പതി പത്നി ഓർ വൊ”;പുതിയ വീഡിയോ ഗാനം റിലീസ് ചെയ്തു


4malayalees - യുഎസ് പ്രസിഡന്റ് തെരഞ്ഞെടുപ്പിന്റെ പ്രചാരണം അവസാനഘട്ടത്തില് ജോയ് ബിഡെന് രാജ്യമാകമാനം നിര്‍ണായക ലീഡ്; 54 ശതമാനം പേര് ബിഡെനെ പിന്തുണച്ചപ്പോള് ട്രംപിനെ പിന്തുണച്ചത് 42 ശതമാനം പേര്; അവസാന ഘട്ടത്തില് പ്രസിഡന്റ് സ്ഥാനാര്‍ത്ഥി നേടുന്ന റെക്കോര്‍ഡ് ലീഡ്\nയുഎസ് പ്രസിഡന്റ് തെരഞ്ഞെടുപ്പിന്റെ പ്രചാരണം അവസാനഘട്ടത്തില് ജോയ് ബിഡെന് രാജ്യമാകമാനം നിര്‍ണായക ലീഡ്; 54 ശതമാനം പേര് ബിഡെനെ പിന്തുണച്ചപ്പോള് ട്രംപിനെ പിന്തുണച്ചത് 42 ശതമാനം പേര്; അവസാന ഘട്ടത്തില് പ്രസിഡന്റ് സ്ഥാനാര്‍ത്ഥി നേടുന്ന റെക്കോര്‍ഡ് ലീഡ്\nയുഎസ് പ്രസിഡന്റ് തെരഞ്ഞെടുപ്പിന്റെ പ്രചാരണം അവസാനഘട്ടത്തിലേക്ക് പ്രവേശിക്കവേ ഡെമോക്രാറ്റിക് സ്ഥാനാര്‍ത്ഥി ജോയ് ബിഡെന് രാജ്യമാകമാനം നിലവിലെ പ്രസിഡന്റ് ഡൊണാള്‍ഡ് ട്രംപിനേക്കാള് ലീഡ് നേടിയെന്ന് റിപ്പോര്‍ട്ട്. സിഎന്‍എന്നിന് വേണ്ടി എസ്എസ്ആര്‍എസ് നടത്തിയ ഏറ്റവും പുതിയ പോളിലാണ് നിര്‍ണായകമായ ഈ പ്രവണത വെളിപ്പെട്ടിരിക്കുന്നത്. ഇത് പ്രകാരം വോട്ടര്‍മാരില് 54 ശതമാനം പേര് ബിഡെനെയും 42 ശതമാനം പേര് ട്രംപിനെയുമാണ് പിന്തുണയ്ക്കുന്നത്.\n2019 മുതല് സിഎന്‍എന് നടത്തുന്ന ഓരോ പോളിലും ബിഡെന് ലീഡ് പ്രകടിപ്പിച്ചിരുന്നു. ഇതിന് പുറമെ സ്പ്രിംഗ് സീസണ് മുതല് നടത്തപ്പെടുന്ന ഉയര്‍ന്ന ഗുണനിലവാരമുള്ള നാഷണല് പോളുകളിലെല്ലാം ബിഡെന് നിര്‍ണായകമായ നേട്ടം കൈവരിച്ചിരുന്നു. ഇത് മുന്നേറ്റമാണ് പുതിയ സിഎന്‍എന് പോളിലും ബിഡെന് പ്രകടിപ്പിച്ചിരിക്കുന്നത്. തെരഞ്ഞെടുപ്പിന് ഏതാനും ദിവസങ്ങള് മാത്രം ബാക്കി നില്‍ക്കവേ ബിഡെന്\tനേടിയ മുന്നേറ്റം ഏറെ നിര്‍ണായകമായിട്ടാണ് വിലയിരുത്തപ്പെടുന്നത്.\nസ്റ്റേറ്റുകള് തോറുമുള്ള ഫലങ്ങള് യഥാര്‍ത്ഥത്തില് തെരഞ്ഞെടുപ്പിലൂടെ മാത്രമേ നിശ്ചയിക്കപ്പെടുകയുള്ളുവെങ്കിലും ബിഡെന് നിലവില് ദേശീയ തലത്തില് കൈവരിച്ചിരിക്കുന്ന ലീഡ് തെരഞ്ഞെടുപ്പ് പ്രചാരണത്തിന്റെ അവസാന ദിനങ്ങളില് രണ്ട് ദശാബ്ദത്തിനിടെ മറ്റേത് പ്രസിഡന്‍ഷ്യന് സ്ഥാനാര്‍ത്ഥി കൈവരിച്ചതിലും വലുതായിട്ടാണ് വിലയിരുത്തപ്പെടുന്നത്. ട്രംപ് പൊട്ടി പാളീസാകുമെന്നൊന്നും പുതിയ പോള് തറപ്പിച്ച് പറയുന്നില്ല. 2016ല് പുതിയ സപ്പോര്‍ട്ടര്‍മാരുടെ പിന്തുണയില് ട്രംപ് നേരിയ വിജയം നേടിയത് ഈ തെരഞ്ഞെടുപ്പിലും ആവര്‍ത്തിക്കാനുള്ള സാധ്യതയും സിഎന്‍എന് പോള് പ്രവചിക്കുന്നുണ്ട്.\nയുഎസിലേക്ക് വരുന്ന വിവിധ രാജ്യക്കാര് ഡിസംബര് അവസാനം മുതല് വിസ ബോണ്ട് നല്‍കണം; 15,000 ഡോളര് ചെലവ് വരുന്ന ബോണ്ടിലൂടെ ലക്ഷ്യമിടുന്നത് വിസാ കാലാവധി കഴിഞ്ഞ് താമസിക്കുന്നവരെ കുരുക്കല്; പൈലറ്റ് പ്രോഗ്രാമിന്റെ തുടക്കത്തില് ഇന്ത്യക്കാരെ ഒഴിവാക്കി\nജായ് ബൈഡന് വൈറ്റ്ഹൗസില് പ്രവേശിക്കാന് സാധിക്കുക 80 മില്യണ് വോട്ടുകള് നിയമാനുസൃതമാണെന്ന് തെളിയിച്ചാല് മാത്രമെന്ന് ട്രംപ്; പെന്‍സില് വാനിയ അപ്പീല് കോടതി ഇക്കാര്യത്തില് ട്രംപിനെതിരെ വിധി പുറപ്പെടുവിച്ചിട്ടും പിന്മാറാതെ ട്രംപിന്റെ കടുംപിടിത്തം\nയുഎസില് 24 മണിക്കൂറിനുള്ളില് 2439 കോവിഡ് മരണങ്ങള്; ആറ് മാസത്തെ ഏറ്റവും വലിയ പ പ്രതിദിന കോവിഡ് മരണസംഖ്യ; താങ്ക്‌സ് ഗിവിംഗ് ഹോളിഡേക്ക് ജനം എല്ലാം മറന്ന് അര്‍മാദിച്ചാല് സ്ഥിതി വീണ്ടും വഷളാകുമെന്ന് ആശങ്ക; ആഘോഷം കര്‍ക്കശമായ നിയന്ത്രണങ്ങളോടെ\nയുഎസില് ആറ് മാസത്തിനിടെ ഏറ്റവും കൂടുതല് പ്രതിദിന കോവിഡ് മരണങ്ങള്; ചൊവ്വാഴ്ച കോവിഡ് കവര്‍ന്നത് 2146 പേരുടെ ജീവന്; മൊത്തം കോവിഡ് മരണം 2,59,925; ഏറ്റവും കൂടുതല് ബാധിച്ചത് മിഡ് വെസ്റ്റിനെ; കോവിഡ് പിടിപെട്ട് ആശുപത്രികളിലെത്തുന്നവരുമേറുന്നു\nയുഎസിനും ഇന്ത്യയ്ക്കും ചൈന പൊതുവായ വെല്ലുവിളി; അമേരിക്കന് സഖ്യകക്ഷികളുമായുള്ള ബന്ധം ദുര്‍ബലമാക്കി ചൈനയുടെ മുന്നേറ്റത്തിന് ട്രംപ് വഴിയൊരുക്കി; നിര്‍ണായകമായ മുന്നറിയിപ്പുമായി യുഎസിലെ നാഷണല് സെക്യൂരിറ്റി ആന്‍ഡ് ഫോറിന് പോളിസി എക്‌സ്പര്‍ട്ട്


കൊറോണ കാലത്തെ ഇരുചക്രവാഹന യാത്ര - Boolokam\nHome Boolokam കൊറോണ കാലത്തെ ഇരുചക്രവാഹന യാത്ര\nകൊറോണ കാലത്തെ ഇരുചക്രവാഹന യാത്ര\n“വഴിയിൽ തിരക്കൊക്കെ കുറവാണല്ലോ, അപകട സാധ്യത വളരെ കുറവ്. എന്നാൽ പിന്നെ ഹെൽമറ്റ് വേണ്ടല്ലോ ?”\nപാടില്ല. ഇരുചക്രവാഹനങ്ങളിൽ യാത്ര ചെയ്യുന്നവർ ഹെൽമറ്റ് ധരിക്കാതെ യാത്ര പാടില്ല. റോഡിൽ യാത്രക്കാർ കുറവാണെങ്കിലും ഏതെങ്കിലും സാഹചര്യവശാൽ അപകടത്തിൽ പെട്ടാൽ തലയ്ക്ക് പരിക്കേൽക്കാൻ സാധ്യതയുണ്ട്. അത് ഒഴിവാക്കണം. ഇപ്പോഴത്തെ അവസ്ഥയിൽ ആശുപത്രിയിൽ അഡ്മിഷൻ പരമാവധി ഒഴിവാക്കണം.\nഅവശ്യ സർവീസ് ജോലികൾ അല്ലാത്തവർ എല്ലാം വീട്ടിൽ തന്നെയിരിക്കണം എന്നാണ്. എങ്കിലും അത്യാവശ്യസമയത്ത് ചിലരെങ്കിലും ബൈക്ക് ഉപയോഗിക്കാതിരിക്കില്ലല്ലോ! മാത്രമല്ല അവശ്യ സർവീസ് ജോലികളിൽ പെടുന്ന ആരോഗ്യ പ്രവർത്തകരും പോലീസ് ഉദ്യോഗസ്ഥരും മറ്റും ജോലിക്ക് പോകുമ്പോൾ ബൈക്ക് ഉപയോഗിക്കാതിരിക്കുകയും ഇല്ലല്ലോ. ബൈക്കിൽ യാത്ര ചെയ്യുന്നവർ അറിയാൻ,\nഹെൽമറ്റ് കൈമാറി ഉപയോഗിക്കാതിരിക്കുന്നതാണ് നല്ലത്.\nഅങ്ങനെ ഉപയോഗിക്കേണ്ട സാഹചര്യം വന്നാൽ ഉപയോഗിക്കുന്നതിന് മുമ്പ് ഹെൽമറ്റ് വൃത്തിയാക്കുക.\nഹെൽമറ്റിന് മുൻഭാഗത്തെ ഗ്ലാസ് പാളി 70 ശതമാനം ആൽക്കഹോൾ അംശം ഉള്ള സാനിറ്റൈസർ ഉപയോഗിച്ച് വൃത്തിയാക്കാം.\nബൈക്കിൽ നിന്ന് ഇറങ്ങിയ ശേഷം കൈകൾ സോപ്പും വെള്ളവും, അല്ലെങ്കിൽ 70% ആൾക്കഹോൾ ഉള്ള ഹാൻഡ് സാനിറ്റൈസർ ഉപയോഗിച്ച് വൃത്തിയാക്കുക.\nകൈകൾ കഴുകുന്നത് മുൻപ് മുഖത്ത് സ്പർശിക്കാൻ പാടില്ല.\nബൈക്ക് ഓടിച്ചു കൊണ്ടിരിക്കുമ്പോൾ മുഖത്ത് സ്പർശിക്കാതിരിക്കാൻ ശ്രദ്ധിക്കുക.\nബൈക്ക് യാത്രയ്ക്കിടയിൽ മൊബൈൽഫോൺ റിങ്ങ് ചെയ്താൽ, ഫോൺ ഹെൽമെറ്റ് ഇടയിൽ കുത്തിത്തിരുകി സംസാരിച്ചുകൊണ്ട് യാത്ര ചെയ്യുന്നത് ഒഴിവാക്കുക.\nജോലിക്ക് കയറുമ്പോൾ ബൈക്കിൽ മറ്റുള്ളവർ സ്പർശിക്കാൻ സാധ്യതയുണ്ട് എന്നത് മനസ്സിൽ കരുതുക. അതുകൊണ്ട് അത് ഒഴിവാക്കുന്ന പാർക്കിംഗ് സ്ഥലങ്ങൾ ഉണ്ടെങ്കിൽ അതാവും നല്ലത്.\nബൈക്ക് ഹാൻഡിൽ 70 % ആൽക്കഹോൾ അംശമുള്ള സാനിറ്റൈസർ ഉപയോഗിച്ച് വൃത്തിയാക്കുന്നത് നല്ലതാണ്.\nഅവശ്യ സർവീസിൽ പെടാത്തവർ ബൈക്കിൽ സഞ്ചരിക്കുമ്പോൾ പോലീസ് ഉദ്യോഗസ്ഥരെ കണ്ട് വെട്ടിത്തിരിക്കേണ്ടതില്ല. പകരം എന്തിനാണ് പോകുന്നത് എന്ന രേഖ കയ്യിൽ കരുതുക. ആവശ്യപ്പെട്ടാൽ രേഖ കാണിക്കുക.\nബൈക്കിൽ പെട്രോൾ അടിക്കുമ്പോഴും പണം നൽകുമ്പോഴും ഒന്നര മീറ്ററിൽ കൂടുതൽ ശാരീരിക അകലം പാലിക്കാൻ ശ്രദ്ധിക്കുക.\nസന്നദ്ധ സേനാംഗങ്ങളും പൊലീസ് ഉദ്യോഗസ്ഥരും ഒക്കെ യാത്രചെയ്യുമ്പോൾ ഒറ്റയ്ക്ക് യാത്ര ചെയ്യുന്നതാകും ഉചിതം.\nഒരു ബൈക്കിൽ രണ്ടു പേർ യാത്ര ചെയ്യുകയാണെങ്കിൽ മുട്ടിയുരുമ്മി ഇരിക്കുന്നതും മുഖം ചേർത്തു പിടിച്ച് സംസാരിക്കുന്നതും ഒഴിവാക്കുക.\nസന്നദ്ധ സേനാംഗങ്ങൾ സേവനങ്ങൾ നൽകാൻ മറ്റു വീടുകളിൽ ചെല്ലുമ്പോൾ ഗേറ്റ് തുറന്നിടാൻ നിർദ്ദേശിക്കുക.\nഗേറ്റ് തുറന്നിടാത്ത സ്ഥലങ്ങളിൽ കാലുകൊണ്ട് തള്ളിത്തുറക്കാൻ ശ്രമിക്കുക.\nബൈക്ക് കൈമാറി ഉപയോഗിക്കുകയാണെങ്കിൽ ചാവി, ഹാൻഡിൽ എന്നിവ വൃത്തിയാക്കിയശേഷം ഉപയോഗിക്കുകയാവും നന്ന്.\nDr. Jinesh P S\nPrevious articleകോവിഡ് വാക്സിൻ ഉടനെ കണ്ടുപിടിക്കുമോ ?\nNext articleമാനവികത ഇല്ലാത്ത ഒരു രാജ്യം മാനവരാശിയുടെ പോലീസ് ആയി അഭിനയിക്കുന്നത് ഒരു വലിയ പ്രശ്നം ആണ്, ആ സ്വയം പ്രഖ്യാപിത പോലീസിന്റെ മുന്നിൽ മുട്ട് മടക്കുന്നത് അടിമത്തവും


മാഗ് സേഫ് സപ്പോർട്ടുമായി ബെൽകിൻ വയർലെസ് ചാർജർ സ്റ്റാൻഡ്, ടിഡബ്ല്യുഎസ് ഇയർബഡുകൾ അവതരിപ്പിച്ചു | CES 2021: Belkin Wireless Charger Stand With MagSafe Support, TWS Earbuds Launched - Malayalam Gizbot\n| Updated: Wednesday, January 13, 2021, 13:00 [IST]\nബെൽക്കിൻ സൗണ്ട്ഫോം ഫ്രീഡം ട്രൂ വയർലെസ് സ്റ്റീരിയോ (ടിഡബ്ല്യുഎസ്) ഇയർബഡുകളും മാഗ്‌സേഫിനൊപ്പം ബെൽക്കിൻ ബൂസ്റ്റ് ചാർജ് പ്രോ 2-ഇൻ -1 വയർലെസ് ചാർജർ സ്റ്റാൻഡും അവതരിപ്പിച്ചു. കസ്‌റ്റം ബിൽഡ് ഡ്രൈവറുകൾ വരുന്ന ഈ ഇയർബഡുകൾക്ക് ഐപി എക്‌സ്5സ്വെറ്റ് ആൻഡ് സ്പ്ലാഷ് റെസിസ്റ്റൻസ് സവിശേഷതയുണ്ട്. ഇത് ആപ്പിളിൻറെ ഫൈൻഡ് മൈ നെറ്റ്‌വർക്ക് ആപ്ലിക്കേഷനുമായി ജോടിയാക്കുന്നു, അങ്ങനെ ചെയ്യുന്ന ആദ്യത്തെ തേർഡ് പാർട്ടി ആക്‌സസറികളിൽ ഒന്നായി ഇത് മാറുന്നു. അതേസമയം, ബൂസ്റ്റ് ചാർജ് പ്രോ 2-ഇൻ-1 വയർലെസ് ചാർജർ ബെൽക്കിൻറെ രണ്ടാമത്തെ മാഗ് സേഫ് ചാർജറാണ്. ബെൽക്കിൻ ബൂസ്റ്റ് ചാർജ് പ്രോയുമായി താരതമ്യപ്പെടുത്തുമ്പോൾ കൂടുതൽ താങ്ങാനാവുന്ന വിലയ്ക്ക് ഇത് ലഭിക്കും. സി‌ഇ‌എസ് 2021ൽ ബെൽകിൻ ഈ രണ്ട് പുതിയ പ്രോഡക്റ്റുകളും അവതരിപ്പിച്ചു.\nബെൽകിൻ സൗണ്ട്ഫോം ഫ്രീഡം: ലഭ്യത\nബെൽകിൻ സൗണ്ട്ഫോം ഫ്രീഡം ടിഡബ്ല്യുഎസ് ഇയർബഡുകൾ ബെൽക്കിൻറെ വെബ്‌സൈറ്റിൽ നിന്ന് വാങ്ങാവുന്നതാണ്. കൂടാതെ, ലോകമെമ്പാടുമുള്ള റീടെയിൽ വ്യാപാരികളിൽ നിന്നും ഈ വർഷം മാർച്ച് അല്ലെങ്കിൽ ഏപ്രിൽ മാസങ്ങളിൽ നിങ്ങൾക്ക് വാങ്ങാവുന്നതാണ്. എന്നാൽ, ഈ ഡിവൈസിൻറെ വില ഇതുവരെ കമ്പനി പ്രഖ്യാപിച്ചിട്ടില്ല.\nബെൽകിൻ സൗണ്ട്ഫോം ഫ്രീഡം: സവിശേഷതകൾ\nബെൽകിൻ സൗണ്ട്ഫോം ഫ്രീഡം ഇയർബഡുകൾക്ക് കസ്റ്റമൈസ് ചെയ്യ്ത് നിർമ്മിച്ച ഡ്രൈവറുകളും എൻവയോൻമെന്റ് നോയ്‌സ് ക്യാൻസലിങ് സവിശേഷതകളും ഉണ്ട്. ക്യു വയർലെസ് ചാർജിംഗ് സപ്പോർട്ടുമായി വരുന്ന കേസിൽ നിന്ന് 20 മണിക്കൂർ അധിക ചാർജോടെ എട്ട് മണിക്കൂർ നിർത്താതെയുള്ള പ്ലേടൈം വാഗ്ദാനം ചെയ്യുന്നു. സൗണ്ട്ഫോം ഫ്രീഡം ഇയർബഡുകൾ ക്വാൽകോം ക്യുസിസി 3046 SoC ചിപ്സെറ്റുമായി വരുന്നു. ഇതിന് IPX5 റേറ്റുചെയ്ത സ്വെറ്റ് ആൻഡ് സ്പ്ലാഷ് റെസിസ്റ്റൻസ് സവിശേഷതയുമുണ്ട്.\nബെൽക്കിനിൽ നിന്നുള്ള സൗണ്ട്ഫോം ഫ്രീഡം ടിഡബ്ല്യുഎസ് ഇയർബഡുകൾ ആപ്പിളിൻറെ ഫൈൻഡ് മൈ നെറ്റ്‌വർക്ക് ആപ്ലിക്കേഷനുമായി ജോടിയാക്കുന്നു. ഏതെങ്കിലും കാരണവശാൽ, നിങ്ങളുടെ സൗണ്ട്ഫോം ഫ്രീഡം ടിഡബ്ല്യുഎസ് ഇയർബഡുകൾ നഷ്ടപ്പെടുകയോ ചെയ്താൽ കണ്ടെത്താൻ ഈ അപ്ലിക്കേഷൻ ഉപഭോക്താക്കളെ അനുവദിക്കും. ഏതെങ്കിലും ക്യു വയർലെസ് ചാർജർ ഉപയോഗിച്ചോ യുഎസ്ബി ടൈപ്പ്-സി പോർട്ട് വഴിയോ ഇയർബഡുകൾ ചാർജ് ചെയ്യാവുന്നതാണ്. 15 മിനിറ്റ് ചാർജിംഗ് നിങ്ങൾക്ക് രണ്ട് മണിക്കൂർ പ്ലേബാക്ക് സമയം നൽകുന്നു.\nബെൽകിൻ ബൂസ്റ്റ് ചാർജ് പ്രോ 2-ഇൻ-1 വിലയും, ലഭ്യതയും\nമാഗ്‌സേഫ് സപ്പോർട്ടുള്ള ബെൽക്കിൻ ബൂസ്റ്റ് ചാർജ് പ്രോ 2-ഇൻ-1 വയർലെസ് ചാർജർ സ്റ്റാൻഡിന് യുഎസിൽ 99.95 ഡോളർ (ഏകദേശം 7,300 രൂപ) വിലയുണ്ട്. വയർലെസ് ചാർജറിന് ബെൽക്കിന്റെ ആദ്യത്തെ ബൂസ്റ്റ് ചാർജർ നിലയേക്കാൾ താരതമ്യേന താങ്ങാവുന്ന വിലയാണ് വരുന്നത്. അടുത്തിടെ അവതരിപ്പിച്ച ഐഫോൺ 12 സീരീസ് മനസ്സിൽ രൂപകൽപ്പന ചെയ്ത വയർലെസ് ചാർജർ സ്റ്റാൻഡ് 15W വരെ ചാർജ് നൽകുന്നു. വയർലെസ് ചാർജിംഗ് കേസുള്ള എയർപോഡ്സ് പ്രോ, എയർപോഡുകൾ എന്നിവയ്ക്കായി ഒപ്റ്റിമൈസ് ചെയ്ത ചാർജിംഗ് പോഡ് ഇതിൽ ഉൾപ്പെടുന്നു. മാഗ് സേഫുമായി യോജിക്കുന്ന മാഗ്നെറ്റിക് ഉപയോഗിച്ചാണ് ബൂസ്റ്റ് ചാർജ് പ്രോ 2-ഇൻ-1 വയർലെസ് ചാർജർ സ്റ്റാൻഡ് നിർമ്മിച്ചിരിക്കുന്നത്.\nThe earbuds are IPX5 certified for sweat and splash resistance and have custom-built drivers. Notably, they integrate with the Find My network application from Apple, being one of the first accessories from third parties to do so.


ദിവസങ്ങളോളം വീട്ടിൽ അടച്ചിരിക്കുന്നത് ഡിപ്രഷൻ പോലുള്ള പലതരം മാനസിക പ്രശ്നങ്ങൾക്ക് വഴിവയ്ക്കാം ; കുട്ടികളില് ചെറിയ തോതിലെങ്കിലും ഹൈപ്പർ ആക്ടിവിറ്റി ഉണ്ടാകാൻ സാധ്യത ; ലോക്ക് ഡൗണിൽ മക്കൾക്ക് വേണ്ടി ചെയ്യേണ്ട കാര്യങ്ങൾ ..?\nകൊറോണ വൈറസിനെ ചെറുക്കുന്നതിന്റെ ഭാഗമായി കേരളം മുഴുവൻ ലോക്ക് ഡൗണിലേക്ക് മാറി. ഇതുമൂലം പൊതു ഇടങ്ങളിലെ കൂടിച്ചേരലുകളും അനാവശ്യ യാത്രകളും ഒഴിവാക്കി. എല്ലാ ആരാധനാലയങ്ങളും മതസ്ഥാപനങ്ങളും ക്ലബ്ബുകളും സിനിമാ തിയറ്ററുകളും പാര്‍ക്കുകളും ബാര്‍ബര് ഷോപ്പുകളും ബ്യൂട്ടി പാര്‍ലറുകളും മറ്റ് വിനോദ സ്ഥാപനങ്ങളും മാര്‍ച്ച് 22 രാത്രി ഒൻപതു മുതല് അടച്ചിട്ടു. എല്ലാ പൊതു– സ്വകാര്യ പരിപാടികൾക്കും നിരോധനവും ഏർപ്പെടുത്തി.\nദിവസങ്ങളോളം വീട്ടിൽ അടച്ചിരിക്കുന്നത് ഡിപ്രഷൻ പോലുള്ള പലതരം മാനസിക പ്രശ്നങ്ങൾക്ക് വഴിവയ്ക്കാം. പ്രത്യേകിച്ചും കുഞ്ഞുങ്ങളുടെ കാര്യത്തിൽ ചെറിയ തോതിലെങ്കിലും പലർക്കും ഹൈപ്പർ ആക്ടിവിറ്റി ഉണ്ടാകാൻ സാധ്യതയുണ്ട്. ഈ വിഷയത്തിൽ കൺസൾട്ടന്റ് സൈക്കോളജിസ്റ്റ് അഞ്ജു മിനേഷ് എഴുതിയ കുറിപ്പ് സോഷ്യൽ മീഡിയയിൽ ശ്രദ്ധേയമാകുകയാണ്.\nഅഞ്ജു മിനേഷ് എഴുതിയ കുറിപ്പ് വായിക്കാം;\n2-4വയസ്സുള്ള പ്രീ- സ്കൂൾ കുഞ്ഞുങ്ങൾക്ക്\n2. യൂടുബിലും മറ്റും നോക്കി ചെറിയ പാചകങ്ങൾ നടത്താൻ പ്രോത്സാഹിപ്പിക്കുക.\n*കുഞ്ഞുങ്ങളുടെ താൽപര്യം ഏതു മേഖലയിലാണെന്ന് തിരിച്ചറിയാൻ നമുക്കീ കാലം ഉപയോഗിക്കാം.\n*അതുവഴി ആ മേഖലയിൽ കൂടുതൽ പരിശീലനം നൽകാൻ നമുക്ക് ശ്രമിക്കാം ഉദാഹരണത്തിനു നെറ്റിൽ ലഭ്യമാകുന്ന പല ട്യൂട്ടോറിയൽ ആപ്പ് ഉപയോഗിച്ചും മ്യൂസിക്കൽ ഇൻസ്ട്രമെന്റ്സ് പഠിക്കാനും ചിത്രകല അഭ്യാസിക്കാനും എന്തിനു സ്പെല്ലിംഗ് പഠിക്കാൻ വരെ നമുക്ക് കഴിയും.\nഅപ്പോൾ നമുക്ക് തുടങ്ങാം.. അവർക്കായ് നല്ലൊരു കാലം ഒരുക്കാം..


കരിനിയമങ്ങള്‍ക്കും കശ്മീരിലെ നിയന്ത്രണങ്ങള്‍ക്കുമെതിരെ ഡല്‍ഹിയില്...\nകരിനിയമങ്ങള്‍ക്കും കശ്മീരിലെ നിയന്ത്രണങ്ങള്‍ക്കുമെതിരെ ഡല്‍ഹിയില് പ്രതിഷേധ സംഗമം\n06 Oct, 2019 at 03:05 AM\nകരിനിയമങ്ങള്‍ക്കെതിരെയും ജമ്മുകശ്മീരിലെ സര്‍ക്കാര് നിയന്ത്രണങ്ങള്‍ക്കെതിരെയും ഡല്‍ഹിയില് വിവിധ സംഘടനകളുടെ പ്രതിഷേധ സംഗമം. യുഎപിഎ അടക്കമുള്ള നിയമഭേദഗതികള് വന്നതോടെ രാജ്യത്ത് സാധാരണക്കാരനടക്കം സുരക്ഷ നഷ്ടപ്പെട്ട സാഹചര്യമാണ് രൂപപ്പെട്ടതെന്ന് ആര്.ജെ.ഡി എംപി മനോജ് ജാ പറഞ്ഞു. എസ്.ഐ.ഒ, പി.യു.സി.എല്, ഫ്രട്ടേണിറ്റി മൂവ്മെന്‍റ്, എ.പി.സി.ആര്, യുണൈറ്റ‍ഡ് എഗെയ്ന്‍സ്റ്റ് ഹേറ്റ് തുടങ്ങി വിവിധ സംഘടനകളുടെ ആഭിമുഖ്യത്തിലാണ് പ്രതിഷേധ സംഗമം നടന്നത്\nയുഎപിഎ അടക്കമുള്ള നിയമ ഭേദഗതികള് രാജ്യത്ത് സാധാരണ‌ക്കാരന്‍റെ സുരക്ഷയെ തന്നെ വെല്ലുവിളിക്കുന്നതാണെന്ന് ആര്‍ജെഡി എംപി മനോജ് ജാ അഭിപ്രായപ്പെട്ടു. പ്രതിഷേധ സംഗമത്തില് പങ്കെടുത്ത് സംസാരിക്കുകയായിരുന്നു അദ്ദേഹം.\nബോളിവുഡ് സിനിമകള് ഷൂട്ട് ചെയ്യാനുള്ള സ്ഥലം മാത്രമായാണ് കശ്മീരിനെ കാണുന്നത്. കശ്മീരിലെ നിയന്ത്രണങ്ങള് ഉടന് പിന്‍വലിക്കണം. പൌരത്വ ഭേദഗതി ബില്ല് രാജ്യത്തെ വംശീയമായി വേര്‍തിരിക്കുന്നതാണ്. ഇതിന്‍റെ പേരില് ആഭ്യന്തരമന്ത്രി അമിത്ഷാ നടത്തുന്നത് വര്‍ഗീയ ആഹ്വാനമാണെന്നും പ്രതിഷേധ സംഗമം അഭിപ്രായപ്പെട്ടു.\nസുപ്രീംകോടതി അഭിഭാഷകരായ സജ്ഞയ് ഹെഗ്ഡെ, അനസ് തന്‍വീര്, മാധ്യമപ്രവര്‍ത്തകരായ പ്രശാന്ത് ടണ്ടന്, അനില് ചന്പാടിയ, ഡോ. ഗസാല ജാമില്, എസ്ഐഒ ദേശീയ പ്രസിഡന്‍റ് ലബീദ് ഷാഫി, പിയുസിഎല് നേതാവ് എന്‍ഡി പഞ്ചോലി, യുണൈറ്റഡ് എഗെയ്ന്‍സ്റ്റ് ഹേറ്റ് നേതാവ് നദീം അഹ്മദ് എന്നിവര് ചടങ്ങില് പങ്കെടുത്തു. എന്‍ആര്‍സി ഇരകളുടെ ജീവിതം പറയുന്ന സ്റ്റേറ്റ് ലെസ് ഡോക്യുമെന്‍ററിയുടെ പ്രദര്‍ശനവും നടന്നു.


Gold Rate Today, 2021 March 09: ഒരു ഗ്രാമിന് 35 രൂപയും ഒരു പവന് 280 രൂപയുമാണ് ഇന്ന് കുറഞ്ഞത്\nUpdated: March 12, 2021 12:00:11 am\nMarch 09, 2021, Petrol Diesel Price, Gold Rate, INR Exchange Rate Today: രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. തിരുവനന്തപുരം, കോഴിക്കോട്, എറണാകുളം നഗരങ്ങളിൽ ഡീസൽ വിലയിലും പെട്രോൾ വിലയിലും ഏറ്റക്കുറച്ചിലുകളുണ്ട്. കേരളത്തിൽ സ്വർണവില ഇന്ന് വീണ്ടും ഇടിഞ്ഞു. ഡോളറിനെതിരെ രൂപയുടെ മൂല്യം ഇന്നു 73.24 എന്ന നിലയിലാണ്.\nകേരളത്തിൽ സ്വർണവില കുറഞ്ഞു. ഒരു ഗ്രാമിന് 35 രൂപയും ഒരു പവന് 280 രൂപയുമാണ് ഇന്ന് കുറഞ്ഞത്. ഒരു ഗ്രാമിന് 4,165 രൂപയും ഒരു പവന് 33,320 രൂപയുമാണ് ഇന്നത്തെ വില. ഒരു ഗ്രാമിന് 4,200 രൂപയും ഒരു പവന് 33,600 രൂപയുമായിരുന്നു ഇന്നലത്തെ വില.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 73.24 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു\nWeb Title: Gold rate today 2021 march 09


500, 1000 രൂപാ നോട്ടുകള് മൂന്നു ദിവസത്തേക്ക് കൂടി ഉപയോഗിക്കാം | rupee ban | Madhyamam\nHomechevron_rightNewschevron_rightIndiachevron_right500, 1000 രൂപാ...\ndate_range 11 Nov 2016 7:47 PM GMT\n500, 1000 രൂപാ നോട്ടുകള് മൂന്നു ദിവസത്തേക്ക് കൂടി ഉപയോഗിക്കാം\nഅവശ്യസേവനങ്ങള്‍ക്കു മാത്രമായി നൽകിയ ഇളവിൻെറ സമയപരിധി നേട്ടി\nന്യൂഡൽഹി: അസാധുവാക്കിയ 500, 1000 രൂപാ നോട്ടുകള് ഉപയോഗിക്കാനുള്ള സമയപരിധി മൂന്നു ദിവസത്തേക്ക് നീട്ടി. നേരത്തേ ഇളവു നല്‍കിയ അവശ്യസേവനങ്ങള്‍ക്കു മാത്രമാണ് ഇതു ബാധകം. റെയില്‍വേ, കെ.എസ്.ആർ.ടി.സി, പെട്രോള് പമ്പുകൾ, പാല് ബൂത്തുകൾ, സര്‍ക്കാര് ആശുപത്രികള്, സര്‍ക്കാര് ഫാര്‍മസികള്, വിമാനത്താവളങ്ങൾ, ശ്മശാനങ്ങൾ എന്നിവിടങ്ങളിലാണ് ഈ നോട്ടുകൾ സ്വീകരിക്കുക. രാജ്യത്തുടനീളം ദേശീയപാതകളിൽ ടോൾ പിരിവ് നിർത്തലാക്കി കൊണ്ടുള്ള തീരുമാനം നവംബർ 14 വരെ നീട്ടിയിട്ടുണ്ട്. കേന്ദ്ര ഗതാഗത-ഷിപ്പിംഗ് മന്ത്രി നിതിൻ ഗഡ്കരിയാണ് ഇക്കാര്യം അറിയിച്ചത്.\nഒന്നരദിവസത്തിനിടെ എസ്.ബി.ഐയില് നിക്ഷേപിച്ചത് 53,000 കോടി\n500, 1000 രൂപയുടെ കറന്‍സികള് സര്‍ക്കാര് അസാധുവാക്കിയശേഷം ഒന്നരദിവസത്തിനിടെ സ്റ്റേറ്റ് ബാങ്ക് ഓഫ് ഇന്ത്യയില് നിക്ഷേപിച്ചത് 53,000 കോടി രൂപ. ഇതേസമയത്ത് 1500 കോടി രൂപയുടെ പഴയ കറന്‍സികള് മാറ്റിനല്‍കുകയും ചെയ്തു. ചൊവ്വാഴ്ച രാത്രിയോടെ പ്രധാനമന്ത്രി നിര്‍ണായക പ്രഖ്യാപനം നടത്തിയശേഷം ബുധനാഴ്ച ബാങ്കുകള് അവധിയായിരുന്നു. വ്യാഴാഴ്ച മാത്രം 31,000 കോടി രൂപ നിക്ഷേപിക്കപ്പെട്ടു. വെള്ളിയാഴ്ച ഉച്ചവരെ 22,000 കോടി രൂപയും. വെള്ളിയാഴ്ച 750 കോടി രൂപയുടെയും വെള്ളിയാഴ്ച ഉച്ചവരെ 723 കോടി രൂപയുടെയും പഴയ നോട്ടുകളാണ് മാറ്റിനല്‍കിയത്. രാജ്യത്തിന്‍െറ വിവിധ ഭാഗങ്ങളിലെ എ.ടി.എമ്മുകളില് പകുതിയോളം മാത്രമേ വെള്ളിയാഴ്ച പ്രവര്‍ത്തനസജ്ജമാക്കാന് സാധിച്ചിട്ടുള്ളൂവെന്ന് എസ്.ബി.ഐ ചെയര്‍പേഴ്സന് അരുന്ധതി ഭട്ടാചാര്യ അറിയിച്ചു. 29,000 എ.ടി.എമ്മുകളാണ് പ്രവര്‍ത്തനസജ്ജമായത്.\nബാങ്കുകളില് വെള്ളിയാഴ്ചയത്തെിയത് 4000 കോടിയുടെ അസാധു നോട്ടുകള്\nസംസ്ഥാനത്തെ 6000 ബാങ്ക് ശാഖകളിലേക്ക് വെള്ളിയാഴ്ച മാത്രം 4000 കോടിയുടെ അസാധു നോട്ടുകളത്തെിയതായി കണക്ക്. അക്കൗണ്ടുകളില് പണം നിക്ഷേപിക്കലിന് നിയന്ത്രണമില്ലാത്തതിനാല് ഏറെ അസാധു നോട്ടുകള് ബാങ്കുകളില് എത്തുന്നുണ്ട്. എ.ടി.എമ്മുകള് ഭാഗികമായെങ്കിലും പ്രവര്‍ത്തനമാരംഭിച്ചതോടെ വ്യാഴാഴ്ചയെ അപേക്ഷിച്ച് വെള്ളിയാഴ്ച ബാങ്കുകളിലെ തിരക്കില് നേരിയ കുറവുണ്ടായിരുന്നു. എന്നാല്, എ.ടി.എമ്മുകളില് പണം കുറഞ്ഞതോടെ ആളുകള് ബാങ്കുകളിലേക്ക് തള്ളിക്കയറി. ബാങ്കുകളില് പണം നിക്ഷേപിക്കലിനും ഒപ്പംതന്നെ ചില്ലറ പിന്‍വലിക്കുന്നതിനും ആളുകള് കാത്തുനില്‍ക്കുന്നത് ബാങ്കുകളുടെ മൊത്തം ഇടപാടുകളെ വൈകിപ്പിക്കുന്നുണ്ട്. എ.ടി.എമ്മുകള് കാലിയായ സാഹചര്യത്തില് വിശേഷിച്ചും.\nബാങ്കുകളില് ചില്ലറക്ക് ക്ഷാമം നേരിട്ടു തുടങ്ങിയതോടെ എ.ടി.എമ്മുകളിലും ഇതു പ്രതിഫലിച്ചു. ഇടപാടുകളുടെ വലുപ്പം പരിഗണിച്ച് ഏഴ് ലക്ഷം മുതല് 19 ലക്ഷം വരെയാണ് വിവിധ ബാങ്കുകളില് വെള്ളിയാഴ്ച ചില്ലറയത്തെിച്ചത്. പക്ഷേ, മിക്കയിടങ്ങളിലും ഇത് ഉച്ചയോടെതന്നെ കഴിഞ്ഞു. നഗരമേഖലയിലെ ബാങ്കുകള്‍ക്കാണ് കൂടുതല് ചില്ലറ ലഭിച്ചത്.\nപോസ്റ്റ് ഓഫിസുകള് ഞായറാഴ്ച പ്രവര്‍ത്തിക്കും\nപിന്‍വലിച്ച 1000, 500 രൂപ നോട്ടുകള് മാറ്റി നല്‍കുന്നതിനും പോസ്റ്റ് ഓഫിസ് സേവിങ്സ് ഇടപാടുകള്‍ക്കും ഞായറാഴ്ച കേരള തപാല് സര്‍ക്കിളിന് കീഴിലെ എല്ലാ ഹെഡ് പോസ്റ്റ് ഓഫിസുകളും സബ് പോസ്റ്റ് ഓഫിസുകളും പ്രവര്‍ത്തിക്കുമെന്ന് ചീഫ് പോസ്റ്റ് മാസ്റ്റര് ജനറല് അറിയിച്ചു.\nഡിസംബര് 30വരെ മാറ്റിയെടുക്കാവുന്നത് 4000 രൂപ മാത്രം\nഅസാധുവാക്കിയ നോട്ടുകള് ഡിസംബര് 30വരെ ഒരു തവണ മാത്രമേ മാറ്റി വാങ്ങാനാകൂ. തുകയുടെ പരിധി 4000 രൂപ വരെയായിരിക്കും. അക്കൗണ്ടില്‍നിന്ന് കൗണ്ടറിലൂടെയുള്ള ഇടപാടില് ദിവസം പരമാവധി പിന്‍വലിക്കാവുന്നത് 10,000 രൂപയും ആഴ്ചയിലെ പരിധി 20,000 രൂപയുമാണ്. അക്കൗണ്ടുകളില്‍നിന്ന് കൗണ്ടറുകളിലൂടെ പിന്‍വലിക്കലിനുള്ള ഈ നിയന്ത്രണങ്ങള് ഈമാസം 24 വരെയുണ്ടാകും. അക്കൗണ്ട് ഉടമകള്‍ക്ക് എ.ടി.എമ്മുകളില്‍നിന്ന് ഈമാസം 18വരെ ദിവസം 2000 രൂപവരെയേ പിന്‍വലിക്കാനാകൂ. 19 മുതല് ദിവസം 4000 രൂപ പിന്‍വലിക്കാം. മറ്റ് ഇടപാടുകള് കൗണ്ടറുകളില് പതിവുപോലെ നടത്താം.\nപിന്‍വലിച്ച 1000, 500 രൂപ നോട്ടുകള് പെട്രോള് പമ്പുകളില് സ്വീകരിക്കുന്നതിന് മൂന്നുദിവസംകൂടി നീട്ടിനല്‍കിയെങ്കിലും പ്രതിസന്ധി തുടരുമെന്ന് പമ്പുടമകള്. പിന്‍വലിച്ച 1000, 500 രൂപ നോട്ടുകള് പെട്രോള് പമ്പുകളില് വെള്ളിയാഴ്ചവരെ സ്വീകരിക്കാന് മാത്രമാണ് റിസര്‍വ് ബാങ്ക് അനുമതി നല്‍കിയിരുന്നത്. ആളുകള് ഈ നോട്ടുകളുമായി പെട്രോള് പമ്പുകളില് എത്തിയത് ജീവനക്കാരെ വെട്ടിലാക്കിയിരിന്നു. ബാക്കി നല്‍കാന് ആവശ്യത്തിന് ചില്ലറ നോട്ടുകളില്ലാത്തതാണ് പ്രശ്നം.


തീര്‍ഥാടകരെ വരവേല്‍ക്കാന് ശബരിമല ഒരുങ്ങി,\nWednesday, November 14, 2012 5:36 PM IST\nശബരിമല: മണ്ഡല മഹോത്സവത്തിനായി ശബരിമല അയ്യപ്പക്ഷേത്ര നട ഇന്നു തുറക്കുന്നു. നാളെ മണ്ഡലവ്രതാരംഭം കുറിക്കുന്നതോടെ ഇനിയുള്ള രണ്ടുമാസം എല്ലാവഴികളും ശബരിമലയിലേക്കാണ്.\nകാനനക്ഷേത്രമായ ശബരിമലയില് 60 ദിവസം നീളുന്ന മണ്ഡല, മകരവിളക്കു മഹോത്സവത്തിനു ദര്‍ശനത്തിനെത്തുന്നവരുടെ എണ്ണം കേരളത്തിലെ ജനസംഖ്യയിലുമധികമാണ്. കേന്ദ്രസംസ്ഥാന സര്‍ക്കാരുകളിലെ വിവിധ വകുപ്പുകളുടെ യോജിച്ചുള്ള പ്രവര്‍ത്തനമാണ് ശബരിമല തീര്‍ഥാടനത്തിന്റെ വിജയം. ഏറെ അവലോകനയോഗങ്ങള്‍ക്കും ക്രമീകരണങ്ങള്‍ക്കും ശേഷമാണ് തീര്‍ഥാടകരെ വരവേല്‍ക്കുന്നത്. എവിടെയെങ്കിലും പാളിച്ചയുണ്ടാകുന്നുവെങ്കില് അത് അപ്പോള്‍തന്നെ പരിഹരിക്കണമെന്ന് മുഖ്യമന്ത്രി ഉമ്മന് ചാണ്ടിയുടെ പ്രത്യേക നിര്‍ദേശം എല്ലാ വകുപ്പുകളിലേക്കും ലഭിച്ചിട്ടുണ്ട്.\nശബരിമലയിലേക്കെത്തുന്നവരുടെ യാത്ര സുഗമമാക്കാനും അടിസ്ഥാന ആവശ്യങ്ങള്‍ക്കു പരിഹാരം കാണാനും സുഖദര്‍ശനം സാധ്യമാക്കുന്നതിനും ആവശ്യമായ ക്രമീകരണങ്ങള്‍ക്കാണ് മുന്‍തൂക്കം നല്കുന്നത്. ദേവസ്വം, ഗതാഗതം, പോലീസ്, ആരോഗ്യം, ജലവിഭവം, റവന്യൂ, വനം, ഫയര്‍ഫോഴ്സ്, എക്സൈസ് തുടങ്ങിയ വകുപ്പുകള് ശബരിമലയുമായി ബന്ധപ്പെട്ട പ്രവര്‍ത്തനങ്ങളില് നിതാന്ത ജാഗ്രത പുലര്‍ത്തുന്നു. വകുപ്പുകളുടെ പ്രവര്‍ത്തനങ്ങള് ഏകോപിപ്പിക്കാന് ഉദ്യോഗസ്ഥരെയും നിയോഗിച്ചിട്ടുണ്ട്. റോഡുകള് പൂര്‍ണമായി ഗതാഗതയോഗ്യമാക്കിയതായി പൊതുമരാമത്ത്വകുപ്പ് അവകാശപ്പെട്ടിട്ടുണ്ട്. ഇതോടൊപ്പം യാത്ര സുഗമമാക്കാനും അപകടങ്ങള് ഒഴിവാക്കുന്നതിനുമായി മോട്ടോര് വാഹനവകുപ്പും രംഗത്തുണ്ട്.\nപമ്പയിലും സന്നിധാനത്തും സമ്പൂര്‍ണ ശുചിത്വം ഉറപ്പാക്കാനുള്ള ക്രമീകരണങ്ങളും പൂര്‍ത്തിയായി. മുന്‍വര്‍ഷത്തേതുപോലെ ശബരിമല സാനിറ്റേഷന് സൊസൈറ്റിയാണ് ഇത്തവണയും ശബരിമല ശുചീകരണം നടത്തുന്നത്. തീര്‍ഥാടനകാലത്തിനു മുന്നോടിയായുള്ള ശുചീകരണ പ്രവര്‍ത്തനങ്ങള് വിവിധ സന്നദ്ധസംഘടനകളുടെ ചുമതലയില് പൂര്‍ത്തീകരിച്ചു. സാനിറ്റേഷന് സൊസൈറ്റിയുടെ ചുമതലയില് ശുചീകരണ ജോലികള്‍ക്കു തമിഴ്നാട്ടില് നിന്നുള്ളവരെ റിക്രൂട്ട് ചെയ്തിട്ടുണ്ട്. വിശുദ്ധി സേന എന്ന പേരിലാണ് ഇവര് അറിയപ്പെടുന്നത്. പ്രത്യേക യൂണിഫോം ധാരികളായ ശുചീകരണ പ്രവര്‍ത്തകര് പമ്പ, സന്നിധാനം, തീര്‍ഥാടനപാത, നിലയ്ക്കല്, പന്തളം, എരുമേലി എന്നിവിടങ്ങളില് ഡ്യൂട്ടിക്കുണ്ടാകും.\nഭക്ഷണശാലകളിലെ ആഹാരത്തിന്റെ ശുചിത്വം, അളവ്, ഗുണമേന്‍മ, വില എന്നിവ പരിശോധിക്കുന്നതിനു റവന്യൂ, ലീഗല് മെട്രോളജി, ആരോഗ്യം, സിവില് സപ്ളൈസ് വകുപ്പുകളിലെ ഉദ്യോഗസ്ഥര് പോലീസിന്റെ കൂടി സഹകരണത്തില് പ്രത്യേക സ്ക്വാഡുകള് രൂപീകരിച്ചു പരിശോധനകള് നടത്തും. പമ്പ, സന്നിധാനം, നിലയ്ക്കല്, വടശേരിക്കര, ളാഹ, പത്തനംതിട്ട, പന്തളം പ്രദേശങ്ങളിലാണ് പ്രധാനമായും പരിശോധനകള് നടത്തുന്നത്. ശബരിമലയില് വിതരണം ചെയ്യുന്ന പ്രസാദവും ഭക്ഷ്യസുരക്ഷ പരിശോധനയ്ക്കു വിധേയമാക്കാന് നിര്‍ദേശം നല്കിയിട്ടുണ്ട്.


യുവാവ് പെട്രോള് ഒഴിച്ച് തീ കൊളുത്തിയ ധനകാര്യ സ്ഥാപന ഉടമ മരിച്ചു – Chandrika Daily\nBy chandrika Saturday July 14, 2018 10:43 am\nയുവാവ് പെട്രോള് ഒഴിച്ച് തീ കൊളുത്തിയ ധനകാര്യ സ്ഥാപന ഉടമ മരിച്ചു\nകോഴിക്കോട്: പണം ചോദിച്ചുവന്നയാള് പെട്രോള് ഒഴിച്ച് തീ കൊളുത്തിയ സ്വകാര്യ ധനകാര്യ സ്ഥാപന ഉടമ മരിച്ചു. പുതുപ്പാടി കൈതപൊയിലില് സ്വകാര്യ ധനകാര്യ സ്ഥാപനം നടത്തിയിരുന്ന കോടഞ്ചേരി കുപ്പായക്കോട്…\nകോഴിക്കോട്: പണം ചോദിച്ചുവന്നയാള് പെട്രോള് ഒഴിച്ച് തീ കൊളുത്തിയ സ്വകാര്യ ധനകാര്യ സ്ഥാപന ഉടമ മരിച്ചു. പുതുപ്പാടി കൈതപൊയിലില് സ്വകാര്യ ധനകാര്യ സ്ഥാപനം നടത്തിയിരുന്ന കോടഞ്ചേരി കുപ്പായക്കോട് സ്വദേശി സജി കുരുവിള(52)യാണ് ഗുരുതരമായി പൊള്ളലേറ്റതിനെ തുടര്‍ന്ന് മരിച്ചത്. പുലര്‍ച്ചെ നാല് മണിയോടെ മെഡിക്കല് കോളജ് ആസ്പത്രിയില് വെച്ചാണ് മരണപ്പെട്ടത്.\nകോഴിക്കോട് പുതുപ്പാടിയില് ഇന്നലെ ഉച്ചയ്ത്ത് 2.30ഓടെയാണ് സ്ഥാപന ഉടമക്കെതിരെ യുവാവിന്റെ അക്രമമുണ്ടായത്. ദേശീയ പാതയോരത്ത് ഇരുനിലക്കെട്ടിടത്തിന്റെ മുകള് നിലയിലാണ് സംഭവം നടന്നത്. രണ്ട് ലക്ഷം രൂപ ആവശ്യപ്പെട്ട് സ്ഥാപനത്തിലെത്തിയ യുവാവിനെ തിരിച്ചറിയല് രേഖകള് ഇല്ലാതെ പണം നല്‍കാനാവില്ലെന്ന് പറഞ്ഞ് മടക്കിവിട്ടതാണ് അക്രമത്തിന് കാരണം.\nമടങ്ങി പോയ യുവാവ് പിന്നീട് പെട്രോളുമായി വീണ്ടും സ്ഥാപനത്തിലെത്തി സജിയുടെ കണ്ണില് മുളക് പൊടി വിതറി ശേഷം പെട്രോള് ഒഴിച്ച് തീ കൊളുത്തുകയായിരുന്നു. സംഭവം നടക്കുമ്പോള് കുരുവിള മാത്രമായിരുന്നു സ്ഥാപനത്തിലുണ്ടായിരുന്നത്. ദേഹത്ത് തീപടര്‍ന്ന കുരുവിള, പുറത്ത് വരാന്തയിലൂടെ ഓടി കെട്ടിടത്തിന് മുകളില് നിന്ന് താഴേക്ക് ചാടുകയായിരുന്നു. റോഡരികിലെ ഓവുചാലിലേക്ക് വീണ ഇദ്ദേഹത്തെ നാട്ടുകാരാണ് ആസ്പത്രിയില് എത്തിച്ചത്.\n95 ശതമാനം പൊള്ളലേറ്റ സജിയെ ആദ്യം താമരശ്ശേരിയിലെ ആസ്പത്രിയിലും പിന്നീട് കോഴിക്കോട് മെഡിക്കല് കോളേജിലും പ്രവേശിപ്പിച്ചെങ്കിലും ഇന്ന് രാവിലെ മരിക്കുകയായിരുന്നു.


Eclipse saw skies darken | ഒരു ഇല പോലും അനങ്ങാതെ പ്രകൃതി നിശബ്ദമായി; പക്ഷികൾ ഒന്നു ചിലക്കാൻ പോലും ശ്രമിക്കാതെ നിശബ്ദരായി; പൂച്ചകൾ മാത്രം ഭ്രാന്തു കാട്ടി; ഇന്നലെ പകൽ ഇരുട്ടിയപ്പോൾ സംഭവിച്ചത് - MarunadanMalayalee.com\nMarch 21, 201509:19 AM IST Permalink\nഅപൂർവ്വ ദൃശ്യവിരുന്നൊരുക്കി ഇന്നലെ ഉണ്ടായ സൂര്യഗ്രഹണം മനുഷ്യർ കണ്ട് ആസ്വദിച്ചപ്പോൾ പട്ടികളും പൂച്ചകളും പക്ഷികളും മറ്റു വളർത്തു മൃഗങ്ങളുമെല്ലാം ഈ ഗ്രഹണത്തെ എങ്ങനെ കണ്ടു എന്നറിയുന്നതിൽ ആശ്ചര്യമുണ്ടാകും. മനുഷ്യർക്ക് ഗ്രഹണം എങ്ങനെ അനുഭവപ്പെട്ടുവെന്നതിനെ കുറിച്ചാണ് ഇതുവരെ വന്ന റിപ്പോർട്ടുകളെല്ലാം പറഞ്ഞത്. ഈ ജീവജാലങ്ങളിൽ നിന്നും സമ്മിശ്ര പ്രതികരണമാണ് പൊതുവെ ഉണ്ടായത്. രാവിലെ അല്പ നേരത്തേക്ക് ഒന്ന് ഇരുട്ടിയപ്പോൾ പല മൃഗങ്ങളും ആശയക്കുഴപ്പത്തിലാകുകയാണുണ്ടായത്. തങ്ങളുടെ വളർത്തു മൃഗങ്ങൾക്ക് ഗ്രഹണ സമയത്ത് എന്തു സംഭവിച്ചെന്ന് വ്യക്തമാക്കി പലരും ട്വീറ്റ് ചെയ്തു. ചിലർ തങ്ങളുടെ പൂച്ചകൾ കിറുക്കു കാട്ടിയതായും നായകൾ ആശയക്കുഴപ്പത്തിലായതായും പലയിടത്തും പക്ഷികൾ നിശബ്ദരായതായും പറയുന്നു. തങ്ങളുടെ വളർത്തു മൃഗങ്ങളിൽ ഭാവമാറ്റമൊന്നും ഉണ്ടായില്ലെന്ന് ചിലരും ട്വീറ്റ് ചെയ്തു.\nമൂങ്ങകൾ ജാഗരൂകരാകുമെന്നും ആടുകൾ ഉറക്കം തൂങ്ങുമെന്നും പാറ്റകളുടെ പറക്കൽ ഗതിമാറുമെന്നും നേരത്തെ മൃഗ വിദഗ്ദ്ധർ മുന്നറിയിപ്പു നൽകിയിരുന്നു. ഇതേ തുടർന്ന് മൃഗശാലകളിൽ വേണ്ട മുൻകരുതലുകളും സ്വീകരിച്ചിരുന്നു. ലണ്ടൻ സൂവിലെ ചിത്രശലഭങ്ങളുടെ വാസ സ്ഥലത്ത് പ്രകാശ വിതാനം ക്രമീകരിച്ചിരുന്നെങ്കിലും ഗ്രഹണ സമയത്ത് ഈ ജീവികളിൽ ഭാവമാറ്റമൊന്നും കണ്ടില്ലെന്ന് സൂ അധികൃതർ പറയുന്നു. ലണ്ടനിൽ ഇന്നലെ പൊതുവെ മേഘാവൃതവും ഇരുണ്ടതുമായ കാലാവസ്ഥയായിരുന്നതിനാവാം ഇതെന്നും പറയപ്പെടുന്നു. എഡിൻബറോ സൂവിലും മൃഗങ്ങളിൽ അസാധാരണ ഭാവമാറ്റം പ്രകടമായിട്ടില്ലെന്ന് ദി റോയൽ സുവോളജിക്കൽ സൊസൈറ്റി സ്‌കോട്‌ലാന്റ് വ്യക്തമാക്കി.\nവജ്രമോതിരം പോലെ ആ കാഴ്ച; പട്ടാപ്പകൽ സായം സന്ധ്യയാപ്പോൾ നൂറ്റാണ്ടിലെ വിസ്മയം മലയാളിക്ക് നൽകിയത് പുതു അനുഭവം; ആദ്യം അത്ഭുതം കണ്ടത് ചെറുവത്തൂരിൽ; 9.26 മുതൽ 9.30 വരെ സൂര്യന്റെ 90 ശതമാനവും ചന്ദ്രന്റെ നിഴലിൽ മറഞ്ഞപ്പോൾ ആകാശം സാക്ഷിയായത് അപൂർവ്വ നിമിഷങ്ങൾക്ക്; കൺകുളിർകെ നൂറ്റാണ്ടിലെ രണ്ടാമത്തെ ഗ്രഹണം കണ്ട് കേരളം; സൂര്യബിംബത്തിന്റെ 87 മുതൽ 93 ശതമാനം വരെ മറയുന്ന അത്ഭുതക്കാഴ്ച ശാസ്ത്ര കുതുകികൾക്ക് നൽകിയത് പുതു അനുഭവം\nഗ്രഹണ സമയത്ത് കാറ്റിന്റെ ഗതിമാറുകയും ഇരുട്ട് പരക്കുകയും പക്ഷികളെല്ലാം നിശബ്ദരായി എങ്ങോ പോയി ഒളിച്ചെന്നും സ്റ്റഫോഡ്ഷയറിലെ റിസ്‌കിജി ട്വീറ്റ് ചെയ്തു. ഗ്രഹണം അവസാനിച്ചപ്പോൾ പക്ഷികൾ വീണ്ടും ചിലച്ചു തുടങ്ങിയെന്നും ഇദ്ദേഹം പറയുന്നു. മിക്കടയിടങ്ങളിലും പക്ഷികൾ നിശബ്ദരായതായി ട്വീറ്റുകളിൽ നിന്ന് വ്യക്തമാണ്. ഗ്രഹണ സമയത്ത് സാധാരണ പക്ഷികളെല്ലാം നിശബ്ദരാകുകയും കൂടുതൽ ഉയർന്ന മരങ്ങളിലേക്കോ സുരക്ഷിതമായ ഒറ്റപ്പെട്ട സ്ഥലങ്ങളിലേക്കോ ചേക്കേറുമെന്ന് നേരത്തെ കാംബ്രിജ് യൂണിവേഴ്‌സിറ്റിയിലെ അനിമൽ വെൽഫയർ എമിററ്റസ് പ്രൊഫസർ ഡൊനാൾഡ് ബ്രൂം പറഞ്ഞിരുന്നു. വളർത്തു മൃഗങ്ങൾ മേഞ്ഞു നടക്കുന്നത് നിർത്തി രാത്രികാലങ്ങളിലെന്ന പോലെ കൂട്ടിലേക്കു മടങ്ങുമെന്നും അദ്ദേഹം പറഞ്ഞിരുന്നു.\nരാവിലെ 9.30ഓടെ ബ്രിട്ടനിൽ ദൃശ്യമായ ഗ്രഹണത്തോടൊപ്പം പലയിടത്തും ഉഗ്രൻ കാറ്റു വീശുകയും താപനില താഴുകയും ചെയ്തു. 10.30ഓടെ അവസാനിച്ച ഈ ദൃശ്യം പലയിടത്തും കനത്ത മൂടൽ മഞ്ഞുണ്ടായതിനെ തുടർന്ന് പലർക്കും കാണാനായില്ല. ഇനി ഇത്തരത്തിൽ വലിയ സൂര്യഗ്രഹണം 2026ലെ ഉണ്ടാകുവെന്ന് ശാസ്ത്രജ്ഞർ പറയുന്നു.


കോവിഡ് 19 നെ നേരിടാന് ലഡാക്കില് നിന്നും ' ഇന്‍ഫെക്ഷന് ഫ്രീ ടാപ്പുകള്' House Plan | Veedu| Veed |Homestyle |Manoramaonline| Manoramanews\nകോവിഡ് 19; രോഗപ്പകർച്ച തടയാൻ 'ഇൻഫക്‌ഷൻ ഫ്രീ' ടാപ്പുമായി യുവാവ്\nമനോരമ ലേഖകൻ April 03, 2020 08:28 AM IST\nകോവിഡ്-19 നെ ചെറുക്കാന് ഏറ്റവും പ്രധാനമായി വേണ്ടത് വ്യക്തിശുചിത്വമാണ്. ഇടക്കിടെ കൈകള് സോപ്പും സാനിറ്റയിസറും ഉപയോഗിച്ച് ശുചിയാക്കേണ്ടത് അതിനാല് അത്യാവശ്യമാണ്. 20 സെക്കന്റ് നേരമാണ് കൈകള് കഴുകേണ്ടത് എന്നാണു ഡോക്ടർമാർ നിര്‍ദേശിക്കുന്നത്. എന്നാല് ജലം പാഴാക്കുക, അഴുക്ക് പുരണ്ട കൈകള് കൊണ്ട് തുറന്ന ടാപ്പ് വീണ്ടും വൃത്തിയാക്കിയ ശേഷം തൊടുക എന്നിങ്ങനെയുള്ള പ്രശ്നങ്ങള് ഇതിലുണ്ട്. രോഗികളുമായി എപ്പോഴും അടുത്തിടപഴകുന്ന ഡോക്ടർമാർ, നേഴ്സുമാര് തുടങ്ങിയ ആരോഗ്യപ്രവര്‍ത്തകര്‍ക്ക് ഇത് വെല്ലുവിളിയാണ്.\nഇവര്‍ക്ക് ഉപകാരപ്രദമായ ഒരു കണ്ടുപിടുത്തവുമായി വന്നിരിക്കുകയാണ് തംചോസ് ഗുമ്മറ്റ് എന്ന 35 കാരന്. ലഡാക്ക് സ്വദേശിയാണ് ഇദേഹം. പൈപ്പില് തൊടാതെ തന്നെ കൈകള് കഴുകാന് സാധിക്കുന്ന ' ഇന്‍ഫെക്ഷന് ഫ്രീ ടാപ്പ് ' ആണ് ഇത്. സ്റ്റീല് കൊണ്ട് നിര്‍മ്മിച്ച ഈ പൈപ്പിന്റെ താഴെയായി രണ്ടു ഫൂട്ട് പ്രസ്സുകള് ഉണ്ട്. അതില് ഒന്നില് ചവിട്ടിയാല് കൈ കഴുകാനുള്ള ലിക്വിഡ് ലഭിക്കും. രണ്ടാമത്തെതിൽ ചവിട്ടിയാല് വെള്ളം ലഭിക്കും. വെള്ളം പാഴാകാതെയിരിക്കാന് ഇതില് ഒരു സംവിധാനം ഒരുക്കിയിട്ടുണ്ട്. ഫൂട്ട് പ്രസ്സില് കാലുകള് അമര്‍ത്തിയാല് മാത്രമേ വെള്ളത്തിനു ഫ്ലോ കൂടുകയുള്ളൂ ഈ പൈപ്പില്. ഇതുമൂലം വെള്ളം അമിതമായി പാഴാകുകയുമില്ല എന്ന് തംചോസ് ഗുമ്മറ്റ് പറയുന്നു.\n20 സെക്കന്റ് കൈകള് കഴുകുമ്പോള് സാധാരണ പാഴാകുന്ന വെള്ളത്തിന്റെ 80% ഈ പൈപ്പിലൂടെ ലാഭിക്കാം. 'ലേ'യിലെ സോനം മെമ്മോറിയല് ആശുപത്രിയില് നിലവില് ഈ പൈപ്പ് ഫിക്സ് ചെയ്തു കഴിഞ്ഞു. നിലവില് തനിക്ക് വേറെയും ഓര്‍ഡറുകള് ലഭിച്ചു കഴിഞ്ഞു എന്ന് തംചോസ് ഗുമ്മറ്റ് പറയുന്നു.\nEnglish Summary- Corona Infection Free Tap


പതിനാറുകാരിയെ പീഡിപ്പിച്ച സംഭവത്തില് പ്രതിയെ സംരക്ഷിക്കുന്ന മന്ത്രി ജലീലിന്റെ നിലപാടിനെതിരെ രൂക്ഷ വിമര്‍ശനവുമായി എസ്. ശാരദക്കുട്ടി – Chandrika Daily\nBy chandrika Tuesday May 7, 2019 14:03 pm\nപതിനാറുകാരിയെ പീഡിപ്പിച്ച സംഭവത്തില് പ്രതിയെ സംരക്ഷിക്കുന്ന മന്ത്രി ജലീലിന്റെ നിലപാടിനെതിരെ രൂക്ഷ വിമര്‍ശനവുമായി എസ്. ശാരദക്കുട്ടി\nവളാഞ്ചേരിയിലെ എല്‍ഡിഎഫ് കൗണ്‍സിലര് പതിനാറുകാരിയെ പീഡിപ്പിച്ച സംഭവത്തില് പ്രതി ഷംസുദ്ദീനെ സംരക്ഷിക്കുന്ന മന്ത്രി കെടി ജലീലിന്റെ നിലപാടിനെ രൂക്ഷമായ ഭാഷയില് വിമര്‍ശിച്ച് എഴുത്തുകാരി എസ്. ശാരദക്കുട്ടി. പതിനാറുകാരിയെ…\nവളാഞ്ചേരിയിലെ എല്‍ഡിഎഫ് കൗണ്‍സിലര് പതിനാറുകാരിയെ പീഡിപ്പിച്ച സംഭവത്തില് പ്രതി ഷംസുദ്ദീനെ സംരക്ഷിക്കുന്ന മന്ത്രി കെടി ജലീലിന്റെ നിലപാടിനെ രൂക്ഷമായ ഭാഷയില് വിമര്‍ശിച്ച് എഴുത്തുകാരി എസ്. ശാരദക്കുട്ടി.\nപതിനാറുകാരിയെ പീഡിപ്പിച്ച സംഭവത്തില് മന്ത്രി കെടി ജലീലിനെതിരെ പെണ്‍കുട്ടിയുടെ ബന്ധുക്കള് ആരോപണം ഉയര്‍ത്തിയിരുന്നു. പ്രതി ഷംസുദ്ദീനെ ജലീല് സംരക്ഷിക്കുകയാണെന്നും പ്രതിക്ക് രാജ്യം വിടാന് മന്ത്രി ഒത്താശ ചെയ്തന്നുമുള്ള ആരോപണം ശക്തമാണ്. ഇതിനിടെയാണ് ഇടതുപക്ഷ സഹയാത്രിക കൂടിയായ എഴുത്തുകാരി ശാരദക്കുട്ടി ടീച്ചറുടെ വിമര്‍ശനം വൈറലാവുന്നത്. ഫെയ്‌സ് ബുക്കിലൂടെയാണ് ടീച്ചറുടെ വിമര്‍ശനം. കെഎം ഷാജഹാന്റെ പോസ്റ്റിന് മറുപടിയുമായി സാഹചര്യ തെളിവും റഫറന്‍സുമായി പോസ്റ്റ തെളിവായി വെച്ചാണ് ശാരദക്കുട്ടിയുടെ കുറിപ്പ്..\nപ്രതിയ്‌ക്കൊപ്പം കെടി ജലീല് പ്രതിക്കൊപ്പം നടത്തിയ യാത്രകളും മന്ത്രിയുടെ ഔദ്യോഗിക യാത്രകളില് പോലും ഷംസുദ്ദീന് ഒപ്പം ചേര്‍ന്ന ചിത്രങ്ങളും വിടി ബല്‍റാം എംഎല്‍എ ഉള്‍പ്പെടെയുള്ളവര് സോഷ്യല് മീഡിയയില് പങ്കുവെച്ചിരുന്നു. ഇത് ജലീലിനെ പ്രതിരോധത്തിലാക്കുകയും നിരവധി ന്യായീകരണങ്ങളുമായി മന്ത്രി രംഗത്തെത്തുകയും ചെയ്തിരുന്നു.\nപ്രതിയെ സംരക്ഷിക്കുന്ന അധികാര നിലപാടിനെ രൂക്ഷമായ ഭാഷയില് വിമര്‍ശിക്കുകയാണ് എഴുത്തുകാരി.\nശാരദക്കുട്ടിയുടെ ഫേസ്ബുക്ക് കുറിപ്പ് വായിക്കാം...\nലൈംഗിക വൈകൃതം ബാധിച്ചവര് അധികാരത്തിന്റെ തണല് പറ്റി നടത്തുന്ന സ്ത്രീ പീഡനങ്ങള് ഇന്നും ഇന്നലെയും തുടങ്ങിയതല്ല.അക്രമാസക്തമായ ഉദ്ധൃത ലിംഗത്തിന് ഇടത് / വലത്/സംഘി, ജാതി മത ഭേദവുമില്ല. അധികാരപ്രമത്തതയുടെ ഉദ്ധൃതലിംഗങ്ങള്‍ക്ക് ഒന്നേ നിറമുള്ളു. കടുത്ത സ്ത്രീവിരുദ്ധതയുടെ നിറമാണത്.\nപീഡനം നടത്തുന്നവരെ, അതിന് ഒത്താശ ചെയ്തു കൊടുക്കുന്നവരെ പക്ഷം നോക്കി സംരക്ഷിക്കുന്ന രീതിയാണ് ഏതു ഭരണകൂടവും എല്ലാക്കാലത്തും ചെയ്തു കൊണ്ടിരിക്കുന്നത്. സ്ത്രീ വര്‍ഗ്ഗത്തെ അപമാനിക്കാത്ത ഒരു ഭരണകക്ഷിയും പ്രതിപക്ഷ കക്ഷിയും ഇവിടെയില്ല. ഒന്നിനെത്തന്നെയാണ് രണ്ടായും മൂന്നായും ഒക്കെ നമ്മള് കണ്ടുകൊണ്ടിരിക്കുന്നത്. ആണ്‍ശരീരത്തിനുള്ളില് ആ ശത്രു കുടി കൊള്ളുന്നിടത്തോളം സ്ത്രീക്ക് ഈ യുദ്ധം തുടരുക തന്നെ വേണ്ടി വരും.\nഒരു പെണ്‍കുട്ടി പീഡിപ്പിക്കപ്പെടുമ്പോള്, മറ്റു കുറെ സ്ത്രീകളുടെ പേരെഴുതി അവരെവിടെ, അവരുടെ നാവെവിടെ എന്നു ചോദിച്ചു വരുന്നവരോടാണ് പറയുന്നത്. ഇതൊന്നും നിങ്ങളെ ബാധിക്കുന്ന വിഷയമല്ലേ? പെണ്‍കുട്ടികള്‍ക്കു വേണ്ടി, സ്ത്രീ നീതിക്കുവേണ്ടി തലതല്ലി പൊളിക്കേണ്ടത് ‘ചില ‘സ്ത്രീകളുടെ മാത്രം ബാധ്യതയാണെന്ന് കരുതുന്ന നിങ്ങളുടെ അലസതക്കും കുബുദ്ധിക്കും നീചരാഷ്ട്രീയ ലക്ഷ്യങ്ങള്‍ക്കും ഒരു പീഡകന് കൊടുക്കുന്ന അതേ മാന്യത മാത്രമേ നല്‍കാനാകൂ. നെഞ്ചില് കിഞ്ചില് കിടയ്ക്കും ആ കുടിലതക്കൊന്നു വേറേ തൊഴുന്നേന്.\nസമഗ്രമായ ഒരു പൊതു ഇടപെടലിലൂടെയല്ലാതെ ഈ ദുരവസ്ഥ പരിഹരിക്കപ്പെടുകയില്ലെന്നറിഞ്ഞിട്ടും തലയിട്ടടിച്ചു ബഹളമുണ്ടാക്കേണ്ടി വരുന്നു സ്ത്രീകള്‍ക്ക്. അങ്ങനെ ഒച്ചവെച്ചു കൊണ്ടേയിരിക്കുന്ന സ്ത്രീകളെത്തന്നെയാണ്‌ല്ലോ പിന്നെയും പിന്നെയും നിങ്ങള് കുറ്റപ്പെടുത്തുന്നത്. നിങ്ങള് ആണുങ്ങളുടെ നീചമായ രാഷ്ട്രീയ വൈരം നിലനില്‍ക്കുന്നിടത്തോളം ഇവിടെ ഇരകളായ സ്ത്രീകളും അവര്‍ക്കൊപ്പം നിന്നു പ്രതികരിക്കുന്ന സത്രീകളും കൂടുതല് കൂടുതല് യുദ്ധസജ്ജരാവുകയാണ്.\nആത്യന്തികമായി നിങ്ങളാരും സ്ത്രീ സുരക്ഷ ആഗ്രഹിക്കുന്നില്ല. അടിസ്ഥാനപരമായിത്തന്നെ സ്ത്രീപീഡകരാണ് നിങ്ങളും. സ്ത്രീയുടെ ഛിന്നഭിന്നമാക്കപ്പെടുന്ന ആത്മാഭിമാനവും ലൈംഗികതയും രാഷ്ട്രീയായുധമാക്കുന്നവരെ ആരെയും ഞാന് വെറുക്കുന്നു, ഭയക്കുന്നു. നിങ്ങള്‍ക്കെതിരെ കൂടിയാണ് ഞങ്ങളുടെ യുദ്ധം.\nReference, സാഹചര്യം ഒക്കെ കമന്റ് ബോക്‌സിലുണ്ട്\nCategories: Culture, More, News, Views Tags: child abuse, Dr Kt Jaleel, S Saradakkutty, SHAMSUDDEEN


ജോലി ക്ഷേത്രത്തിൽ പൂജാരി; ഇഷ്ടം ഓഫ് റോഡ് യാത്രകളോട്; വിസ്മയിപ്പിക്കും ഈ യുവാവിന്റെ ജീവിതം | off road rider unni krishnan\nജോലി ക്ഷേത്രത്തിൽ പൂജാരി; ഇഷ്ടം ഓഫ് റോഡ് യാത്രകളോട്; വിസ്മയിപ്പിക്കും ഈ യുവാവിന്റെ ജീവിതം\nസീന ആന്റണി November 22, 2019 10:47 AM IST\n2013ൽ ഉണ്ണികൃഷ്ണൻ നാരായണൻ എന്ന ഇരുപത്തിയഞ്ചുകാരൻ നാൽപ്പതിനായിരം രൂപ മാസശമ്പളമുള്ള ജോലി ഉപേക്ഷിച്ച് യാത്ര ചെയ്യാൻ തീരുമാനിച്ചപ്പോൾ പിന്തിരിപ്പിക്കാൻ നിരവധി പേരുണ്ടായിരുന്നു. എന്നാൽ, ശീതികരിച്ച മുറിയിലിരുന്നു ടാർഗറ്റ് പൂർത്തിയാക്കി മാസശമ്പളം വാങ്ങുന്നതിനെക്കാൾ, ദിവസത്തെയും സമയത്തെയും കുറിച്ചുള്ള ആകുലതകളില്ലാതെ യാത്ര ചെയ്യുന്നതിലായിരുന്നു ഉണ്ണികൃഷ്ണനു സന്തോഷം. അതിനാൽ, ഉണ്ണികൃഷ്ണന് മറിച്ചൊന്നും ചിന്തിക്കാനുണ്ടായിരുന്നില്ല.\nജോലി രാജി വച്ച് നേരെ ഉത്തരാഖണ്ഡിലേക്ക് വണ്ടി പിടിച്ചു. മൂന്നു മാസം നീണ്ട ഉത്തരാഖണ്ഡ് യാത്രയ്ക്കു ശേഷം ഉണ്ണികൃഷ്ണൻ ഒന്നുറപ്പിച്ചു, യാത്ര തന്നെ ജീവിതം. അതിനു തടസമുണ്ടാക്കാത്ത ജോലി വേണം. അങ്ങനെയാണ് ഉണ്ണികൃഷ്ണൻ നാരായണൻ എന്ന യുവാവ് പൂജാരിയായത്. വൈക്കത്തിനടത്തുള്ള ആയാങ്കുടി മഹാദേവക്ഷേത്രത്തിലെ മേൽശാന്തിയാണ് ഇപ്പോൾ ഉണ്ണികൃഷ്ണൻ. ഓഫ് റോഡ് ബൈക്ക് റൈഡിങ് ഭ്രമമുള്ള സഞ്ചാരിയായ പൂജാരി.\nജീവിതം മാറ്റി മറിച്ച ഉത്തരാഖണ്ഡ് യാത്ര\nകൊച്ചിയിലെ ഇൻഫോ പാർക്കിലായിരുന്നു ജോലി. സത്യത്തിൽ വലിയ വിഷാദാവസ്ഥയാണ് ജോലി നൽകിയത്. അങ്ങനെയാണ് ജോലി വിടുന്നത്. നേരെ പോയത് ഉത്തരാഖണ്ഡിലേക്കായിരുന്നു. കാൽനടയായി ഉത്തരാഖണ്ഡ് മുഴുവൻ കറങ്ങി. ഗൗരവമായ യാത്രകളുടെ തുടക്കം അവിടെ നിന്നാണ്. 18 വയസു മുതൽ യാത്രകൾ ചെയ്യുമായിരുന്നു. ലൈസൻസ് കിട്ടിക്കഴിഞ്ഞപ്പോൾ മുതൽ ബൈക്കിലുള്ള കറക്കങ്ങൾ തുടങ്ങി. കേരളത്തിലുള്ള അത്യാവശ്യം ഓഫ് റോഡ് വഴികളൊക്കെ സഞ്ചരിച്ചു.\nപക്ഷെ, അതിൽ നിന്നൊക്കെ വ്യത്യസ്തമായിരുന്നു ഉത്തരാഖണ്ഡ് യാത്ര. സ്വന്തം വഴി കണ്ടെത്തിയ യാത്ര എന്നൊക്കെ പറയാവുന്ന തരത്തിലൊരു അനുഭവമായിരുന്നുവത്. ഏകദേശം 90 ദിവസം കൊണ്ട് ഉത്തരാഖണ്ഡ് നടന്നു കണ്ടു. വലിയ പണച്ചെലവൊന്നും ആ യാത്രയ്ക്ക് വേണ്ടി വന്നില്ല. ക്ഷേത്രങ്ങളിലോ ആശ്രമങ്ങളിലോ രാത്രി തങ്ങും. അവിടെ നിന്നു കിട്ടുന്ന ഭക്ഷണം കഴിക്കും. പിന്നീടാണ് ഞാൻ ചെയ്തത് ഹിച്ച്ഹൈക്കിങ് (hitch-hiking) ആണെന്ന് തിരിച്ചറിഞ്ഞത്.\nനീണ്ട അവധി തരുന്ന ജോലി\nഉത്തരാഖണ്ഡിൽ നിന്ന് തിരിച്ചപ്പോൾ തന്നെ യാത്രകൾ ഇനിയും തുടരണമെന്നു തീരുമാനിച്ചിരുന്നു. അതിനു സഹായിക്കുന്ന ഒരു ജോലിയായിരുന്നു അന്വേഷിച്ചത്. കുടുംബപരമായി പൂജാകർമങ്ങൾ ചെയ്യുന്നവരാണ് ഞങ്ങൾ. അച്ഛൻ പൂജാരി ആയിരുന്നു. കുലത്തൊഴിൽ ഇതാണെന്നു പറയാം. മറ്റു ജോലികളിൽ യാത്ര ചെയ്യാൻ നീണ്ട അവധി കിട്ടുന്നത് പ്രയാസകരമാണ്. അതുകൊണ്ടാണ് അത്തരം ജോലികൾ വിട്ട് കുലത്തൊഴിൽ സ്വീകരിച്ചത്.\nആദ്യം മറ്റൊരു ക്ഷേത്രത്തിലായിരുന്നു. രണ്ടു വർഷം മുൻപാണ് ആയാങ്കുടി മഹാദേവക്ഷേത്രത്തിലേക്ക് വരുന്നത്. യാത്രകൾ പോകുമ്പോൾ എനിക്കു പകരം മറ്റൊരാളെ പൂജാകർമങ്ങൾ ഏൽപിച്ചാണ് പോകുക. മറ്റു ജോലിയിലൊന്നും ഇങ്ങനെ ഏൽപിച്ചു പോകൽ സാധിക്കില്ലല്ലോ!\nബൈക്കിൽ ഇന്ത്യൻ പര്യടനം\nരണ്ടു വർഷം മുൻപാണ് ബൈക്കിൽ ഇന്ത്യൻ പര്യടനത്തിന് ഇറങ്ങിത്തിരിച്ചത്. തീരദേശം പിടിച്ചായിരുന്നു യാത്ര തുടങ്ങിയത്. മഹാരാഷ്ട്ര, ഗുജറാത്ത്, രാജസ്ഥാൻ, പഞ്ചാബ് അങ്ങനെ കയറി കശ്മീർ കടന്ന് ഇന്ത്യയുടെ കിഴക്കൻ സംസ്ഥാനങ്ങളിലേക്കു വന്നു. അവിടെ നിന്ന് നേപ്പാളിലേക്കു പോയി.\nഅവിടെ നിന്ന് 28 ദിവസം നീണ്ടു നിന്ന അന്നപൂർണ സർക്യൂട്ട് ഓഫ് റോഡ് ബൈക്ക് യാത്ര. മൊത്തം യാത്ര ചെയ്യാൻ 120 ദിവസമെടുത്തു. അന്നപൂർണ സർക്യൂട്ട് യാത്രയിൽ എനിക്കൊപ്പം തിരുവനന്തപുരത്തു നിന്നുള്ള അംജദ് എന്ന റൈഡർ സുഹൃത്തുമുണ്ടായിരുന്നു. രണ്ടു ബൈക്കിലാണ് ഞങ്ങൾ പൊഖ്റയിൽ നിന്ന് അന്നപൂർണയിലേക്ക് പോയത്.\nബൈക്ക് യാത്ര അതിസാഹസികം\nനമ്മുടെ അഗസ്ത്യാർകൂടം പോലെ നേപ്പാളിലെ ഒരു മലനിരയാണ് അന്നപൂർണ. ട്രെക്കിങ് ചെയ്യുന്നവരുടെ പറുദീസ എന്നറിയപ്പെടുന്ന സ്ഥലം. അന്നപൂർണയിലെ സസ്യജാലങ്ങൾ മുഴുവനും വലിയ ഔഷധഗുണമുള്ളതാണ്. അവിടത്തെ അരുവികളിലെ വെള്ളം കുടിച്ചാൽ പോലും അതിന്റെ വ്യത്യാസം അനുഭവിച്ചറിയാൻ കഴിയും. ട്രെക്കിങ് ചെയ്യാനും വലിയ ബുദ്ധിമുട്ടാണ് ഇവിടെ. നടന്നു കയറാൻ തന്നെ ബുദ്ധിമുട്ടുള്ള ഈ സ്ഥലത്തേക്കാണ് ബൈക്കിൽ ഞങ്ങളെത്തുന്നത്.\nഓഫ് റോഡ് യാത്ര എപ്പോഴും എനിക്ക് ഹരമായിരുന്നു. അതുകൊണ്ട് അന്നപൂർണ സർക്യൂട്ട് ഒരു വെല്ലുവിളിയായി ഏറ്റെടുത്തു. പലയിടത്തും ചെങ്കുത്തായ കയറ്റങ്ങളൊക്കെയുണ്ട്. തുടർച്ചയായി ബൈക്കിൽ പോകാൻ കഴിയില്ല. ബൈക്കിലും നടന്നുമൊക്കെയാണ് യാത്ര പൂർത്തിയാക്കിയത്. മുഴുവൻ സ്ഥലങ്ങളിലേക്കും ബൈക്ക് എത്തിക്കാൻ പറ്റില്ല. അവിടേക്ക് കാൽനടയായി എത്തുന്നവർ ബൈക്കിൽ പോകുന്ന ഞങ്ങളെ കണ്ട് കൗതുകത്തോടെ അടുത്തു വന്നു സംസാരിക്കും. ചില വിദേശികളായ യാത്രികർ ഞങ്ങൾക്ക് സമ്മാനമൊക്കെ നൽകി.\nഅന്നപൂർണ സർക്യൂട്ട് 28 ദിവസമെടുത്താണ് പൂർത്തിയാക്കിയത്. സത്യത്തിൽ അതു നടന്നു കയറാൻ ഇത്രയും ദിവസങ്ങളുടെ ആവശ്യമില്ല. പക്ഷേ, ഞങ്ങൾ കുറച്ചു ദൂരം സഞ്ചരിച്ച് അവിടെ ടെന്റ് കെട്ടി താമസിക്കും. അതിനടുത്തുള്ള സ്ഥലങ്ങൾ എല്ലാം നടന്നു കാണും. ഭക്ഷണമെല്ലാം തനിയെ ഉണ്ടാക്കി കഴിക്കുകയായിരുന്നു.\nചെറിയൊരു സ്റ്റൗ കയ്യിൽ കരുതിയിരുന്നു. പോകുന്ന വഴികളിലൊന്നും വഴിവിളക്കൊന്നും ഇല്ല. അതിനാൽ നല്ലപോലെ നേരം വെളുത്തിട്ടാണ് യാത്ര തുടങ്ങുക. ഏകദേശം മൂന്നു നാലു മണിയോടെ എവിടെയങ്കിലും തമ്പടിക്കും. പിന്നെ ഭക്ഷണം ഉണ്ടാക്കി കഴിച്ചു വിശ്രമിക്കും. ചെറിയ ഗ്രാമങ്ങൾ നിരവധിയുണ്ട് ഈ വഴികളിൽ. പാചകത്തിനുള്ള സാധനങ്ങൾ ഇവിടെ നിന്നു കിട്ടും. അവിടെയുള്ളവർക്ക് ഇംഗ്ലിഷും ഹിന്ദിയും അറിയാം. അതിനാൽ ആശയവിനിമയത്തിന് ബുദ്ധിമുട്ടിയില്ല.\nഅന്നപൂർണ യാത്രക്കിടയിൽ നേപ്പാളിലെ പുരാതന ഗോത്രവിഭാക്കാരായ ഗുരുങ് ഗോത്രവംശജർക്കൊപ്പം കുറച്ചു ദിവസങ്ങൾ ചെലവഴിക്കാൻ കഴിഞ്ഞു. കിഴക്കാംതൂക്കായ മലഞ്ചെരിവുകളിൽ നിന്ന് തേൻ ശേഖരിക്കുന്ന ശിക്കാരികളാണ് ഇവർ. അതിസാഹസികമായാണ് ഇവർ തേൻ ശേഖരിക്കുന്നത്. മുള കൊണ്ട് ഏണിയുണ്ടാക്കി അതു കെട്ടിയിട്ട് അതിൽ തൂങ്ങിക്കിടന്നാണ് തേൻ എടുക്കുന്നത്.\nഅവരുടെ കൂടെ തേനെടുക്കുന്നത് കാണാൻ പോകാൻ കഴിഞ്ഞു. അതൊരു ഭയങ്കര അനുഭവമായിരുന്നു. ഒരു സുരക്ഷാക്രമീകരണവും ഇല്ലാതെയാണ് ഇവർ തേൻ എടുക്കുന്നത്. പ്രകൃതിയുമായി അത്രയും ഇടപെഴുകി ജീവിക്കുന്നവർ ആയതുകൊണ്ട് അവർ സ്വാഭാവികമായി അതു ചെയ്യുന്നു.\nമരണത്തെ മുന്നിൽ കണ്ടപ്പോൾ\nഒരു റിവർ ക്രോസിങ് ചെയ്തതാണ് ഈ യാത്രയിലെ മറ്റൊരു മറക്കാനാവാത്ത സംഭവം. ബൈക്കിൽ ഒരു ചെറിയ പുഴ മുറിച്ചു കടക്കണമായിരുന്നു. ഞങ്ങൾ പുഴയിലേക്ക് ബൈക്കുമായി ഇറങ്ങുമ്പോൾ ജലനിരപ്പ് സാധാരണ നിലയിലായിരുന്നു. പക്ഷേ, ഏതാണ്ട് മധ്യഭാഗത്ത് എത്തിയപ്പോൾ പുഴയിലെ നീരൊഴുക്ക് കൂടി. ഒരു വലിയ പാറ ഒഴുകി വന്നു ബൈക്കിൽ തട്ടി നിന്നു. വണ്ടി അവിടെ കുടുങ്ങിയ അവസ്ഥയിലായി.\nഒഴുക്കിൽപ്പെട്ട് മരിച്ചു പോകുമോ എന്നു പോലും തോന്നി. വല്ലാത്ത നിമിഷങ്ങളായിരുന്നു അത്. മരണത്തെ മുന്നിൽ കണ്ട നിമിഷങ്ങൾ! അംജദ് എന്ന എന്റെ സഹയാത്രികൻ കൃത്യസമയത്ത് സഹായിച്ചില്ലായിരുന്നെങ്കിൽ ആ ഒഴുക്കിൽപ്പെട്ട് ഞാൻ മരിച്ചുപോകുമായിരുന്നു.\nധ്രുവദീപ്തി കാണുക എന്ന സ്വപ്നം\nഉത്തരധ്രുവത്തിലേക്ക് യാത്ര പോവുക എന്നത് എക്കാലത്തെയും വലിയ സ്വപ്നമാണ്. ധ്രുവദീപ്തി നേരിട്ട് കാണണം എന്നാണ് ആഗ്രഹം. ഫ്യുയ്റാവൽ സംഘടിപ്പിക്കുന്ന പോളാർ എക്സ്പെഡിഷനിൽ പങ്കെടുക്കാനുള്ള ശ്രമത്തിലാണ് ഇപ്പോൾ. അധികമാരും എത്തിച്ചേരാത്ത ഇടങ്ങൾ അന്വേഷിച്ചുള്ള യാത്ര തന്നെയാണ് പരമമായ ലക്ഷ്യം. അതു തുടർന്നുകൊണ്ടേയിരിക്കും, ഉണ്ണികൃഷ്ണൻ തന്റെ ജീവിതത്തിന്റെ റൂട്ട് മാപ്പ് വ്യക്തമാക്കി.